
INTRODUCERE 


Tainele Bibliotecii Brukenthal. un titlu care poate să fie incitant 
ori banal, în nici un caz, unul care îndeamnă la plictis. Şi nu l-am 
ales cu gândul la o carte cu subiect de roman poliţist, o carte cu 
succes la public. Dimpotrivă — cunoscând din interior bogăţia 
spirituală tezaurizată în Biblioteca Brukenthal, o adevărată 
catedrală în domeniu — gândul meu s-a îndreptat spre ceea ce 
Biserica înţelege prin tain, cu tot bagajul informaţional şi 
simbologic al echivalentului său din Antichitatea clasică, 
mysterion. lar când spun mysterion, nu am intenţia să-l 
încorsetez într-o definiţie şi nici să-l mumific într-un concept. 
Luându-l ca reper pe Sf. Efrem Sirul, care nu opera cu concepte, 
ci cu imagini, metafore şi comparații, am ales titlul de faţă pentru 
a prezenta rezultatele unor cercetări asupra unor cărţi şi 
documente inedite cu subiecte din cele mai diverse. Pun în uz — 
într-un registru inedit, fireşte — teoria eliadescă a sacrului 
camuflat în profan, ca mijloc de a resacraliza realitatea. 

Cartea aceasta este rezultatul unei munci desfăşurate aproape 
exclusiv în Biblioteca Brukenthal, excepţia constituind-o ultimul 
capitol, cel rezervat unor marginalii la un seminar internaţional de 
prestigiu având ca temă bibliotecile celui de al XXI-lea secol. 
Aproape jumătate din temele abordate — şi concretizate în 
capitole de carte — sunt rezultatul cercetărilor în arhiva de 
manuscrise a Bibliotecii Brukenthal. Datorită faptului că, într-o 
covârşitoare majoritate, documentele din arhiva bibliotecii noastre 
sunt în limba germană, mi-am propus publicarea acestora în 
limba română din dorinţa de a oferi celor interesaţi — mai puţin 
familiarizați cu limba lui Honterus şi von Brukenthal —, informaţii 
inedite. 

Cealaltă jumătate a materialului din economia cărţii de faţă a 

presupus investigaţii de natură ştiinţifică în fondul de carte străină 
rară din secolele al XVII şi al XVIII-lea al bibliotecii. Cât ge p/ăcut 
este să vorbeşti despre secolele al XVII-lea şi al XVIII-lea. O 
liniste sufletească te umple. E ca şi cum ai vorbi despre bunicii tăi 
— scria Alexandru Dragomir, discipolul lui Heidegger!. Pentru noi, 
cei care „trudim” pe ogorul Bibliotecii Brukenthal, cei din secolele 
amintite sunt înaintaşi, nu neapărat moşi sau strămoşi. 

Studiul de început al cărţii, intitulat Up om al Luminilor şi 
stema sa., îl are ca protagonist pe Samuel baron von 
Brukenthal. Am încercat să-l încadrez în epocă - ca om şi 
personalitate, deopotrivă —, atât din dorinţa de a sugera ori de a 
sublinia valenţele sale europene, cât şi în speranţa de a evita 
banalul, banalitatea înşiruirii unor date biografice agrementate cu 
aprecieri laudative, seci pentru cititor, găunoase pentru autor, 
dispreţuite de baronul fondator al Muzeului Brukenthal. 

Din motive personale, Samuel von Brukenthal s-a simţit în 
biblioteca-i extrem de bine, atât în momentele bune ale vieţii 
sale, cât şi în cele de restrişte. Dar cum şi-a alcătuit biblioteca 
personală este o altă — o întreagă — poveste. Am ridicat, fie şi 
parţial, cortina prin Cărţi; achiziționate de abatele Neumann 
pentru baronul Samuel von Brukenthal şi am continuat excursul în 
domeniul respectiv prin includerea studiului Karí Adolf baron von 
Braun, August şi Rudolf Grăsser achizitorii vienezi de carte ai 
baronului Samuel von Brukenthal. Una din cărţile rare şi 
preţioase, achiziționată tocmai de abatele vienez, Neumann a fost 
Emblemata juristului italian Alciato (latinizat Alciatus), „apariţie 
editorială” ce constituie subiectul unei următoare contribuţii în 
economia cărţii de faţă. 

Cum cercetările de factură heraldică se împletesc — şi nu de 
puţine ori — cu cele din domeniul genealogiei, prosopografiei şi 
istoriei familiale am inclus două teme de (acest) gen, prima 
numindu-se Genealogie și heraldică în Biblioteca Brukenthal: 
Andreas Hann von Hannenheim, primar şi jude regal la Mediaş 


! Alexandru Dragomir, Crase banalități metafizice, Prelegeri reconstruite de Gabriel 
Liiceanu şi Gabriel Partenie, Prefaţă de Gabriel Liiceanu, Postfaţă de Andrei Pleşu, 
Bucureşti, Humanitas, 2004, p. 119. 

(1679-1745), iar cea de-a doua Omul, stirpea şi stema sa: 
Michael Conrad von Heydendorfi (1730-1821). 

Începând cu următorul "capitol", prezint rodul preocupărilor 
mele în Biblioteca Brukenthal şi în calitate de teolog. Mi-am ales o 
carte religioasă despre care, până în toamna lui 1899, nu se ştia 
în ce limbă a fost scrisă şi, firesc, nici ce conţine. La acea dată, 
custodele muzeului, prin numeroase străduinţe şi colaborări 
externe a aflat că este vorba de o carte scrisă în cimrică sau 
galeză, limbă vorbită în Ţara Galilor. Istoria acestui exemplar de 
la statutul de carte cu un singur titlu la cel de coligat cu două, 
mai recent (foarte recent), cu trei titluri constituie subiectul 
propriu-zis al temei abordate. 

Tora nu are inceput iar Talmudul nu are sfârșit — iată o 
frumoasă metaforă sau expresie cu parfum metaforic care s-ar 
potrivi de minune eseului Un Talmud babilonian din secolul al 
XVII-lea, existent in colecţiile Muzeului Brukenthal, donat Ţării 
Sfinte in 1946. Vorbesc despre un eseu iar nu despre un studiu 
pentru simplul motiv că fiind donat, n-am avut 7a/mudul respectiv 
în faţa ochilor, spre cercetare. 

Din mediul scrierii ebraice am trecut în cel al unei alte limbi 
semitice, prin contribuţia intitulată Cãrti în limba siriacă (siriană 
veche) editate la Hamburg in secolul al XVII-lea. Bogăția 
informaţională oferită cititorului de editorul unor cărţi religioase 
aparţinând creştinismului siriac, diferit de cel european, este 
fascinată?. 

O dimensiune aparte îl are contribuţia "La început era 
Cuvântul" — Biblia Sacra, contribuţie care s-a concretizat, 
deopotrivă, prin scris, printr-o expoziţie, precum şi printr-un 
număr de emisiuni la un post de radio de profil, cu acoperire la 
nivel naţional. Ca un omagiu adus celui care a dat numele 
Universităţii din Sibiu, am adăugat excursul /a proscomidiar 


? Din secolul al IV-lea şi până la sfârşitul secolului al XX-lea, Bisericile ortodoxe (greacă, 
română etc.) şi cele monofizite (siriacă, iacobită, coptă etc) se priveau reciproc drept 
eretice. Din fericire s-a ajuns la un acord prin care acuzele de erezie au fost înlocuite cu o 
formulă irineică, prin care Bisericile ortodoxe se numesc şi sunt recunoscute drept 
Biserici Ortodoxe Răsăritene, iar cele monofizite au primit şi şi-au arogat titulatura, 
recunoscută, de Biserici Ortodoxe Orientale. 

bazat, în bună măsură, pe ideile şi preocupările de psihologie 
religioasă ale lui Lucian Blaga. 

„Celui mai minunat muzeu din patrie” — este atât dedicaţia lui 
Alexander Georg Mathe&y, Buchgesta/ter şi artist, născut în Sibiul 
anului 1884, crescut într-un mediu săsesc, dezvoltat artistic în 
Germania, cu rădăcini genealogice în Macedonia grecească, cât şi 
titlul articolului avându-l ca subiect pe respectivul designer de 
carte. 

De precizat că un studiu al cărţii de faţă îi "surprinde" pe 
custodele Michael Csaki şi pe directorul Muzeului Brukenthal, Dr. 
Rudolf Spek într-o corespondenţă princiară, la propriu şi la 
figurat, cu diplomatul şi vlăstarul domnesc, Constantin I. Karadja. 

Participarea la Seminarul Internaţional de la Salzburg, cu tema 
Bibliotecile in secolul XXI şi desfăşurat la sfârşitul lui octombrie 
2004 m-a impulsionat să abordez problema unei virtuale biblioteci 
a viitorului — nu a unei biblioteci virtuale — cu toate implicaţiile ce 
ţin atât de moştenirea clasică, de profil, ale acesteia, cât şi de 
provocările viitorului. Contribuția poartă titlul V/torw/ une 
biblioteci — biblioteca viitorului  marginalii la Simpozionul 
International de la Salzburg „Bibliotecile in secolul XXI 

Am dorit, prin cărțile ori corespondența inedită prezentate aici, 
să-i invit pe iniţiaţi şi pe pasionaţi, deopotrivă, să participe la un 
ritual, cel al p/ãcerii textului (Roland Barthes), care oferă 
posibilitatea unor călătorii iniţiace, în mundan, în lumea cu 
prezentul ei istoric, precum şi în meta-spaţiu, acolo unde timpul 
sacru este un permanent acum este un prezent etern. 


Un om al Luminilor şi stema sa: 
baronul Samuel von Brukenthal 
(1721-1803) 


mperiul Habsburgic, la fel ca şi celelalte formaţiuni politice de 

marcă a Europei secolului al XVIII-lea, secol al Luminilor, a 

cunoscut, alături de existența vechii nobilimi, fenomenul 
consolidării nobilimii funcționăreşti, nouă nobilime care şi-a făcut 
apariţia cu unul sau chiar două secole anterior. În Europa secolului al 
XVI-lea, unii jurişti burghezi au început să ocupe funcții în 
administrație, din necesitate statală, dar pentru că mentalul colectiv 
al epocii nu putea concepe un ne-nobil la Curte — indiferent dacă era 
vorba de cea regală franceză, imperială austriacă ori princiară 
germană — s-a născut o noblesse de robe. Prima ţară în care a apărut 
această nobilime de funcții, această noblesse de robe a fost Franţa 
lui Ludovic al XIV-lea”. 

Spania dinastiei de Bourbon — sau de Borbon, în variantă 
autentic hispanică — a urmat exemplul francez, urmată de Austria 
Mariei Theresia (1740-1780) şi de Statele Germane, unde s-au 
înființat şcoli de profil, una dintre cele mai cunoscute fiind cea a 
cărei fondator a fost ducele Karl Eugen de Wiirttemberg, la castelul 
său, Solitude, şi de unde Friedrich Schiller a scăpat cu fuga”. 

Cariera unui nobil funcţionar german se desfăşura de regulă 
după modelul următor: fiu al unui nobil slujbaş aflat în 
administrația ţării, studii juridice la universitatea aceleiaşi ţări şi 
eventual în alte instituții de învățământ superior — de preferinţă, 


3 Ulrich Im Hof, Europa Luminilor, trad. de Val Panaitescu, laşi, Polirom, 2003, p. 28. 
* Ibidem, p. 29. 

Göttingen — apoi trecerea în serviciul unui principe; dacă se putea, o 
vreme, în administrația imperială de la Viena, în cele din urmă la un 
principe domnitor. Aici — ca ministru — o încercare de a face ordine 
în tradiția juridică strămoşească, de a aşeza finanţele pe o bază 
solidă şi chiar de a realiza reforme economice şi sociale. Dacă are 
noroc, principele domnitor îi rămâne mereu binevoitor; însă dacă nu 
are, vine clipa în care prințul cel înțelegător moare şi funcţionarul 
este predat urmaşului, care, influențat de curte şi de intrigile 
acesteia, îl destituie în mod ruşinos”. 

Am ales citatul pentru că ni s-a părut nu numai sugestiv 
pentru o întreagă epocă, ci şi pentru faptul că parcă ar fi fost scris 
special spre a rezuma viaţa şi cariera celui care a fost baronul Samuel 
von Brukenthal, de la a cărui trecere la cele veşnice s-au împlinit 
două secole în anul 2003. 

Şirul reprezentanților importanți ai nobilimii de magistrați 
este lung, ei găsindu-se la aproape toate Curțile, fie ele mari ori mici. 
Să ne imaginăm rolul dificil, chiar ingrat al miniştrilor luminaţi din 
Spania Borbonilor, sub monarhii înțelegători în măsura în care îi 
privea, Carol al III-lea, respectiv Carol al IV-lea. Dar cel mai 
cunoscut reprezentant al categoriei de funcționari noi a fost 
Montesquieu, la un moment dat, preşedinte al înaltului tribunal, al 
Parlamentului din Bordeaux, care a expus unui public entuziast, în 
1748, totalitatea reflecțiilor sale practice şi teoretice în Spiritul 
legilor. În opera sa, Montesquieu a încercat să contureze pentru 
Franța o ordine legală, nu una dependentă de personalitatea 
suveranului”. La vremea sa, Hegel scria: Membrii guvernului. şi 
funcţionarii Statului constituie partea principală a clasei de mijloc, 
în care găsim spiritele formate şi conştiinţa juridică a masei unui 
popor”. 

În privinţa imperiului a cărui capitală era Viena, se remarcă 
faptul că reprezentanții nobilimii funcționăreşti (Beamtenadel) au 
devenit, în secolul al XVIII-lea, un segment social vrednic de luat în 
seamă. În termeni generali, rezultatul pe termen lung al 


5 Idem. 

é Ibidem, p. 30. 

7 M. Vovelle (coord.), Omul Luminilor trad. din 1b. franc. de Ingrid Ilinca, postfață de 
Radu Toma, laşi, Polirom, 2000, p. 229; cf. Hegel, Principes de la philosophie du 
droit, partea a treia, secțiunea a II-a, „DL’État”, § 297. 

absolutismului Casei de Habsburg — într-o lume multietnică, dar cu 
tendinţe de interculturalitate şi, în acelaşi timp, pluriconfesională — 
l-a constituit crearea unei nobilimi de funcții cu un puternic simț al 
statului, o ideologie a competenţei [subl n. C. 1.], o capacitate 
remarcabilă de a face din legătura între politică şi cultură, o etică 
profesională. Era o pătură socială diferită şi de burghezie şi de 
vechea nobilime, care tinde să controleze, în intervalul câtorva 
generații, nu numai carierele politice, ci şi parcursurile paralele, de 
la armată la diplomaţie, la curte şi la Biserică? 

Desigur că a existat corupție în administraţia publică a 
statelor Europei secolului al XVIII-lea, cel care ne interesează, dar se 
pare că progresele cele mai evidente în lupta împotriva acesteia s-au 
obținut în Prusia, în monarhia austriacă şi în Toscana Casei de 
Habsburg-Lorena. Reuşita s-a datorat unei duble evoluţii: pe de-o 
parte, vigilența sporită a guvernelor — chiar cu forme de spionaj, ca 
în Prusia, prin intermediul acelor Fiskalen, ori prin instituirea unei 
poliţii secrete, ca în Austria lui Iosif al II-lea — la care s-au adăugat 
adoptarea de norme disciplinare mai rigide, dublate de aplicarea 
sistematică a unor sancțiuni severe. Pe de altă parte, asistăm la 
fenomenul însuşirii de către funcționarii înşişi a unei ideologii a 
binelui public şi a unui concept al onoarei, diferit de onoarea 
aristocratică şi axat, mai curând pe onoarea cetățeanului”, decât pe 
cea a individului. 

Datorită faptului că baronul Samuel von Brukenthal a fost 
guvernator al Transilvaniei în perioada 1777-1787, ne permitem să 
inserăm aici aşa-numita scrisoare pastorală a lui Iosif al II-lea, din 
decembrie 1783, poate expresia cea mai faimoasă a eticii birocratice: 
Am încercat să inspir tuturor slujitorilor statului dragostea nutrită 
de mine însumi pentru binele general, ca şi dorința de a-l servi cu 
sârguință... Rezultă de aici că, în toate serviciile fără excepție, 
fiecare trebuie să-şi îndeplinească propriile atribuţii cu cea mai 
mare râvnă, fără a-şi măsura munca nici în ore, nici în zile, nici în 
pagini, ci, dimpotrivă, când cineva are o sarcină de îndeplinit, 
fiecare trebuie să-şi adune toate forțele pentru a o efectua potrivit 


* Ibidem, p. 240 ; cf. G. Ricuperati, Gli strumenti dell'assolutismo sabaudo: segreterie 
di stato e Consiglio delle finanze nel XVIII secolo, în “Rivista storica italiana”, vol. 
CII, 1990, pp. 796-863. 

°’ Ibidem, p. 247. 

aşteptărilor şi îndatoririlor sale... Cui nu-i place să-şi slujească 
patria şi concetăţenii, cine nu se simte însuflețit de un elan deosebit 
de a acționa în interesul binelui public, nu-i făcut să fie funcționar... 
Interesele personale de orice gen duc de râpă toate treburile statului 
şi sunt o crimă de neiertat pentru un funcționar public”. 

În secolul al XVIII-lea, tendința de separare a locului de 
muncă de locuința personală este generală. Programele de birou ne 
sunt cunoscute doar fragmentar, dar în orice caz suntem departe de 
interminabilele zile ale lucrătorilor manuali. În cancelariile vieneze, 
programul de lucru era de la 9 dimineaţa până la prânz, apoi de la 15 
la 18, şase zile pe săptămână. La Trezoreria engleză, în schimb, unde 
disciplina era deosebit de relaxată, orarul stabilit în 1752 era cuprins 
între ora 9 dimineaţa şi 3 după-amiaza, cinci zile pe săptămână, dar 
numeroşi funcționari nu se arătau decât pe la 11, iar unii lipseau cu 
zilele de la birou!!. La fel stăteau lucrurile şi la Ministerul Marinei, 
unde un şef de birou în persoană a trebuit să fie admonestat şi rugat 
să semneze toate certificatele şi celelalte hârtii în propriul birou, şi 
nu, ca până acum, în crâşme şi cafenele”. 

Foarte atenți în materie de administrare a provinciilor, 
Habsburgii au folosit şi în Transilvania elemente autohtone cu 
experiență în domeniu ori descendenți ai unor familii cu o astfel de 
tradiție. Unul dintre aceste cazuri a fost cel al lui Michael Breckner 
(1676-1736), jude regal în Nocrich, lângă Sibiu, fiul lui Michael 
Breckner (m. 1678) şi nepotul lui Demetrius Breckner, ambii juzi 
regali în localitatea pomenită. În 8 iunie 1724, Michael Breckner a 
fost înnobilat cu Prädikat-ul sau titlul von Brukenthal, intrând astfel 
în rândul nobilimii funcţionăreşti a Imperiului Habsburgic, prilej de a 
primi şi o stemă. 


Michael Breckner von Brukenthal s-a căsătorit, în 1705, cu 
Susanna Conrad von Heydendorf (1685-1734), fiică a consilierului 
gubernial Samuel Conrad von Heydendorf şi nepoată, după tată, a 
senatorului bistritean Michael Conrad von Heydendorf. Din căsătoria 


1 Ibidem, pp. 247-248. 

"Ibidem, p. 248; cf. H, Roseveare, The Treasury. The Evolution of a British 
Institution, London, 1969, p. 106. 

12 Idem; cf. D. A. Baugh, British Naval Administration in the Age of Walpole, 
Princeton, 1965, pp. 60—61 

lor s-a născut, în 26 iulie 1721, Samuel, viitorul baron von 
Brukenthal şi guvernator al Transilvaniei. Numele de botez l-a primit 
după bunicul matern, într-o epocă în care, la saşii protestanți, numele 
vetero-testamentare, precum Samuel ori Daniel, erau frecvent întâl- 
nite. Această manieră baptismală se dorea a fi o reacție la 
catolicismul oficial, imperial austriac şi la numele neo-testamentare 
vehiculate de acesta, precum Johann Baptist, Paulus, Maria 
Magdalena, Maria Christina ori Maria Theresia. O reacţie baptismală 
asemănătoare o vom întâlni şi la românii ardeleni, începând cu cei 
din Şcoala Ardeleană, când nume de botez, precum Iuliu ori 
Corneliu, August ori Treboniu, Sempronia sau Lucreția, Letiţia sau 
Livia erau frecvente, datorită faptului că erau imposibil de tradus şi — 
ce era mai important — de maghiarizat. Dacă, într-o fază de început, 
întâlnim, la aceiaşi români ardeleni, numele de botez Tiberiu, ulterior 
acesta nu se va mai folosi pentru că era maghiarizat în Tibor. 

Tânărul Samuel Breckner von Brukenthal a urmat şcoala în 
tinuturile natale, după care a urmat studii universitare de drept la 
universitățile din Jena şi Halle — universităţile unor oraşe protestante. 
După absolvire, mai precis în anul 1753, juristul ardelean face parte 
dintr-o delegație a naţiunii săseşti plecată la Viena pentru o audienţă 
la Curtea imperială. Tânărul de treizeci şi trei de ani a făcut o foarte 
bună impresie asupra împărătesei de treizeci şi şapte”. 

Din ordinul Mariei Theresia, von Brukenthal va deveni 
secretar al guvernului Transilvaniei, fiind primul luteran ocupant al 
unei funcţii rezervate exclusiv catolicilor. Mai târziu, în 1759, 
împărăteasa îl acceptă ca delegat al națiunii săseşti, iar un an mai 
târziu, fără a renunţa la împuternicirea respectivă, va deveni consilier 
gubernial!”. Anul 1761 îi aduce demnitatea de Comes Saxorum 
(comite al saşilor), dar generalul von Buccow — care acceptase de 
puţin timp preşedenția guvernului Transilvaniei, aflat în relații bune 
cu von Brukenthal şi neavând nici un motiv să-l piardă din rândul 
funcționarilor guberniali — a determinat-o pe Maria Theresia să 
anuleze alegerea acestuia, sub pretextul unei greşeli de procedură. 


'5 Constantin Ittu, Particularităţi ale heraldicii theresiene în stema vorbitoare a 
baronului Samuel von Brukenthal (1721-1803), în „Arhiva Genealogică”, Iaşi, 
Editura Academiei, 1997, Anul IV (IX), Nr. 3—4, p. 331. 

14 H, Klima, Guvernatorii Transilvaniei, 1774-1867, vol. 2, Sibiu, 1943, p. 5; cf. Fr. 
Teutsch, Geschichte der siebenbiirgen Sachsen, 4 vol., Hermannstadt-Sibiu, 1907-— 
1926. 

Spre compensație, von Brukenthal va fi numit cancelar provincial, cu 
misiunea de a-l ajuta pe von Buccow la realizarea reformei fiscale şi 
la organizarea regimentelor grănicereşti!?. 

Din motive binecuvântate, dar şi din dorinţa de a nu fi inferior 
nobililor unguri din Transilvania, Samuel von Brukenthal a fost 
ridicat la rangul de baron, acesta întâmplându-se la 1 martie 1762, 
moment în care primeşte o stemă având ca nucleu vechea stemă 
familială, primită de tatăl său în 1724!€. 

Stema primită cu acest prilej cuprinde un scut scartelat, cu un 
scut peste tot: cartier 1, pe roşu, coloană de argint împodobită cu la- 
uri, încoronată cu aur, aşezată pe o terasă verde; cartierul 2, pe albas- 
tru, luptător în armură care ţine în dreapta o spadă cu vârful în Jos, ce 
străpunge unul din cei doi şerpi pe care îi calcă în picioare, iar în 
măna stângă, ridicată, ţine o ramură de palmier; cartier 3, pe albastru, 
un romb de argint cu negru în tablă de şah; cartier 4, despărțit, sus 
roşu, jos negru cu leu de aur trecând peste sfâşiere, ce ţine în labele 
din față o arbaletă cu vârful în jos. Scutul peste tot cuprinde, pe 
albastru, un pod de piatră cu trei arcade, aruncat peste o vale şi având 
deasupra trei stele de aur cu şase raze, aşezate în fascie”. 

La câțiva ani de la moartea subită a generalului von Buccow, 
mai precis în 1765, von Brukenthal este numit de împărăteasă preşe- 
dinte al Cancelariei Aulice, iar la 6 iunie 1777 este numit preşedinte 
al guvernului, ocazie în care primeşte şi Crucea de Comandor al 
Ordinului Sfântul Ştefan'*. Într-o scrisoare autografă, Maria Theresia 
îi scria, printre altele: [i recomand o atitudine egală față de 
diferitele naţiuni, fără nici o deosebire, deoarece toți sunt supuşii 


15 Desigur că regimentele grănicereşti cuprind o arie mai vastă, dar noi ne mărginim 
să ne oprim lângă Sibiu, la Orlat — localitate atestată documentar în 1317 — unde în 
1764 a fost înființat în zonă Regimentul 1 grăniceresc român. Prin patentă imperială, 
întregul teritoriu supus militarizării a fost declarat liber, iar Regimentul grăniceresc 
de la Orlat avea jurisdicție militară asupra părților sudice ale Transilvaniei, având 
zona de responsabilitate de la Haţeg şi până la cetatea Bran, pe teritoriul actualelor 
județe Hunedoara, Alba, Sibiu şi Braşov. Pentru mai multe amănunte, cf. A. Bucur, 
C. Lupea, Ofițeri români din Regimentul 1 grăniceresc român de la Orlat, Sibiu, 
2001. 

'* Klima, op. cit., p. 5. 

1 Ittu, Particularități ale heraldicii theresiene, p. 334. 

'5 Klima, op. cit., pp. 6-7. 

unui Singur suveran”. 

Cariera politică a baronului von Brukenthal culminează cu 
numirea sa în demnitatea de guvernator al Transilvaniei, prin decret 
imperial, în 16 iulie 1777. În această calitate a cunoscut o perioadă 
de succes, până în 1780, adică până la moartea împărătesei, şi o a 
doua, marcată de tensiuni cu Iosif al II-lea, care îl va şi pensiona la 9 
ianuarie 1787, sub pretextul că binevoieşte să-i îngăduie liniştea 
necesară din cauza puterilor sale slăbite”. 

Aproape bolnav de supărare, ex-guvernatorul s-a retras între 
pereții bibliotecii sale şi, probabil, a recitit cu alți ochi una din epis- 
tolele lui Plinius Secundus: niciodată nu suntem mai buni ca atunci 
când suntem bolnavi... nu ne mai invidiază nimeni, nu ne mai ad- 
miră nimeni, nu ne mai dispreţuieşte nimeni”. 

De fapt, încă din 1785, cu alte cuvinte, cu doi ani înainte de 
amara-i pensionare — pe care o întrevedea, de altfel —, într-o discuție 
cu nepotul său, Conrad von Heydendorf, căruntul Mecena sibian îi 
mărturisea acestuia: am pierdut tot ce mi-a fost drag pe lume: mama, 
tata, fratele, surorile, soția şi unicul meu copil. Am rămas singur 
şi-mi doresc să mă întâlnesc cât de curând cu ei. Nimic nu mă mai 
poate reţine în această lume”. 

În 9 aprilie 1803, cel care a fost guvernatorul Transilvaniei a 
trecut în eternitate, iar ziarul Siebenbiirgischer Bote anunţa cu sobri- 
etate tristul eveniment: Înconjurat de rude apropiate şi de prieteni, 
plâns de distinsa sa familie, regretat de toți cetățenii, de sufletele no- 
bile şi cinstite, a adormit liniştit, trădând împăcarea înțeleptului cu 
sine şi cu lumea”. 


D Ittu, op. cit, p. 332; cf. J. G. Schaasser, Denkwiirdigkeinten aus dem Leben des 
Freiherrn Samuel von Brukenthal, Hermannstadt-Sibiu, 1848. 

* Teutsch, op. cit., vol. 2, p. 305. 

” Plinius cel Tânăr, Opere complete, Bucureşti, 1997, epistola VII, 26, pp. 229-230, 
la p. 229. 

* C, Göllner, Samuel von Brukenthal viaţa şi opera, traducerea şi adaptarea în 1b. 
română de Gudrun-Liane Ittu, Sibiu, 1999, p. 33. 

? Ibidem, p. 34. 

Cărți achiziționate 
de abatele Neumann pentru 
baronul Samuel von Brukenthal 


iblioteca Brukenthal, depozitara înțelepciunii veacurilor şi 
B totodată creier al instituției, a fost menționată întotdeauna 
| D primul loc de fondator, chiar şi în testamentul acestuia: 
Deoarece biblioteca, tablourile, gravurile, naturalia, 
mineralele şi colecția de numismatică se vor afla sub incidența 
dispozițiilor speciale, iar arma mea, porțelanurile saxone, berlineze 
şi japoneze, precum şi toate celelalte, îi revin moştenitorului meu 
universal, sub formă de fidei-comiss, dispun expres ca în momentul 
în care va fi constituit şi depus capitalul de 36.000 de fl[orini], iar 
din dobânzi se va putea plăti un bibliotecar şi personal de îngrijire, 
accesul la bibliotecă, la pinacotecă, la colecțiile de minerale şi 
numismatică să fie posibil în casa mea din Sibiu, destinată păstrării 
acestora, în anumite zile şi anumite ore. 

Înainte de a-i prezenta pe cei doi protagonişti ai dialogurilor 
epistolare din secolul al XVIII-lea — o prezentare deliberat inegală, 
din dorinţa de a nu abuza de repetiții în privinţa baronului sibian —, 
ne permitem câteva consideraţii, de ordin general, asupra unor 
aspecte ale secolelor XVII şi XVIII. Şi ne fixăm pe aceste două 
secole, fără a ne opri doar la ultimul menţionat, datorită faptului că 
multe din aspectele, manifestările ori caracteristicile secolului al 
XVII-lea îşi vor găsi drept de cetate în Transilvania secolului 
următor. Secolul al XVIII-lea îl privim exclusivist — şi o facem 


24 Gudrun-Liane Ittu, Geschichte des Brukenthalmuseums, Sibiu-Hermannstadt, 
Monumenta Verlag, 2003, cap.6: „Das Testament des Barons Samuel von 
Brukenthal”, pp. 37—44. 

deliberat — deoarece a fost secolul în care a trăit, activat şi şi-a 
constituit colecțiile cel pe care istoria îl cunoaşte mai degrabă drept 
colecționarul Samuel baron von Brukenthal, din Sibiu-Hermannstadt 
şi mai puțin drept guvernatorul Transilvaniei în a doua jumătate a 
secolului în discuție. 

Cu toate precauţiile necesare şi fără pretenția de a descoperi 
în ansamblul lumii secolului al XVII-lea o unitate spirituală şi 
intelectuală compactă, tendința de a atribui perioadei în discuţie 
caracteristici proprii, un mod de a gândi, de a simţi şi de a acționa în 
mod specific este prezentă în cultura istorică actuală. Poate că tocmai 
pentru ambiguitatea şi pentru multitudinea de semnificaţii pe care le- 
a acumulat pe parcurs, eticheta baroc pare deja deosebit de adecvată 
pentru această perioadă. Modelul teoretic al oamenilor de stat ai 
epocii baroce era absolutismul, doctrină care, sub o formă sau alta, a 
triumfat în toată Europa, condiționând opinii şi instituţii. Una dintre 
aceste instituţii a fost cea a patronatului, ce comporta posibilitatea de 
a se sluji liber de avantajele funcţiei, într-o epocă în care nu existau 
partide politice. 

Secolul al XVII-lea a cunoscut mutații profunde prin 
intermediul cărora se va constitui o formă specifică a cunoaşterii — ce 
are trăsături proprii — şi care va duce treptat la o identificare a 
activității de cercetare ştiinţifică cu o profesiune propriu-zisă. În 
sânul unei complexe mişcări de idei, respectiv de raporturi între 
diferitele comunități s-au identificat două mari procese, cărora 
sociologia ştiinţei le-a atribuit denumirile de instituționalizare şi de 
profesionalizare. 

Lumea cărții, a bibliotecilor a fost marcată de cele două 
procese menționate. Asistăm, în epocă, la o nouă manieră de 
organizare, în sensul că spaţiile rezervate bibliotecilor devin 
somptuoase, iar cărțile, semne ale prestigiului, sunt expuse în galerii 
ritmate cu busturi de personaje şi autori celebri. În acest secol s-a 
instituit uzanţa lecturilor publice într-un spaţiu adecvat, elevat. Înalţii 
demnitari îşi organizează biblioteci demne de statutul lor, acestea 
devenind adevărate centre de cercetare, iar ierarhia bibliotecilor 
ajunge să copieze ierarhia socială. În timpul lui Colbert, ministrul lui 
Ludovic al XIV-lea, Nicolas Clement a devenit părintele clasificării 
alfabetice (lettrage), sistem de clasificare în vigoare până azi. 

După încheierea Războiului de 30 de ani (1618-1648), care a 
fragmentat Germania în peste trei sute de stătuleţe, suveranii locali 

şi-au creat propriile biblioteci, remarcabile în epocă fiind cele ale 
ducilor de Braunschweig şi Bavaria. Viena imperială va cunoaşte, de 
asemenea, eleganța saloanelor literare şi a bibliotecilor personale, 
model cultural ce se va răspândi pe întregul său spațiu politic, 
inclusiv în Transilvania. 

Probabil că baronul Samuel von Brukenthal — ca Jorge Luis 
Borges mai târziu — şi-a imaginat Paradisul sub forma unei 
Biblioteci. Şi acesta într-un secol al XVIII-lea, al Luminilor, 
caracterizat prin relativul abandon al speculațiilor mistice în favoarea 
studiului ştiinţific. Stăpân pe propriul destin, o dată înlăturate 
piedicile prejudecăţi şi ale condiționărilor inerente propriei sale firi, 
omul — ființă rațională — a creat artele, ştiinţele, activitatea 
producătoare de bogății, într-un cuvânt civilizația. Este maleabil şi 
perfectibil, istoria oamenilor fiind cea a progresului. Perfectibilitatea 
omului — în coordonatele: cum pot fi oamenii făcuți mai fericiți şi 
mai folositori —, duce la o politică voluntaristă, în care fiinţa umană 
trebuie stăpânită din copilărie, în scopul de a o pregăti în rolul ei de 
om, dezvoltându-i înclinațiile printr-o educație adecvată. 

În respectiva construcţie, problema statului nu poate fi 
ocolită, iar în această epocă, a despotismului luminat — principele 
fiind privit ca un prieten vorbind altor prieteni —, reprezentanţii 
partidei filosofice sunt de acord să nu pună în discuţie sistemul social 
al ierarhiilor din societatea ordinelor, altfel decât pe calea ocolită a 
argumentației fiziocratice, în situaţia în care secolul în discuţie a fost 
cel al revoluțiilor din gândire (P. Chaunu). Fără îndoială, faptul nu 
este lipsit de importanță, de vreme ce el determină implicit înlocuirea 
sistemului de valori al ordinii vechi, bazat pe avalanşa de favoruri şi 
onoruri, cu cel al utilității şi al producției de averi în cetatea 
viitorului.  Remodelarea societății presupune activarea unor 
intermediari culturali, iar în acest caz, funcţionarul îşi face o apariție 
remarcabilă, devenind un element esenţial. La rândul ei, femeia 
deține o situație ambiguă, atât de regină a saloanelor filosofice, 
obiectul unei atenții sporite, cât şi una de dependenţă. Dreptul se 
revoluționează, iar când facem afirmația ne raportăm la milanezul 
Cesare Beccaria, primul jurist care a susținut că pedeapsa cu moartea 
nu este una adecvată, deoarece crima este o violare a contractului 
dintre individ şi societate, iar pedeapsa trebuie să aibă menirea de a 
restabili echilibrul rupt. Acest secol al XVIII-lea a fost în special cel 
al criticii căreia trebuie să i se supună totul. Religia invocându-şi 

sfințenia, iar legislația, maiestatea ele vor de obicei să i se sustragă; 
dar trezesc atunci bănuieli îndreptăţite împotriva lor şi nu pot avea 
pretenții la respectul sincer pe care rațiunea îl acordă numai acelui 
lucru care a trecut un examen liber şi public. De fapt, secolul în 
discuție a fost atât cel al lui Immanuel Kant (1724-1804), din care 
am extras citatul din prefața la prima ediţie a Criticii rațiunii pure 
(1781), cât şi cel al baronului Samuel von Brukenthal (1721-1803), 
în a cărui saloane domina spiritul unui homo europaeus. Cărțile, ca şi 
tablourile din palatul baronial dau cea mai bună măsură cu privire la 
conținutul iluminist ce pătrundea în acel timp în Transilvania. 
Literatura teologică, predominantă cu veacuri înainte, cedează treptat 
locul ştiinţelor: geografie, geologie, geometrie, medicină, astronomie 
etc” 

Rezumând la limită, dacă toate cele de mai sus nu s-ar fi 
întâmplat în mintea (sub cerul craniului) europeanului Luminilor, n- 
am exista nici noi, căci gândurile noastre sunt, în bună măsură, 
variații pe teme impuse de Omul Luminilor. 

În acest context, al secolului său, dacă ne este îngăduită 
afirmația, se manifestă personalitatea brukenthaliană. Samuel 
Breckner baron von Brukenthal a aparținut unei familii săseşti din 
Transilvania, o familie de mică nobilime funcționărească din 
Imperiu. De altfel, foarte grijulii cu administrația provinciilor, 
Habsburgii au căutat să folosească şi în Transilvania acele elemente 
autohtone care aveau experiență în domeniu sau crescuseră într-o 
familie cu o astfel de tradiție. 

A fost şi cazul lui Michael Breckner (1676-1736), jude regal 
în Nocrich, lângă Sibiu, fiul lui Michael Breckner (+ 1678), nepotul 
lui Demetrius Breckner, amândoi juzi regali în aceiaşi localitate. 
Michael Breckner a fost înnobilat la 8 iunie 1724 cu titlu von 
Brukenthal, intrând astfel în rândul nobilimii funcționăreşti a 
Imperiului Habsburgic şi, cu respectiva ocazie, a primit, cum era şi 
firesc, o stemă”. Din căsătoria sa, în 1705, cu Susanna Conrad von 
Heydendorf (1685-1734) — fiică a consilierului gubernial Samuel 


* In memoriam Samuel von Brukenthal 1721-1803. Buch und Druckgrafic: Colecția 
Samuel von Brukenthal, tezaur bibliofil [catalog de expoziție], aprilie-mai 2003. 

% C, Ittu, Particularități ale heraldicii theresiene în stema vorbitoare a baronului 
Samuel von Brukenthal (1721-1803), în „Arhiva Genealogică”, laşi, Editura 
Academiei, 1997, Anul IV (IX), Nr. 3—4, p. 331. 

Conrad von Heydendorf şi nepoată, după tată, a senatorului bistriţean 
Michael von Conrad — s-a născut, în 26 iulie 1721, Samuel, viitorul 
baron von Brukenthal şi guvernator al Transilvaniei (1777-1787). 

Cariera politică a baronului von Brukenthal culminează cu 
numirea sa în demnitatea de guvernator al Transilvaniei, prin decret 
imperial, în 16 iulie 1777. În această calitate a cunoscut o perioadă 
de succes, până în 1780, adică până la moartea împărătesei, şi o a 
doua, marcată de tensiuni cu Iosif al II-lea, care îl va şi pensiona la 9 
ianuarie 1787, sub pretextul că binevoieşte să-i îngăduie liniştea 
necesară din cauza puterilor sale slăbite”. 

Cine este abatele Neumann? Acesta s-a născut în 1744 la 
Krems (Austria) şi a trecut la cele veşnice în 1816, la Viena. În 1765 
a devenit canonic iar în 1769 a devenit preot în mănăstirea Sf. 
Doroteea din capitală. După 1783 a fost directorul cabinetului 
imperial de medalii şi monede (Direktor des Kaiserl. Modernen 
Medaillen und Miinzkabinetts), iar mai târziu a devenit atât directorul 
cabinetului de monede şi antichități (Direktor des Münz- und 
Antikenkabinetts), cât şi profesor la Universitatea din Viena. Cariera, 
încununată cu demnitatea de consilier imperial, 1-a fost răsplătită prin 
acordarea Crucii de Cavaler al Ordinului Leopold. 

Corespondenţa dintre cei doi este cuprinsă în arcul cronologic 
18 octombrie 1774 — 1 iunie 1784. Toate scrisorile sunt expediate din 
Viena de abatele Neumann, destinatarul fiind, fireşte baronul Samuel 
von Brukenthal, aflat la Sibiu. Schimbul epistolar dintre cei doi este 
extrem de bogat, dar am selectat numai acele scrisori în care sunt 
menționate cărți, fiind astfel vorba de 17 epistole expediate din cea 
care va deveni capitala valsului. 

Dacă ar fi să ne oprim asupra unor coordonate de natură 
statistică, prezentate în manieră cronologică, precizăm că în anul 
1774 au fost expediate din Viena două scrisori, la fel ca în anii 1775 
şi 1777, după care numărul acestora a crescut la şase, în 1778, şi a 
revenit la două, în 1779. În anii 1780, 1783, respectiv, 1784 avem 
de-a face cu câte o scrisoare anuală. În total sunt șaptesprezece 
scrisori care fac obiectul interesului de carte dintre cei doi. Abatele 
vienez a achiziționat şapte cărți de secol XV, cum ar fi Emblemata 
lui Alciatus, din Lugdunum Batavorum, 1564 ori Decameronul lui 
Boccacio, apărut la Florenţa, în 1527. A mai achiziționat apoi nouă 


27 Teutsch, Geschichte der sieb. Sachsen, Sibiu, vol. 2, p. 305. 

cărți de secol XVII, noi amintind aici Analele lui Zonaras, două 
volume în greacă şi latină, Paris, 1686-1687. În fine, pentru secolul 
al XVIII-lea avem de-a face cu un număr de treizeci şi două de cărți 
achiziționate pentru colecționarul transilvan, iar dintre acestea ne 
rezumăm să amintim aici De institutione oratoria, avându-l autor pe 
Quintilian, ediție apărută la Lugdunum Batavorum, în 1720 respectiv 
Winkelmann, Geschichte der Kunst des Altertums, Viena, 1776. 

Prima dintre scrisorile adresate de abatele Neumann baronului 
von Brukenthal despre achizițiile de cărți de la Viena, datează din 18 
octombrie 1774, iar expeditorul vorbeşte despre licitația de cărți 
Kasalbitz (Kasalbitzischen  Biicherauktion). Tot acum îi scrie 
baronului că a achiziționat cărți de la Ambasadorul Franţei în 
Imperiul Habsburgic, prințul de Rohan, acestea fiind frumos legate şi 
ieftine”. 

O lună mai târziu, în a doua scrisoare adresată baronului, 
abatele revine asupra licitației Kasalbitz, înserând şi lista cărților 
achiziționate. Este vorba de un total de şapte cărți, din secolele al 
XVII-lea şi al XVIII-lea, cu diverse subiecte, de la cele de istorie, 
avându-i autori pe Herodot, Zonaras ori Tucidide, până la cele de 
retorică, figura principală fiind Quintilian, ori cărți cu descrieri de 
monumente ale Romei antice. Acestea, afirmă expeditorul scrisorii, 
nu trebuie să lipsească dintr-o bibliotecă mare. Din păcate, prezenţa 
la licitaţie a principelui Kaunitz şi a contelui von Chotech a dus la 
ridicarea peste măsură a prețurilor. 

În treacăt fie spus, von Kaunitz a fost cancelar imperial 
(demnitate echivalentă celei de prim-ministru din zilele noastre), iar 
o contesă Chotek s-a căsătorit cu arhiducele Franz-Ferdinand, 
moştenitorul tronului habsburgic după tragedia de la Mayerling. 

Revenind la licitația în cauză, Neumann afirmă că a cheltuit 
235 florini şi 29 de Kreuzeri (creiţari) cu această ocazie pentru 
achiziții de cărți. Spre finalul scrisorii, von Brukenthal este anunţat 
că urmează licitaţia contelui Canal, ambasadorul Sardiniei”. 


% Scrisoarea nr. 47,Viena, 18 oct. 1774, în Archiv des Vereins für siebenbiirgische 
Landeskunde, N. F., B. 31, 1. Heft, Hermannstadt, 1903, pp. 77-78. 

% Scrisoarea nr. 5, Viena, 18 nov. 1774, în Ibidem, pp. 85-86, unde avem şi lista 
cărților. Dorim să prezentăm această listă aşa cum a fost ea întocmită, nu după 
criteriile actuale; astfel, nu Herodot, urmat de titlu, oraş, respectiv an de apariție, ci 
Herodoti historia sau Boccacio Decamerone in Firenze: 

1. Joh. Zonarae, annales gr. et lat, cur. du Fresne. I. II. Parisiis, 1686-1687; 


21 


Constantin Ittu 


În scrisoarea din 3 ianuarie 1775, prelatul vienez scrie că 
lucrările achiziționate sunt în drum spre Transilvania şi face unele 
consideraţii asupra cărţilor. În urma licitaţiei contelui Canal, 
Neumann a achiziționat opt cărți din secolele XVI-XVIII, cum ar fi 
Boccaccio, Decameronul, apărut în 1527 sau Ciampini, Vetera 
monumenta editat în 1690. Baronul este anunţat că toate cărțile 
achiziționate la licitație — cu legături frumoase în piele de vițel 
d'anglois — sunt gata pentru expediere. Din epistolă aflăm că 
urmează licitaţiile Heimerl şi Popovitsch. De asemenea, Neumann se 
justifică de ce n-a achiziționat unele lucrări. Boccacio apare aici ca 
problematic, în sensul că era, probabil, o reeditare“. 

În scrisoarea din 29 decembrie 1775, expeditorul vienez 
anunță noi licitaţii de carte şi, în acelaşi timp, aminteşte cartea lui 
Nic. Jos. Jacquin, Observationes botanicae, Vindobona (Viena), 
1764-1771, în sensul că aşteaptă ordine de la Sibiu spre a putea 
acţiona într-un fel sau altul”!. 


2. Korbii Georgii diarium itineris in Moscoviam, Vienae, 1698; 

3. Ciampini Joh. De sacris edificiis a Constantino M. Constructis, Romae, 1693 

4. M. F.. Quintiliani de institutione oratoria libr. XII curante Burmanno tom. 11, 
Lugd[unum] Bat[avorum], 1720. 

5. Herodoti historia ed. Gronow. tom. IX. gr. et lat. Glasguae, 1761 

6. Thucydidis de bello Peloponnesiaco, ed. Vassi et Dulleri gr. et lat. Tom. VII, 
Glasguae, 1759. 

7. Isocratis opera, quae extant, omni, 11 tom. Cum versione et notis Battiae, Londini, 
1749. 

3 Scrisoarea nr. 66, Viena, 3 ian. 1775, în Ibidem, pp. 96-99; la pp. 98-99 avem lista 
cărților achiziționate: 

1. Lafiteau histoire des decouvertes et conquestes des portugais dans le nouveau 
monde, Paris, 1733, in in 4°. 

2. Journal encyclopedique surl'anne 1764-1793, Bouillon 1764-1793, 8° 

3. Ciampini, vetera monumenta, musiva monumenta, sacrarum profanarumque aedium 
structura, Romae, 1690. 

4. Quinti Calabri Praetermissorum ab Homero 11. 14 cura Jo. C. de Pamo. Lugd. Bat., 
1734: 

5. Isocratis orationes 7 et epistolae, Cantabrigiae, 1729 gr. et lat. Henrici Stephani 
parodiae morales in poetarum veterum sententiae, excud. Henr. Stephanus, 1575; 

6. Henrici Stephani parodiae morales in poetarum veterum sententiae, excud. Henr. 
Stephanus, 1575; 

7. [und] eiusdem epigrammata graeca ex anthologia ab eodem excusa 1570. 

8. Boccaccio Decamerone in Firenze per li heredi di Philippo di Giunta, 1527 (cost 18 
florini). 

3l Scrisoarea nr. 92, Viena, 29 dec. 1775, în Ibidem, pp. 121-122, la pp. 121-122. 
Lista cărților amintite în scrisoare este următoarea: 

Din scrisoarea datată Viena 28 noiembrie 1777, aflăm că a 
fost cumpărată cartea lui Lud. Ant. Muratori, Rerum Italicarum 
scriptores, cu 100 florini“?. 

Prin intermediul epistole datată 26 decembrie 1777 abatele 
anunţă că a achitat o datorie nunțiului papal, contele Giuseppe 
Garampi, bani luați de la agentul Curții imperiale, Turi. Despre 
cartea lui Joh. Bapt. Passerii [Paserius] Picturae Etruscorum in 
vasculis, vol. III, Romae, 1767-1775, carte cu miniaturi, aflăm că a 
fost oferită de Librăria Kraus din Viena, pentru 150 fl., dar la Roma 
am cumpărat-o cu 30 de scuzi”?. 

În epistola datată 6 februarie 1778, a fost semnalată cartea lui 
Hamilton, Campi Phlegraei, apărută la Napoli în 1776, carte despre 
vulcani, frumos ilustrată, despre care aflăm, în scrisoarea din 10 
aprilie, că se află în drum spre Viena. În continuare, epistolierul 
adaugă un număr de date tehnice privind Enciclopedia, amintită într- 
una din scrisorile precedente ** 

În 17 martie 1778, abatele Neumann scrie că a doua zi vor 
pleca din Viena, Muratori şi câteva volume ale Enciclopediei. Aflăm, 
cu acest prilej, despre achiziţiile: Winkelmann, Geschichte der 
Kunst, în 2 volume, apărută lui Viena în 1776, respectiv Christoph 
Meiner, Vermischte Schriften, în 3 volume, Leipzig, 1775-1776. 
Înaltul prelat a expediat prin Turi o ladă care s-a dovedit a fi 
neîncăpătoare pentru toate cărţile achiziționate”. 

În 15 mai 1778, cărţile din Roma — nu şi cele din Neapole — 
au sosit la Viena, căci librarul roman s-a săturat să le tot aştepte şi şi- 
a expediat lucrările lui. Este menționat aci Hamilton, cu al patrulea 


1. Numi veteres anecdoti ex museis caesareo Vindobonensi Florentino magni ducis 
Etruriae... collegit et animatversionibus illustravit Josephus Eckhel... Viennae, 1775. 
(N. B. Joseph Hilarius Eckhel — numismat 1737-1798). 

2 Lud. Ant. Muratori, Rerum Italicarum scriptores, t. -XXV, Mediolani, 1723—1751 
(încă netrimis în Transilvania) 

3. Nic. Jos. Jacquin, Observationes botanicae, iconibus illustratae, part. IV, 
Vindobonae, 1764-1771. 

3? Scrisoarea nr. 141, Viena 28 nov. 1777, în Ibidem,p. 167: Lud. Ant. Muratori, 
Rerum Italicarum scriptores, t. -XXV, Mediolanum, 1723—1751 

33 Scrisoarea nr. 151, Viena 26 dec. 1777, în Ibidem, pp. 174-176, la p. 176. 

%4 Scrisoarea nr. 162, Viena 6 febr. 1778, în Ibidem, pp. 188-190; scrisoarea nr. 184, 
Viena 10 aprilie 1778, în Ibidem, pp. 214-216; tot aici este menționată proiectata 
licitație a bibliotecii Scheibisch, în 22 aprilie 1778. 

35 Scrisoarea nr. 176, Viena 17 martie 1778, , în Ibidem, pp. 207-208, la p. 207. 

volum din Antiquite etrusques, grecques et romains, 1766-1767, 
achiziție pentru von Brukenthal de la un particular din Neapole, din 
cauza că lucrarea a fost deja epuizată pe piață. Aceste ultime cărți nu 
sunt legate, iar Neumann recomandă ca operația să fie executată de 
domnul Schömger, legătorul Curţii imperiale”. 

Din ştirile din Viena, datate epistolar 29 mai 1778, aflăm că 
transportul de la Neapole a ajuns la Roma, iar nota a fost achitată de 
nunțiul papal, valoarea acesteia fiind de 138 fl, 42 kr. Volumele 
menționate cu acest prilej sunt, J. Morelli, De regia calamata, tom. 
IHI, Neapole, binecunoscuta operă a lui Winkelmann, Monumenti 
antichi, tom. I-III, Romae, 1776, precum şi Antichi iscrizioni di 
Palermo, a prinţului Gabriel de Torremuzza, Palermo, 1762”. 

La un moment dat, abatele Neumann a fost obligat să renunţe 
la ideea de a achiziţiona un A7las, cu prilejul licitației Uhlfeld — ca 
fiind prea scump —, atlas în 21 de volume, compus din hărți 
franţuzeşti, englezeşti şi din numeroase desene de mână, adunate de 
Uhlfeld de-a lungul mai multor ani. Era vorba de ceva unic, ceva ce 
nu se va mai găsi prea curând la Viena. Ulterior desfăşurării 
licitației, abatele a aflat că atlasul în discuţie a fost licitat pentru 
arhiducele Maximilian, de către confesorul acestuia. Tot cu acest 
prilej, baronul este anunţat că Grăsser va livra partea lipsă a 
Enciclopediei precum şi cartea lui Lavater'*. 

Interesul pentru geografie şi politică sunt reflectate în 
achiziţiile Atlasului lui De Lisle, cu 80 de hărţi, respectiv în opera lui 
De Fer, Les forces de l’Europe, Paris, 1695-1696, ambele de la 
văduva Brisseau'”. Abatele îi donează, în 1779, baronului transilvan 
cartea sa, intitulată Populorum et Regnum, cu menţiunea că acestui 
prim volum îi va urma un al doilea. Într-adevăr, anii de apariţie sunt 
1779 şi 1784%. 

În 31 octombrie 1780, Neumann achiziţionează două cărți, 
din care una, un catalog, de fapt, Angel. Maria Bandini, Catalogus 
codicum manuscriptorum Bibliothecae Laurentianae varia contines 
opera greacorum, Florentiae, 1764-1770 a fost obținut de la nunțiul 


5 Scrisoarea nr. 191, Viena 15 mai 1778, în Ibidem, pp. 220-222. 

37 Scrisoarea nr. 195, Viena 29 mai 1778, în Ibidem, pp. 226-227. 

Lavater, Physionomische Fragmente, Leipzig und Winterthur, 1775-1778; 
scrisoarea 234, Viena 18 sept. 1778, în Ibidem, pp. 271-272. 

% Scrisoarea 271, Viena, 10 ian. 1779, în Ibidem, pp. 310-311. 

* Scrisoarea 312, Viena, 30 aprilie 1779, în Ibidem, pp. 352-353. 

papal, contele Joseph Garampi”!. 

Peste mai bine de trei ani, în 25 noiembrie 1783, abatele 
Neumann îl anunţă pe baronul von Brukenthal că 1-a apărut cel de al 
doilea volum al lucrării sale, intitulată Populorum et Regnum numi 
veteres incogniti, şi îi propune să achiziționeze, de la el personal, 
Stephani Ant. Morcelli, De stilo inscriptionum latinarum libri III, 
Romae, 1780“. 

În plină vară, adică la 1 iunie 1784, abatele vienez îl anunţă că 
i-au sosit cărțile care urmează a fi expediate în Transilvania, printre 
ele aflându-se Emblemata lui Alciatus, ediția din anul 1564, apărută 
la Lugdunum Batavorum, Ein Gedenkbuch mit vielen Wappen und 
Sinnspriichen (”0 carte comemorativă cu steme şi dictoane”). În ace- 
laşi pachet au fost incluse cărţi cu subiect masonic®. 

Corespondenţa cu abatele Neumann este numai o filă — dacă 
putem s-o numim aşa — din dosarul de pasionat colecționar al 
baronului Samuel von Brukenthal. Legăturile cu alte personalități ale 
epocii stabilite la Viena i-au permis celui care a fost guvernatorul 
Transilvaniei să-şi îmbogăţească fondul de carte, să îmbogăţească, în 
ultimă instanță, Biblioteca Brukenthal. Dar, amănunte ori lucruri, 
deopotrivă interesante şi inedite, despre alți epistolieri ori despre 
piese care azi se încadrează în fondul de „carte străină din secolele 
XVII-XVIII” fi-vor de găsit în câteva din capitolele care urmează. 


4l Scrisoarea 363, Viena 31 oct. 1780, în Ibidem, p. 424. 
# Scrisoarea 578, Viena 25 nov. 1783, în Ibidem, p. 626. 
# Scrisoarea 617, Viena 1 iunie 1784, în Ibidem, p. 662. 

Karl Adolf baron von Braun, 
August şi Rudolf Grisser 
achizitorii vienezi de carte ai 
baronului Samuel von 
Brukenthal 


S etul de corespondență pe care îl publicăm cuprinde scrisorile 
SS pe care cei numiţi în titlu „achizitorii vienezi de carte ai 
AD baronului Samuel von Brukenthal” le-au trimis nobilului 

sibian. De precizat, încă din aceste prime rânduri, că ne-am 
rezumat selecția şi ne-am concentrat atenția numai asupra acelor 
epistole ce cuprind referiri la cărți, în situația în care, schimbul 
epistolar dintre ei a fost mai vast, cu subiecte dintre cele mai diverse, 
care nu se încadrează în studiul de față. Abordarea am făcut-o nu 
neapărat strict cronologic, von Braun expediindu-şi scrisorile între 
1777 şi 1783, August Grässer, între 1781 şi 1783, iar fratele său, 
Rudolf, în perioada anilor 1778-1783. 

Karl Adolf baron von Braun, Reichshofrat (consilier la Curtea 
imperială) din 3 octombrie 1760, erudit a timpului său, protestant cu 
înalte demnități într-un imperiu catolic, a fost unul dintre cei mai fini 
cunoscători de muzică din capitala valsului. Prima scrisoare pe care 
baronul von Braun i-o trimite baronului von Brukenthal datează din 
28 decembrie 1774, cu alte cuvinte, din chiar anul în care nobilul 
ardelean părăsise Viena. Cei doi trebuie să fi fost destul de apropiați, 
din moment ce von Brukenthal i-a botezat lui von Braun un băiat. 
Epistolierul îşi exprimă regretul că von Brukenthal nu a putut fi de 
față în momentul în care a avut loc licitația bibliotecii contelui Canal 

(bibliotheca Canalianae)”. 

Deşi nu poate face obiectul interesului nostru imediat, cel 
puţin nu în limitele acestui material, amintim faptul că von Braun îi 
expediază lui von Brukenthal partituri cu un Trio de Karl Philipp 
Emanuel Bach”. Acest muzician, născut în 14 martie 1714 la 
Weimar şi trecut la neamul său în 14 decembrie 1788 la Hamburg, 
era fiul lui Johann Sebastian Bach. CV-ul său cuprindea statutul de 
Kammermusikus la Curtea lui Frederic al II-lea, respectiv director 
muzical în Hamburg, specialist în K/avierspiel“. Dintr-o altă misivă 
aflăm că Trio-ul lui Bach i-a fost predat domnului von Ahlfeld, 
funcționar gubernial, căsătorit cu o nepoată a baronului von 
Brukenthal”. 

Din capitala Imperiului pleacă a nouă scrisoare spre burgul 
sibian, în care von Braun îl anunţă pe von Brukenthal despre licitația 
von Reizer. Acesta din urmă, Johann Georg von Reitzer, 
Reichhofratssekretăr din 1766, a fost posesorul unei colecții de 
tablouri in Kărntnerstrasse din Viena, dar murind în 16 martie 1778, 
tablourile şi biblioteca au fost vândute la licitaţie. Împreună cu 
scrisoarea, expediată în 11 iulie 1778, von Braun trimite la Sibiu şi 
cataloagele, caracterizând ambele colecții drept Sunt bona mixta 
malis*. 

În lunga epistolă, trimisă în 13 mai 1779, expeditorul — printre 
numeroase alte subiecte — îi scrie şi despre cartea lui P. Gassner jr., 
Gallerie der Teufel, Frankfurt-Leipig, 1778, editată în şase volume. 
În vasta-i lucrare, autorul vorbeşte despre necesitatea alungării 
turcilor din Europa, dacă nu se doreşte ca aceştia să treacă întregul 
continent prin foc şi sabie. Aduce şi un strop de ironie în afirmaţiile 
sale, atenționând că, în cazul în care necredincioşii nu vor fi înfrânți, 
europenii riscă să ajungă să fie circumcişi”. 


+ Scrisoarea nr. 64, Viena, 28 decembrie 1781, în Archiv des Vereins für 
siebenbiirgische Landeskunde, N. F., 31. B., 1. Heft, Hermannstadt, 1903, pp. 95- 
96. 

45 Scrisoarea nr.138, în Ibidem, pp. 163—164. 

4 Ibidem, p. 164, n. 1. 

*7 Scrisoarea nr.146, în Ibidem, pp. 171-173. 

48 Scrisoarea nr. 207, Viena, în Ibidem, p. 239. Johann Georg von Reitzer este amintit 
şi în scrisoarea nr. 173 (Ibidem, p. 204), iar amănunte despre el se găsesc în /bidem, 
p.204,n.1. 

# Scrisoarea nr. 313, Viena, 13 mai 1779, în în Ibidem, p. 354. 

Librarul şi editorul August Grăsser s-a născut în Silezia 
anului 1762 şi a murit în 1816 la Viena. De menţionat faptul că în 
1790 el a fondat Milităralmanach sau Schematismus der K. u. K. 
Armee. Fratele său mai mare, Rudolf, a fost un cunoscut anticar şi 
editor al vremii. În scrisoarea expediată din Viena, 6 martie 1781, 
August Grăsser îi anunţă pe baronul von Brukenthal că aşteaptă de la 
Paris Mémoires des Chinois, vol. 6, în 4°, respectiva achiziţie 
urmând a fi expediată la Sibiu cu negustorul pe care îl va indica“. 
Peste exact două luni, în 6 mai 1781, vienezul îl anunţă pe baronul 
rezident la Sibiu — evident, tot epistolar — despre o ofertă de mai 
multe titluri, printre care menționează lucrarea lui Plinius cel Bătrân, 
Historia naturalis. Este vorba despre o realizare editorială de 
prestigiu, apărută de-a lungul unui număr de ani care depăşesc, sub 
raport cronologic, anul scrisorii acesteia (1781), opera lui Plinius 
apărând la Paris între 1777 şi 1785 în 6 volume”. 

Din epistola expediată la începutul anului următor — Viena, 29 
ianuarie 1782 — sileziano-vienezul îl anunţă pe baron că a predat 
luna trecută lucrări la firma Scheidlin pentru a fi trimise acestuia la 
Sibiu. În continuare, Grăsser precizează că au mai rămas de achitat 
două publicaţii, plus un rest de 2,19 florini. Este vorba despre 
următoarele cărți pe care le menţionăm exact aşa cum le-a scris 
expeditorul scrisorii: Mailla, Histoire de la Chine, tom. XI, respectiv 
Mazochii, Comentarius in tab. Herculan., Napoli, 1754”. 

În toamna aceluiaşi an, August Grăsser precizează că, deşi n-a 
mai primit de mult timp comenzi de la von Brukenthal, îşi permite 
să-i recomande acestuia o lucrare, anume Supplement a l'histoire 
philosophique de M-r l'Abbé Raynal, 4 t, 8 gr[avuri], 1782”. În 
continuare, epistolierul atinge şi o problemă personală: ar dori să 
vină în Transilvania pentru ca să-şi găsească, la Sibiu sau în 
împrejurimi, o soție pe placul său şi de religia sa (se pare 
protestantă). Grăssner a aflat că există fiice de preoţi, educate, 
cuminţi şi cu stare; din motive diverse nu-i plac femeile din Viena”. 


5 Scrisoarea nr. 388, Viena, 6 martie 1781, în Ibidem, p. 453, titlul complet al cărții în 
discuţie fiind Mémoires concernant l'histoire de des Chinois, t. I-XV, Paris, 1776-— 
1791. 

5! Scrisoarea nr. 389, Viena, 6 mai 1781, în Ibidem, p. 454. 

5 Scrisoarea nr. 450, Viena, 29 ianuarie 1782, în Ibidem, pp. 512-513. 

*% Raynal, Histoire philosophiques des etablissements Geneve, 1780. 

* Scrisoarea nr. 508, Viena, 11 octombrie 1782, în Ibidem, pp. 567-568. 

Acelaşi librar şi editor îi oferă baronului aflat la Sibiu în vara 
anului 1783, Histoire de la Chine par Mailla, partea a 12-a, precum 
şi şase caiete din Ceremonies et costumes religieuses de tous les 
religieuses peuples du monde, Amstelodami | Amsterdam]. Totodată, 
din cauza faptului că afacerile nu-i mergeau strună, solicită — roagă, 
mai degrabă — achitarea unei note de plată mai vechi”. 

Fratele mai mare al lui August Grăsser, Rudolf, anticar şi 
editor în Viena imperială, poartă şi el corespondenţă cu baronul 
Samuel von Brukenthal. Astfel, în scrisoarea expediată în zilele 
premergătoare Crăciunului din anul 1778, Rudolf Grăsser precizează 
faptul că partea a patra a lui Lavater a fost predată abatelui Neuman 
spre a-i fi trimisă lui von Brukenthal, la Sibiu. De asemenea, îl 
anunţă pe destinatar că i-a sosit din Paris un exemplar extrem de 
frumos din Longum, în vreme ce, din Glasgow, n-a mai primit nimic 
de ani de zile. Expeditorul mai "spune" că a editat un catalog de 
lucrări în limba latină, catalog care — speră el — i-a ajuns baronului 
prin intermediul aceluiaşi abate Neumann. Din păcate, Rudolf 
Grăsser nu menționează titlul unei cărți cu 37 de medalioane, 
gravură în cupru, pe care i-o va expedia şi care îl costă 16 ducați”. 

În cea de a doua epistolă, expediată în vara lui 1881, Rudolf i- 
a predat lui Adam Franck, fochist la cancelaria transilvană, trei cărți 
rare, pe care baronul şi le-a dorit, printre care şi Ismael Abulfedae 
[Abulfeda], De vita et rebus gestis Mahommedis*. 

Al treilea şi ultimul mesaj al epistolierului nostru este din 21 
februarie 1783, prilej pentru a trimite o listă cu titluri susceptibile de 
a fi achiziţionate. Cercetări ulterioare ne vor permite, sperăm, să 
aflăm ce şi cât s-a achiziţionat din respectiva listă de oferte”*. 

Corespondenţa dintre cei menţionaţi aici este interesantă din 
multe puncte de vedere, mult mai multe decât ne-am permite să 
precizăm. A fost, în mod cert, nu doar un schimb de scrisori ori de 
idei. A fost, în ultimă instanță, o cerească apropiere între oameni 
oricare ar fi [fost] depărtarea — cum spune Marcus Aurelius, împă- 
ratul filosof. Contribuţia aceasta deschide drum unor noi cercetări, 
una dintre ele constituind-o identificarea acelor cărți care au intrat 


55 Scrisoarea nr. 550, Viena, 20 iunie 1783, în Ibidem, pp. 599-600. 

* Scrisoarea nr. 261, Viena, 22 decembrie 1778, în Ibidem, pp. 299-300. 
57 Scrisoarea nr. 413, Viena, 5 iulie 1881, pp. 474-476. 

58 Scrisoarea nr. 535, Viena, 21 februarie 1783, pp. 586-587. 

până la urmă în fondurile Bibliotecii Brukenthal, din lungile liste 
propuse de epistolierii contemporani Fondatorului. 

Exemplare din "Emblemata" lui 
Alciatus în Biblioteca 
Brukenthal 


iblioteca Muzeului Brukenthal păstrează, în colecțiile sale, 
B patru exemplare ale lucrării Emblemata de Giovanni 
) Andrea Alciato. Prima dintre acestea cuprinde, pe foaia de 
titlu, următoarele: Emblematum D. Andreae Alciati nunc... 
Kunstbuch Andree Alciati von Meyland/ beider Rechten Doktoren/ 
allen Liebhabern der freyen Kunst/ auch Malern/ Goldschmieden/ 
Seidenstickern und Bildhauern jetzt und zu sonderm nutz und 
gebrauch verteutscht und an den Tag gegeben/ durch Jeremiam Held 
von Nodlingen mit schönen lieblichen/ neuwen kunstreichen Figuren 
geziert und gebessert gedruckt zu Franckfurt am Mayn/ 1580. Cartea 
cuprinde un ex libris: Liber Bibliothecae Gymn Cibin A. C., acesta 
fiind, de fapt, ex librisul Bibliotecii Gimnaziului Evanghelic din 
Sibiu (Cibinium). Dedicată, după cum aflăm din prima prefață, lui 
Raymundo Graff, doctor în ştiinţe juridice — meinem giinstige Herrn 
(“binefăcătorului meu”) — cartea se deschide printr-un citat din 
Sofocle despre gratitudinea şi ingratitudinea față de un binefăcător. 
În cea de-a doua prefaţă, adresată cititorului favorabil (Vorrede an 
den Giinstigen Leser), autorul este conştient de faptul că osteneala 
tălmăcirii îi va fi răsplătită nu numai prin laude, ci şi prin numeroase 
critici. În plus, aduce treisprezece argumente prin care demonstrează 
utilitatea cărții, nu numai pentru artişti, ci şi pentru orice om dornic 
de înțelepciune. Textul acestei secunde prefețe este datat şi semnat 
de Jeremias Held von Nâdlingen: Frank. am Mayn/ 9 Septembris/ 
Anno 1566. 


31 


Constantin Ittu 


Scopul cărții este acela de a permite petrecerea plăcută a 
timpului liber pentru nişte oameni culți, prin intermediul unor şarade, 
create special spre a fi dezlegate, dar nu de către oricine. Din text 
aflăm că, în total, cartea conţine un număr de 217 şarade, emblemae, 
mai bine spus. Unele subiecte ce trebuie dezlegate de cititorii 
Emblematei, fac referiri la /sunt legate de/ originea unor familii sau a 
unor steme de familie ori la istoria Milanului. Altele nu: emblema nr. 
XIV face referire la Optimus civis/ ein gute Bürger, calităţile 
cetăţeanului ideal, emblema XV îi are în vedere pe Nobiles et 
generosi, cea de-a XVII-a, ne trimite cu gândul, prin imagine şi text, 
la cele douăsprezece munci ale lui Hercule. Deosebit de sensibilă 
este emblema XXI — Der Poeten und Gelehrten Wappen/ Insignia 
Poetarum —, în care elementul central al stemei poetului este o 
lebădă, mesajul fiind atât bogat în conotații, cât şi delicat, căci îl 
trimite pe cititor cu gândul la cântecul de lebădă. Or, pasărea în 
discuţie, se spune, nu cântă decât o singură dată în viaţă — înainte de 
moarte. 

Desigur, ar fi extrem de interesantă parcurgerea întregii serii 
de emblemae, dar lucrul acesta nu ar fi posibil aici, motiv pentru care 
ne permitem să mai amintim, selectiv, doar câteva dintre ele. 
Emblemele XXV şi XXVIII "merg" mână-în-mână (dacă ne putem 
exprima astfel) cu XXX, căci Concordia şi Concordia Symbolum 
presupun atât relații de unu-la-unu, cât şi relații de unu-la-mai multe 
cu Silentium. Luăm ca reper cazul precedentei steme (lebăda), ce ne 
poate trimite la simbologia păsării, dar şi la antinomia antum- 
postum, prin cântecul lebedei şi, mai ales, prin clipa apariției 
acestuia. De menţionat faptul că, pe foile rămase albe, sunt 
numeroase însemnări în limba latină, printre care şi cea a lui Jacobus 
Schusterus Cibiniensis, Anno Domini 1620, 30 ian. 

Un al doilea exemplar al Emblematei lui Alciatus existent în 
Biblioteca Muzeului Brukenthal, anume Alciatus Andreae. Omnia 
emblemata: Cum comentariis quibus emblematum omnium aperta 
origine... a apărut la Antwerpiae [Anvers, Antwerpen], Ex Officini 
Christophori Plantini, Architypographi Regij, [1581]. Ordinea 
emblemae-lor este aceiaşi ca şi la ediția germană — prezentată de noi 
mai sus — acestea fiind numerotate, iar chenarul încadrează numai 
imaginea emblemei, nu şi textul care o compune. La pagina 358, spre 
exemplu, ni se înfăţişează Catavasia lui Prometeu: eroul mitologic 
este prezentat legat de stâncă, iar vulturul, cum era de aşteptat, nu 

lipseşte din scena încadrată într-un cadru bogat ornamentat. 
Emblema de la p. 513 ne înfăţişează un delfin şi o ancoră, cu deviza 
insignia Reges. Pe coperta a Il-a se găsesc următoarele însemnări 
manuscrise: sum Thoma V. Mortesdorjfensis [din Mortesdorf, Motiş, 
jud. Sibiu]/ Simonis B. Stolzvarius [din Stolzenburg, Slimnic, jud. 
Sibiu]. 

Al treilea exemplar se prezintă astfel: Alciatus Andreas: 
Emblemata denuo ab ipso Autore recognita ac quae desiderabantur 
imaginibus...., Lugduni [Lyon]..., [1564]. În cazul acestei ediţii, 
paginile sunt numerotate, în schimb, emblemele sunt nenumerotate 
şi, în plus, întâlnim o bogată colecție de adnotări manuscrise. 
Trebuie remarcat faptul că realizarea artistică este superioară 
celorlalte ediții pe care le deține Biblioteca Brukenthal, emblemele 
fiind încadrate în chenare extrem de elaborate. Un procent ridicat 
dintre paginile albe sunt împodobite cu steme frumos desenate şi 
chiar colorate, iar unele dintre embleme fiind, de data aceasta, de 
asemenea, colorate. Se pare că cele 35 de steme — toate din spațiul 
germanic, dacă nu neapărat german — sunt desenate şi colorate de 
aceiaşi mână, numai textele scrise, care le însoțesc, sunt rodul mai 
multor mâini. Cele mai multe respectă structura emblemae-lor, 
cuprinzând un titlu, o imagine şi un text (deviză), în plus, o parte 
dintre ele sunt numerotate. Prima stemă se află pe prima pagină şi, 
după deviza Festina lente (”grăbeşte-te încet”), aflăm că aparţine lui 
Phillippus Ludovicus Comes in Ha/naw |Hanau, în Belgia] und... 
Dominus in Mintzenbergk/ s. scribebat haec/ 1571. 12 mai. A doua 
stemă a aparținut, după textul care o însoţeşte, lui Werckhardy Liber 
Baro a-Polheim und Warttenburg, iar a treia — cu deviza Spes mea 
est Christus — lui Johannus Adamus Hoffman, baro in Gruenpiibel, 
ambele fiind datate 1571. O a patra stemă are ca deviză Initium 
sapentiae timo et domini şi a aparţinut lui Andreas Wolfgangy Baro a 
Polhaim. 

Unele pagini albe au fost pregătite cu devize — cuprind şi 
proporțiile stemelor —, dar acestea n-au mai fost desenate, cum este 
cazul la pagina 12, unde nu s-a mai ajuns la stema lui Johannes 
Comes in Hardegg, Rector Academie Witebergensis, 16 Marty Anno 
1573. Întâlnim, parcurgând exemplarul cărţii în discuţie, o serie de 
notații în greacă şi latină, dedicați memoriei lui Hieronymus 
Hübner, probabil un coleg decedat prematur. 

În fine, ultimul exemplar existent în biblioteca Muzeului 
Brukenthal, apărut la Lugduni apud Gulielmum [1564], cuprinde 
ştampila G. H., o primă datare: 1562%, iar pe prima copertă anul 
1634. La pagina 30 întâlnim cântecelul Krai nou, iar la pagina 40 
Planetus Damnatorum, ce pare a fi un cu totul alt manuscris, de 
patru pagini. La pagina 70, întâlnim un text religios în maghiară, iar 
la pagina 80 o rugăciune în limba română, al cărei prim vers este Să 
ne rugăm Duhului Sfân[t] a[l] Domnului, rugăciune ce cuprinde două 
pagini. Pe penultima pagină găsim Gregorius Heyzelius, Cibj 
[Cibinium, Sibiu]. 

Dat fiind natura titlului lucrării acesteia, ne vom opri asupra 
semnificației termenului emblema. Aceasta reprezintă un gen 
specific de combinație artistică dintre vizual şi verbal; altfel spus, 
emblema constituie o/ se constituie într-o dihotomie cuvânt-imagine. 
La rândul lor, derivate din alegoriile şi bestiariile Evului Mediu, 
cărțile de embleme au ajuns să aibă o evoluție proprie, ca gen literar- 
imagistic în Italia celui de-al XVI-lea veac, de unde s-au răspândit în 
aproape întreaga Europă la nivelul secolului următor. 

Creatorul emblemelor — a literaturii emblemate — juristul 
Giovanni Andrea Alciato (latinizat Alciatus) a editat, mai întâi la 
Milano, în 1522, apoi la Augsburg, în februarie 1531, lucrarea sa, în 
latină, Emblemata, iar acea dată este considerată de specialişti drept 
reper pentru naşterea emblematicii ca ramură în domeniul istoriei 
artelor, ca ştiinţă auxiliară, în ultimă instanţă. Alciato s-a născut în 8 
mai 1492 la Alzate, în apropiere de Milano, dintr-o veche familie 
milaneză, a studiat la Bourges, Bologna, Pavia, Ferrara şi Avignon, a 
practicat avocatura ani buni la Milano şi s-a stins din viaţă la Pavia, 
în 12 ianuarie 1500. Jurist de profesie şi filolog, specialist în 
filologie clasică şi, în consecinţă, bun cunoscător al limbii latine, 
Alciatus este autorul unor studii critice de drept. Lucrările sale, 
strânse într-o Opera omnia, au fost editate la Basel, în patru volume 
(1546-1549), apoi la Lyon, în şase volume (1560-1561) şi, de 
asemenea, la Frankfurt/Main, în patru tomuri (1617). Dintre lucrările 
sale mai amintim o istorie a Milanului până la Iustinian, în patru 
volume. Ca poet şi umanist, alături de Emblemata, a mai scris 


5 Cartea aparţinut lui A. Huet, după semnul distinctiv al acestuia: literele Ah, 
surmontate de o coroană închisă; toată această compoziție se află între anii 
menționați mai sus, 15/64. 

epigrame ce îi viza pe contemporanii săi”. 

Opera Alciatului a cunoscut o serie de traduceri şi 150 de 
ediții, ultima fiind cea din Madrid din 1781, ediție care a cuprins 
aproximativ 100 de embleme. Cea mai bună dintre ediții pare să fi 
fost cea de la Padova din 1621“. Ca om al Renaşterii, Alciatus a 
făcut apel la moştenirea Antichității care a fost sursa de inspirație în 
realizarea operei sale, luând ca principali scriitori antici pe cei de 
talia lui Pausanias, Plutarh sau Plinius. Toată acea lume antică plină 
de frământări, de suişuri şi de coborâşuri, l-a fascinat pe omul 
Renaşterii. Este şi motivul pentru care Emblemata lui Alciatus, cu 
surse antice, a fost atât de bine primită de oamenii cultivați ai 
timpului, oameni ai căror mentalitate se dorea mai apropiată de 
Roma şi Grecia antică, decât de Evul Mediu antecesor. În aceste 
coordonate cronologice şi culturale au apărut acele emblemae, atât în 
greacă, cât şi în latină. Alciato n-a fost primul, el a fost — se pare — 
cel mai mare ori cel mai celebru. Când, în ianuarie 1523, s-au folosit 
primele emblemae, acestea au fost considerate drept jocuri de 
societate, menite să umple — dar nu oricum — timpul elitelor. Scopul 
lor a fost didactic, chiar unele dintre ele având şi un caracter 
moralizator. La polul opus întâlnim — e adevărat mai târziu — o 
anumită categorie, cunoscută cu sintagma de amorum emblemata, 
care au avut sau, mai degrabă, au dobândit un caracter pornografic. 

Privind lucrurile dintr-un alt punct de vedere, trebuie precizat 
faptul că pentru mulți artişti ai vremii cărțile de embleme au 
constituit surse de inspirație, căci, prin intermediul emblematicii, 
artiştii respectivi au luat contact cu literatura antică, din care vor 
transpune scene în minunatele lor tablouri. Astfel, îi amintim pe 
Cranach, Holbein, Rafael, Tintoretto, Rubens şi, de la sine înțeles, 
lista ar putea continua. Spre exemplu, tema picturii lui Cranach, 
intitulată Hoțul de miere, însoțită de un text al lui Theocritus, apare 
în culegerea lui Alciatus. Tot aşa, tema Originea Căii Lactee, 
întâlnită atât în pictura lui Tintoretto, cât şi în cea a lui Rubens, la 
care Alciatus 1-a adăugat un text al lui Diodor din Sicilia, se 
întâlneşte, sub formă de emblema, în cartea rafinatului umanist şi 
Jurist italian. Şi astfel, ajungem să fim de acord cu Marcel Proust, 


© Brockhaus’ Konversations-Lexikon, vol. I, Leipzig, Berlin und Wien, 1898, p. 346. 
“1 The New Encyclopaedia Britannica, vol. 4, Chicago, Auckland, London..., 1994, p. 
470. 

care afirma undeva, că doar prin ochii marilor artişti, ochi de mult 
transformați în țărână, vedem noi şi astăzi lumea. 

Dar atât Alciatus, cât şi ceilalți autori de Emblematae şi 
emblemae, gândindu-se la Antichitate, şi-au extins sfera interesului 
de la cea clasică la zona hamito-semită, a Egiptului antic, faraonic, 
cu alte cuvinte. Hieroglifele au constituit o sursă de inspirație de 
prim ordin, căci Imago mundi, la care s-au gândit amintiții 
renascentişti italieni, trebuia să aibă ceva misterios, inaccesibil 
profanului; este şi motivul pentru care atât Marsilio Ficino, cât şi 
urmaşul acestuia, Pico della Mirandola au considerat că hieroglifele 
egiptene se pretau de minune acestui rol. Aveau, mai întâi prestigiul 
tradiţiei: Platon însuşi vorbise de ele“. Mai precis, în dialogul cu 
Phaidros, Socrate îi relatează acestuia următoarea povestioară: o 
veche divinitate egipteană din apropiere de Naucratis s-a dus la 
faraonul cu reşedinţa în Theba ca să-i arate artele inventate de ea. Cu 
acea ocazia, zeitatea i-a spus monarhului că trebuie să le 
răspândească printre toți egiptenii, iar acesta — în replică — l-a 
întrebat pe zeu asupra foloaselor ce se puteau trage din fiecare artă în 
parte. Au ajuns, iată la litere: ... "Priveşte, rege, ştiinţa aceasta îi va 
face pe egipteni mai înţelepţi şi mai cu tinere de minte; găsit a fost 
leacul uitării şi, deopotrivă, al neştiinţei”. La care regele a răspuns: 
"Preapricepute meşter... Tu, acum, ca părinte al literelor, şi de 
dragul lor, le-ai pus în seamă tocmai contrariul a ceea ce pot face 
ele. Căci scrisul va aduce cu sine uitarea în sufletele celor ce-l vor 
deprinde, lenevindu-le ţinerea de minte; punându-și credința în 
scris, oamenii îşi vor aminti din afară, cu ajutorul unor icoane 
străine, şi nu dinlăuntru, prin caznă proprie. Leacul pe care tu l-ai 
găsit nu e făcut să învârtoşeze ţinerea de minte, ci doar readucerea 
aminte. Cât despre înţelepciune, învăţăceilor tăi tu nu le dai decât 
una părelnică, şi nicidecum pe cea adevărată. După ce cu ajutorul 
tău vor fi aflat o grămadă de prin cărţi, dar fără să fi primit 
adevărata învăţătură, ei se vor socoti că sunt înţelepţi nevoie mare, 
când de fapt cei mai mulți n-au nici măcar un gând care să fie al lor. 
Unde mai pui că sunt şi greu de suportat, ca unii ce se cred înţelepţi 
fără măcar să fie”. Într-adevăr, potrivit teoriei platoniciene a 
practicii lingvistice, este mult mai potrivit să te abţii de la scris şi să 


€ Phaidros, 274c —275b. 
6 Platon, Opere, IV, Bucureşti, 1983, pp. 484—485. 

te încredinţezi vorbirii, şi aceasta din două motive complementare. 
Nimic din ceea ce este serios — aşa se pare — nu poate fi scris. 
Regăsim aici categoria ezotericului, adică această dimensiune a 
secretului pe care hetairia o protejează şi o întreţine. Şi invers, nimic 
din ce e scris nu poate fi luat în serios“. 

Ideea privind memoria omenească este reluată de Plotin, în 
Enneade (V, 8), unde afirmă că, de fapt, corpul împiedică exercițiul 
memoriei, căci atunci când sufletul se uneşte cu corpul, uită; când se 
deosebeşte de corp, se purifică, îşi recapătă memoria. Deoarece 
sufletul posedă memorie când e singur, cu necesitatea corpului, prin 
natura sa mobilă şi supusă unei curgeri perpetue, este o cauză a 
uitării, nu a memoriei; el este pentru suflet, fluviul Lete. Sufletului 
singur, deci, îi aparţine memoria“. Poetic, nu filosofic, se poate 
spune că uiţi pentru a te putea reconstrui, aşa cum rămâi flămând 
pentru a putea mânca“. Fragmentul selectat din Plotin este astfel 
comentat de Ficino: Pentru a simboliza misterele divine, preoții 
egipteni nu utilizau caracterele minuscule, ci figuri întregi de 
ierburi, arbori, de animale, căci este limpede că ştiinţa pe care o are 
Dumnezeu despre lucruri nu asumă forma unor imaginări multiple 
privind lucrul, ci pe aceea a lucrului simplu şi stabil”. Ficino nu se 
opreşte aici în comentariul său la Plotin; continuă cu o referință — 
arbitrară, de altfel — la una din hieroglifele lui Horapollo€. 

Scrierea Hieroglyphica, atribuită lui Horapollo” şi "tradusă" 


& Henri Joly, Le renversement platonicien, cap. Scriere şi vorbire, Paris, 1974, pp. 
111-127, în Ibidem, p. 398. 

* Gr. Tăuşan, Filosofia lui Plotin, Iaşi, 1993, p. 235. 

Gh. Grigurcu, Din jurnalul lui Alceste (UD), în "România literară", Anul XXXIII, 
Nr. 51-52, 27 dec. 2000-9 ian. 2001, p. 5. 

S7 1. P. Culianu, Eros şi magie în Renaștere, 1484, trad. de Dan Petrescu, prefață de 
Mircea Eliade, postfață de Sorin Antohi, trad. textelor din lb. latină: Ana Cojan şi 
Ion Acsan, Bucureşti, 1994, p. 66; cf. Marsilio Ficino, Opera omnia, Basel, 1576, 
vol. II, p. 1768. 

s E, Gombrich, Icones Symbolicae, în “Symbolic Images. Studies in the Art of the 
Renaissance II”, Oxford, 1978, p. 222, n. 82 şi pp.158-159. 

© Numele Horapollo ne duce cu gândul la epoca romanităţii târzii, mai precis la 
Egiptul sfârşitului de secol V d. Hr., când, în oraşe şi pe întinsele domenii rurale, 
aparținând elitei cultivate a societăţii, păgânismul mai era o forță a epocii, cum a fost 
cazul marii familii Horapollo, al cărei nume aminteşte, în acelaşi timp, de Horus şi 
de Apollo, dovedind sincretismul dintre religia Egiptului antic şi mitologia greco- 
romană. (A. Ducellier, Bizantinii. Istorie şi cultură, trad. din lb. franceză de Simona 
Nicolae, Bucureşti, 1997, pp. 170-171). 

în greceşte de un scriitor necunoscut pe nume Filip, constituia o 
atracție de dată destul de recentă la Florenţa. Codexul fusese 
descoperit de Cristoforo Buondelmondi în insula Andros şi adus în 
oraşul de pe Arno. Textul grec n-a fost publicat decât în 1505, urmat, 
în 1515, de o traducere latină, însă contemporanii lui Ficino îl 
cunoşteau prea bine, de vreme ce Leon Battista Alberti a scos din el 
câteva explicaţii fanteziste de hieroglife în De architectura, şi asta 
deja în 1452. Moda pseudo-egiptologiei a avut un răsunet enorm, 
mai ales în arta emblemae-lor, pe care, după cum am arătat, Giovanni 
Andrea Alciato a cultivat-o cu succes”, nu fără să se inspire din 
precursorul său Piero Valeriano (Giovan Pietro delle Fosse, 1477— 
1558), autor al unei Hieroglyphica sive sacris Aegyptiorum 
aliarumque gentium literis commentarii”. După cum vedem, 
hieroglifele, ca simboluri s-au bucurat de dublul privilegiu de a fi 
suscitat interesul divinilor platonicieni — Pitagora, Socrate şi Platon 
aveau obiceiul de a ascunde toate misterele divine sub voalul 
limbajului figurat ca să-şi proteguiască înțelepciunea cu modestie de 
înfumurarea sofiştilor, de a glumi serios şi a se juca asiduu” — şi de 
a fi deopotrivă la modă printre elitele secolului al XV-lea şi ale celui 
următor. 

lezuitul german, Athanasius Kircher şi-a dat seama că 
hieroglifele reprezintă o scriere fonetică, scriere ce va fi descifrată 
câteva secole mai târziu de Champollion. Sub raport biografic, 
menționăm că Athanasius Kircher s-a născut în ţinutul Fulda, în 2 
mai 1601, devenind, la vremea potrivită, iezuit şi profesor la 
Würzburg. Din cauza războiului de treizeci de ani, Kircher s-a mutat 
la Avignon. Ulterior, dând curs invitaţiei papale, a predat la Roma, la 
Collegium romanum, matematică şi ebraică. Mai târziu, rămas fără 
catedră, el se ocupă de studiul hieroglifelor şi de cel al obiectelor 
arheologice. A încetat din viață la Roma, la 28 nov. 1680, lăsând în 
urmă o impresionantă operă, din care spicuim: Ars magna lucis et 
umbrae, 2 vol., Roma, 1646, Musurgia universalis, 2 vol., ed. 1650, 
Oedipus Aegyptiacus, 4 vol., ed. 1652-1655, Mundus subterraneus, 
2 vol., Amsterdam, 1678, China illustrata, ed. 1667, Latium, ed. 


” Culianu, op. cit., p. 66. 

7! Idem; cf. E. Iversen, The Myth of Egypt and its Hieroglyphs in European Tradition, 
Copenhaga, 1961. 

7? Culianu, op. cit., p.67 

1671 etc”. El este cunoscut şi ca apărător al lucrării Steganografia 
("Cniptografie" în limbajul de astăzi) a cărui autor a fost Trithemius — 
unul dintre cei mai mari erudiți ai ocultismului din secolul al 
XVI-lea —, abate de Sponheim (în Palatinat, din 29 iulie 1483) şi apoi 
în mânăstirea Sankt-Jakob în Würzburg, protejatul împăratului 
Maximilian I şi al celor doi prinți electori. De altfel, Steganografia 
sa a fost dedicată unuia din aceştia, anume lui Filip, conte al 
Palatinatului şi duce de Bavaria. Eruditul iezuit Del Rio — prost 
sfătuit de nişte oameni care, deşi au citit cartea lui Trithemius, n-au 
priceput nimic din ea, lpsindu-le perspicacitatea — a inclus 
Steganografia, din 1609, în Index librorum prohibitorum. Numai că, 
după prima ediție, cea din 1606, au urmat luările de poziţie în 
favoarea lui Trithemius, inclusiv cea a lui Athanasius Kircher, în 
Polygraphia nova et universalis, Romae, 1663 (Appendix 
apologetica ad polygraphiam novam, in qua Cryptologia 
Trithemiana discutitur)*. 

O emblemă, privită sub raportul unei emblemata este un mod 
specific de combinare a cuvântului cu imaginea, operație ce cuprinde 
trei elemente. În ordine, acestea sunt: inscriptio, care este de fapt 
(doar) un titlu, cu rol şi de mărimea unui motto, imago şi subscriptio. 
Pentru o astfel de realizare se alegea un text antic, îndeobşte 
simplificat, accesibil şi uşor inteligibil, iar construcția nou-realizată 
forma un tot unitar. După modelul Alciatului, realizatorii de 
emblematae îşi căutau sursele în autori antici de talia lui Pausanias, 
Plutarh ori Plinius. Etimologic, emblema înseamnă ceva ce poate fi 
inserat, intarsiat, cu sensul mai larg, dar totuşi selectiv, de operă de 
artă inserată; mai poate avea sensul de mozaic sau ornament. Dar nu 
numai  hieroglifele au constituit sursa de inspirație pentru 
emblematae ci şi acele elemente cunoscute sub numele de impresae. 


Şi astfel, în anul 1555, universul emblematic se îmbogăţeşte 
cu un nou gen, impresa, cu rol şi semnificaţie strict personală şi a 
cărei părinte a fost Paolo Giovio. Impresa cuprinde două părți: una 
dintre acestea este deviza — cunoscută, în limbajul de specialitate, şi 
ca motto — iar cea de-a doua parte o constituie imaginea, aceasta din 
urmă fiind, în general, preluată din cărți cu embleme. De altfel, 


? Brockhaus, vol. 10, p. 372. 
74 Culianu, op. cit., pp. 229-237 şi 417. 


39 


Constantin Ittu 


compunerea unor impresae presupune respectarea anumitor reguli, 
prima dintre ele fiind realizarea unui raport armonios între motto şi 
imagine, respectiv între anima şi corp. Conform celei de a doua 
reguli, o impresa nu trebuie să fie prea uşor, nici prea greu de înțeles. 
Apoi, ca o a treia regulă, imaginea trebuie să fie plăcută, în timp ce 
ultimele două reguli presupun, pe de-o parte, să se evite reprezentări 
de persoane ori părți ale corpului uman, iar pe de alta, deviza să fie 
cât mai concisă, de preferinţă din doar trei cuvinte. Monseniorul 
Paolo Giovio, în tratatul său Ragionamento”, prezintă mai mult 
reprezentări animaliere şi scheme de sorginte cosmo-astrologică, 
decât  personificări. Este vorba de o opţiune intențională, 
corespunzătoare unui gust general, pe care autorul sus-amintit, îl 
codifică în mai multe puncte. După opinia scriitorului, printre 
condițiile care dau eleganță unei impresa, pe locul al treilea se află 
grija ca aceasta să aibă o înfăţişare frumoasă, pe care o obţii 
introducând stele, soare, lună, apă, copaci verzi, instrumente 
mecanice, animale bizare şi păsări fantastice, iar pe locul al 
patrulea, şi mai important, să nu se caute nici o formă umană. 
Exemplele aduse de Giovio nu fac decât să confirme atitudinea de 
bază anti-antropomorfă. Astfel, Lorenzo de Medici ar fi ales, pentru 
emblema (impresa) sa, un copac de lauri între doi lei, Francesco 
Visconti, un ogar, Galeazzo Visconti, un leu aşezat pe un foc mare, 
cu un coif pe cap, Cosimo de Medici, diamante, în timp ce, tot după 
Giovio, în impresa papei Clement al VI-lea ar fi intrat toate 
lucrurile care au o aparenţă strălucită, sau o fac frumoasă, cum s-a 
spus de la început, adică sfera de cristal, soarele, razele 
transparente, flacăra provocată de ele, pe o hârtie albă având ca 
motto "Candor Illaeus"". 

În schimb, Cesare Ripa, în /conologia sa (Veneţia, 1645) — 
care odată cu retipăririle ei va deveni unul din textele fundamentale 
ale culturii baroce — proclamă, împotriva libertăţii asociative, 
susținută de Giovio, că imaginile făcute pentru a însemna ceva 
deosebit de ceea ce se vede cu ochiul, nu au altă regulă mai scurtă 


75 E. Battisti, Antirenaşterea, trad. de George Lăzărescu, prefaţă de Mircea Țoca, vol. 
II, Bucureşti, 1982, p. 13 şi p. 243, n. 9; cf. Paolo Giovio, Ragionamento di Paolo 
Giovio supra motti e disegni d'arte e d'amore che comunemente chiamano imprese, 
Roma, 1555, ed. Carlo Teoli, Milano, 1863. 

% Idem. 

sau mai universală, decât "imitația amintirilor”. La el fiecare 
concept este personificat, iar elementul care distinge şi 
caracterizează fiecare imagine rămâne tot animalier, vegetal ori 
astrologic, în ciuda tuturor eforturilor de a da personificărilor 
antropomorfe o expresie, o mişcare, o poziţie tipic coregrafică. 
Animalele domină în mod suveran în iconografie. Succinte 
exemplificări: Avarizia (avariţie) — femeie bătrână, palidă şi slabă, 
necăjită şi melancolică; lângă ea, un lup foarte vlăguit... Sau — o 
femeie prost îmbrăcată, cu părul răvăşit, desculță, care ţine în mâna 
dreaptă o broască râioasă... Astruzia (viclenie) — femeie îmbrăcată 
cu o piele de vulpe...” 

Emblema, impresa cinguecentescă este moştenitoarea unui 
cult milenar pentru animal — care ne duce în Antichitatea clasică, în 
zoroastrism şi, mai mult, cronologic şi cultural, în epoca cultelor 
primitive — o moştenitoare conştientă, deoarece o asemenea tradiție 
este analizată în mod insistent, în latura cea mai frapantă a 
simbolului din Renaștere, ce duce la metamorfoză şi, de aci, la triumf 
şi povestire în litere şi imagini. Spre exemplificare, monseniorul 
Giovan Battista Agucchi, pasionat născocitor de embleme şi 
important critic de artă, îi cere lui Ludovico Carracci să picteze, în 
1602, o patetică scenă tassescă (Tasso) a Erminiei, care caută refugiu 
printre păstori. Cum intenția comanditarului era una emblematică, 
pictura ar fi trebuit să reprezinte, să ilustreze, motto-ul Jn inquieto 
quies ("Liniştea în nelinişte"). Deşi versurile lui Tasso” exprimă prin 
gura bătrânului păstor o dorință de pace analoagă aceleia mărturisită 
de prelatul şi diplomatul bolognez, lectura acestora ar fi trebuit, după 
mentalitatea contemporană nouă, să inspire în mod direct pictura, 
dându-i o justificare alegorică mai mult decât suficientă. Ei bine, nu, 
Agucchi a avut nevoie de medierea unui animal, a unui albatros, 
care îşi aşează cuibul în mijlocul apelor mării şi în ciuda agitatelor 
valuri, stă liniştit şi fără griji, întocmai ca păstorul în plin război. 
Dacă pentru mentalitatea actuală, această emblemă — ilustrată şi de 


7 Ibidem, pp. 13-14; Cesare Ripa, Iconologia, Veneţia, 1645, pp. 51-52 pentru 
Avarizia şi p. 49 pentru Astruzia. 

"5 Am văzut şi am cunoscut agitatele curţi/ Şi încântat am fost de o speranţă 
îndrăzneaţă./ Am suferit multă vreme ceea ce nu ne place,/ Dar fiindcă odată cu 
vârsta matură/ Mi-a lipsit speranţa şi cutezanţa temerară,/ Am plâns clipele de 
linişte ale acestei umile vieţi/ Și am suspinat după pierduta-mi pace (Battisti, op. 
cit., II, p. 19). 

Giovio” — sfârşeşte prin a ne interesa numai după asocierea cu Tasso 
şi cu pictura, la omul elevat din cinquecento se întâmplă tocmai 
contrariul. Să nu uităm că răsturnările de mentalitate sunt frecvente 
în decursul secolelor, iar încărcătura simbolică a unor animale, 
plante astre etc, poate diferi de la o epocă la alta“. 

În cazul emblemelor, bestiarele malefice sunt o imagine a 
fecundității posibile între specii adverse. Monstrul răspunde nevoilor 
de uniune cu interzisul. Formele excepționale sunt folosite tocmai 
pentru că sunt temute. Monştrii sunt poate o imagine a vieţuitoarelor 
inimaginabile, atinse de războiul vorbelor, de calomnie, ale cărei 
braţe sunt acoperite de un şarpe. Această luptă ţine de senzația 
resimțită de misterioasa alianță dintre om şi animal. Nu urmează nici 
o regresie, ci, mai degrabă, o trecere, care este enigma şi necesitatea 
unei totalități. Omul pare obsedat de răscrucea forțelor pe care le 
surprinde. 

În plan mai larg, ura împotriva vrăjitoarelor, teroarea 
provocată de demoni, care are uneori caracterul unui misticism 
răsturnat, sunt poate momentele cele mai dramatice, mai 
neliniştitoare ale opoziţiei, nu între Renaştere şi Evul Mediu — cum 
facil a încercat un anumit gen de critică să rezolve şi să expedieze 
problema — ci între cultura umanistă şi tradiţia populară. Îndată ce a 
doua a reuşit o proprie conştientizare, a dobândit şi capacitatea de a 
opune tradiției culturale a Curtilor (ducale, princiare etc.), mai întâi 
formele de superstiţie*!, apoi imaginile magice şi lumea de idei. 
Numai că antagonismul între cult şi popular se află şi în interiorul 


7 Ibidem, pp. 20 şi 245; cf. Giovio, op. cit., Lyon, 1574, p. 88. 

50 Battisti, op. cit., pp. 19-20. 

51 Conducătorii educați ai Bisericii creştine din Antichitatea târzie — de talia lui 
Augustin, Ambrozie sau leronim — au încercat să ia poziţie împotriva practicilor 
precreştine din cadrul congregațiilor lor. Prin anii 380, Ambrozie la Milano şi, în 
anii 390, Augustin la Hippo au încercat să simplifice, în eparhiile pe care le 
păstoreau, anumite obiceiuri funerare, mai ales acelea legate de praznicele de la 
morminte, fie că era vorba de mormintele familiale, fie de memoriae martirilor (P. 
Brown, Cultul Sfinților. Apariţia şi rolul său în creştinismul latin, trad. de Doina 
Lică, postfață de Mitropolit Nicolae Corneanu, Timişoara, 1995, p. 36, Cf. Augustin, 
Ep., 29, 9). La acestea se adăuga cultul forţelor naturii, concretizat în sărbători şi 
rituri tradiționale şi asociat adesea cu locuri în care oamenii aveau sentimentul 
prezenţei sacrului: munte, pădure, arbore sacru ori izvor sfânt (H.-l. Marrou, 
Biserica în antichitatea târzie (303-604), trad. de Roxana Mareş, Bucureşti, 1999, 
pp. 88-89). 

umanismului, în intimitatea culturii Curţilor, în sufletul şi în fantezia 
artiştilor înşişi. Tocmai de aceea, la Curțile Renaşterii italiene 
întâlnim manifestări — culte şi sofisticate, dar cu rădăcini arheologice 
în tradiție — de genul artizanatului de lux, al fântânilor, automatelor 
ori, ceea ce interesează în acest moment, al emblematicii“?. 

Mai mult, în Renaştere, sub forme care au directe descendente 
moderne şi care inaugurează, nu de puţine ori, tipice producţii sau 
manifestări occidentale, se află o funcție de ascendență medievală ori 
(chiar) preclasică. Oprindu-ne, fie şi pasager, la domeniul teatrului, 
ideea, atât de sugestivă şi de utilă, datorată lui Leon Battista Alberti, 
a spectacolului ca loc de întâlnire colectivă, centru de viață 
cetăţenească, care va culmina, sub aspectul fastului modern, cu 
premierele de la Scala din Milano sau La Fenice din Veneţia, ia 
naştere în mod evident din experienţa serbărilor citadine, care vedeau 
adunată toată populaţia în piaţa din faţa catedralei ori în cea din faţa 
sfatului, pentru a asista la o reprezentaţie sacră, cum tot atât de 
tradițională este funcția alegoriei, a decorativului a portretului şi a 
emblemei”. 


* Battisti, op. cit., p. 215. 
$ Ibidem, p. 77. 

Genealogie şi heraldică 
in Biblioteca Brukenthal: 
Andreas Hann von Hannenheim, 
primar şi jude regal în Mediaş 
(1679-1745) 


ndreas Hann von Hannenheim aparține nobilimii mici 
Xa de pe plaiurile sud-transilvane. Dacă în primul 
capitol al cărții acesteia am vorbit despre stema 
fondatorului Muzeului Brukenthal, o stemă baronială, 
acum am ales un personaj şi o familie din zona de nord a judeţului 
Sibiu, din zona Târnavelor, cu o istorie proprie şi una de colonizare 
săsească oarecum aparte de cea a bătrânului Hermannstadt. 
Personajul nostru, Andreas Hann von Hannenheim s-a născut 
în 20 septembrie 1679 şi a fost botezat în 21 ale aceleiaşi luni în 
Mediaş, ca fiu al lui Andreas Hann şi al Katharinei, născută 
Kurtscher. A trecut la cele veşnice în urma unei colici — după 
diagnosticul vremu —, fund înmormântat în biserica parohială din 
Mediaş, la 8 ianuarie 1475. Tânăr fiind, a succedat tatălui şi 
bunicului în breasla cojocarilor şi a urmat, în acelaşi timp, cursurile 
Gimnaziului din Mediaş şi pe cele ale Colegiului Reformat Bethlen 
din Aiud. După o scurtă perioadă de ucenicie la Cancelaria 
Gubernială din Sibiu, Andreas Hann a intrat, în 1703, în calitate de 
magistrat practicant, în serviciul oraşului său natal, Mediaş. S-a 
căsătorit, în 23 ianuarie 1707 în acelaşi burg, cu Margareta Seidner 
(1688-1756), fiica senatorului Stephan Seidner — Seydner în diploma 

de nobilitate — şi a Sophiei, născută Bertlef*”. 

În acele coordonate cronologice, suzeranitatea otomană 
asupra principatului transilvan s-a încheiat prin trecerea acestuia sub 
controlului Casei de Habsburg, Diploma Leopoldină din 1691 fiind 
un punct de reper în acest sens. Ca o reacţie la prezenţa imperială, o 
parte a nobilimii transilvane, a participat la războaiele curuților, 
desfăşurate între 1703 şi 1711, sub conducerea lui Francisc Rákóczi. 
Războiul curuților, mai precis atitudinea hotărâtă a imperialilor 
împotriva lui Rákóczi şi a curuților săi, atitudine la care au ştiut să-şi 
ralieze şi segmente de populație locală, a permis lui Andreas Hann să 
acceadă mult mai repede decât se obişnuia la importante funcțiuni 
publice. Astfel, ajunge notar, mai întâi, apoi senator, iar în 1720 
devine primarul (Bürgermeister) oraşului Mediaş şi jude regal al 
celor Două Scaune săseşti, Mediaş şi Şeica® 

De fapt, perioada maturității sale coincide cu cea a presiunilor 
catolice în Transilvania, un moment crucial pentru istoria oraşului de 
pe Târnave fiind acțiunea comandantului militar, generalul conte 
Virmont, care a obligat comunitatea saşilor protestanți să cedeze 
biserica lor parohială Ordinului Franciscan. O asemenea presiune s-a 
făcut şi la Sibiu, imperialii solicitând pentru catolici biserica 
evanghelică — în Ferula căreia îşi doarme somnul de veci şi Mihnea 
Vodă cel Rău — numai că sibienii luterani au reuşit să şi-o salveze, 
oferind un număr de parcele în plin centrul oraşului pentru 
construirea bisericii Ordinului lezuit — a Companiei lui Iisus. 

În total Andreas Hann a fost timp de patruzeci de ani primar 
şi jude regal în oraşul şi Scaunul Mediaş, perioadă în care a simțit 
din plin presiunea catolică asupra funcționarilor publici non-catolici. 
La un moment dat, l-a sfătuit pe fiul său Stephan, care lucra la 
Cancelaria Aulică de la Viena să nu cedeze presiunilor şi să nu 
renunțe la post, pentru că exista riscul de a fi numit un ardelean 
catolic, iar saşii ar fi pierdut iremediabil un loc atât de important în 
administrație. Pentru activitatea sa pe tărâm administrativ şi pentru 
fidelitatea faţă de Coroană, Maria-Theresia l-a înnobilat, în 4 august 


% H, Hann von Hannenheim, Lebensbilder der Familie Hann von Hannenheim nebst 
Ahnen und Nachfaren des K. K. Rittmeisters Stephan Hann von Hannenheim, 1781— 
1859, Hermannstadt, 1940, p. 10. 

% Ibidem, pp. 9-10. 


45 


Constantin Ittu 


1742, acordându-i şi o stemă cu acel prilej“. Înnobilarea lui Andreas 
Hann cu Prădikat-ul von Hannenheim, cu drept ereditar în 
nobilitatea transilvano-maghiaro-austriaco-,provincii ereditare”, l-a 
privit pe el personal, pe soția sa, Margareta, născută Seydner, precum 
şi pe copiii lor, Andreas, Stephan, Michael, Peter şi Anna 
Margareta“. 

Stema primită cuprindea un scut cu câmp albastru şi pajişte 
verde pe care se află o casă de argint şi un leu de aur culcat, însoţite 
în partea superioară de un soare de aur, la dreapta, şi de o semilună 
de argint, la stânga. Scutul este timbrat de un coif spre dreapta, 
încoronat, pe creştetul căruia stă — pe piciorul drept, stângul avându-l 
ridicat în forma vigilenței — un cocoş de argint din profil spre stânga. 
Lambrechine: la dreapta, albastru cu aur, la stânga roşu cu argint. 

Numele Hann, cu Prădikat-ul von Hannenheim aparţine unei 
singure ramuri familiale, cea care l-a dat istoriei locale pe, spre 
exemplu, K. K. Rittmeister Stephan Hann von Hannenheim (1781-— 
1859), al cărui urmaş, Heinrich Hann von Hannenheim, locuia, în 
jurul anului 1940, la Sibiu. Chiar şi alte familii cu variante de nume, 
de genul Haan, Hahn cu diferite Prădikate şi în ale căror steme 
apare, ca mobilă principală, cocoşul (Hahn), sunt înrudite, ele 
aparținând trunchiului comun. 

În context, ar fi de amintit faptul că perioada de care ne 
ocupăm a presupus menținerea instituțiilor care întruchipau 
autonomia principatului, convertite însă în organisme cu rol de 
accentuare a centralismului imperial catolic. Dieta, în componenţa 
căreia sporea necontenit numărul reprezentanților numiţi de Curte — 
regaliştii — a fost treptat lipsită de o serie de prerogative. In astfel de 
coordonate, Guvernul Transilvaniei — regium gubernium — condus de 
guvernator, numit cu timpul direct de suveranul de la Viena, fără 
consultarea prealabilă a Dietei, a devenit, trebuie să o recunoaştem, 
unul dintre instrumentele cele mai eficace de gestionare a 
principatului ca provincie a unui Imperiu de factură central- 
europeană. Activitatea organelor locale ale puterii a fost subordonate 
celor centrale, de la Viena, de conducere a Imperiului Habsburgic: 


5 Archiv des Vereins fiir siebenbiirgische Landeskunde, B. XXIV, Hermannstadt, 
1892, p. 269. 

837 Hannenheim, op. cit., pp. 7-8. 

* Ibidem, p. 8. 

Cancelaria Aulică, Consiliul de Război şi Camera Aulică (vistieria 
imperială). Armata principatului a fost integrată în cea a Imperiului” 
Cuvântul Hann a fost inițial întâlnit în documente ca numele 
sub care erau identificați juzi scăunali (de fapt, judele scăunal, 
forma fiind la singular). Până în ziua de azi, în grai săsesc, Hann 
desemnează judecătorul sătesc (Der Herr der Hann ). De altfel, 
coloniştii germani au plecat spre /au venit în/ Transilvania în grupuri 
organizate, numite sute sau centurii,şi care numărau efectiv o sută de 
suflete. Conducătorul unei astfel de grupe de colonizare purta 
numele de Hann. Se pare că vine din germana veche, forma în Alt- 
Deutsch fiind Hunto-Hunno, iar în Mittel-Deutsch Hundo-Hunno”. 

În documentele de epocă de pe valea Târnavelor, numele 
generic de Hann este pomenit prima oară în anul 1495. 
Restrângându-ne doar la rădăcinile familiei Hann von Hannenheim, 
acestea sunt de găsit în persoana unui Andreas Hann din Biertan, 
decedat în anul 1683. De reţinut că o parte din documente localităţii 
— cele mai vechi — s-au pierdut, astfel că matricolele bisericii care s- 
au păstrat încep cu jumătatea sec. XVII, mai precis, cele de botez din 
1649, cele de cununii din 1648, iar cele de înmormântări din 1653”. 
Cu alte cuvinte, nu putem merge dincolo de aceste date, situaţie în 
care acel Andreas Hann, prim menţionat, ar putea fi, foarte bine, un 
succesor, nu un strămoş. 

Primul Andreas Hann este menţionat ca jurat şi adjunctul 
conducătorului satului Biertan —  "Geschworener und Hann- 
Stellvertreter", juratus et villici substitutus — la 1641. Aflăm acestea 
din registrul de înmormântări al bisericii parohiale, unde se 
precizează că a murit ca "moşneag respectat", în 13 martie 1683, 
fiind înmormântat în cimitirul din deal al Biertanului, sub tei, urmat, 
în acelaşi loc, la 23 august 1683, de văduva sa, a cărei nume nu ne 
este cunoscut”. Următoarea generaţie este reprezentată de Petrus 
Hann, fiul lui Andreas. Cojocar şi centumvir în Mediaş, unde se 
mutase ca membru al breslei de profil, Petrus s-a căsătorit prima 
dată, la 9 ianuarie 1647, cu Agneta Schwarz, căsătorie din care a 
rezultat o fată, Katharina, născută la 22 februarie 1648. Acest fiu 


5 A. Oțetea, Istoria poporului român, Bucureşti, 1970, pp. 191-192. 

% A. Schullerus, Aus/anddeutsche Volkskunde, în “Ostland”, 9. Heft, 1926, p. 342. 
°l Hannenheim, op. cit., p. 7. 

” Ibidem, p. 9. 

Peter, cojocar din Biertan, cum este întîlnit în actele timpului, s-a 
căsătorit a doua oară cu Anna Mett”. Andreas Hann, reprezentând a 
treia generație, a fost feciorul lui Petrus Hann şi al Annei Mett, 
botezat fiind în 22 iunie 1654 la Mediaş şi înmormântat la 26 
septembrie 1714 în aceiaşi localitate. Figură proeminentă a breslei 
cojocarilor — orator al centuriei din care făcea parte, precum şi 
Dezimator (colectorul decimei) — a lăsat în urma sa doi băieți, 
Andreas şi Petrus, tineri care au urmat şcoli, situație care le-a oferit 
posibilitatea să acceadă social, ca elemente ale aparatului 
administrativ-funcționăresc. Primul fiu al  precedentului, 
reprezentând a patra generație cunoscută, este personajul lucrării de 
față, Andreas Hann von Hannenheim”. 

Pentru a ne putea face o imagine asupra cuibului familiei în 
discuție, menționez că Biertan avea ca demnitar suprem, cu titlu 
oficial de jude (Richter; judex), asistat de un Senat, iar din lista 
privilegiilor menționăm dreptul de târg, săptămânal (sâmbăta — 
Samstagsmarkt) şi de târg anual (Jahrmarktsrescht) — primit de la 
regele Sigismund, în anul 1418 —, precum şi dreptul de judecată cu 
putere de viaţă şi de moarte asupra propriilor subiecți. Judele 
(Richter; judex) era cunoscut mai degrabă sub denumirea de Hann 
(vilicus), aşa cum s-a întâmplat în mai toate localitățile săseşti mai 
MICI şi cu un pronunţat caracter agricol. De altfel, locuitorii, care nu 
plăteau nici un fel de taxă Mediaşului vecin, au fost — în perioada 
Evului Mediu transilvan — agricultori şi meseriaşi, aceştia din urmă 
organizați în douăzeci de bresle. Treptat Biertanul s-a schimbat, 
astfel că, începând cu 1552, aici şi-au avut rezidența juzii regali ai 
celor Două Scaune, Mediaş şi Șeica, rezidență mutată ulterior la 
Mediaş”. 

Începând cu anul 1572, prin alegerea preotului din Biertan, 
Lucas Unglerus, ca episcop al Bisericii Evenghelice a saşilor din 
Transilvania, a început lungul şir al episcopilor de Biertan, şir 
încheiat o dată cu decesul episcopului G. P. Binder, în 1867, anul 
Dualismului austro-ungar”. 


% Idem. 

” Idem. 

% Ibidem, p. 7 

% 800 de ani Biserica a germanilor din Transilvania [Muzeul Brukenthal, Sibiu: 
catalog de expoziție], ed. Th. Năgler cu sprijinul Asociaţiei pentru Istoria 
Transilvaniei Heidelberg, Thaur bei Innsbruck, s. a. pp. 28-29. 

De precizat, în final, că am ales acest subiect pentru a 
prezenta, fie şi succint, o pagină din istoria Ardealului multicultural, 
unde majoritarii şi minoritarii nu au trăit înfrățiți — cum se afirma în 
documentele partidului unic —, nici cultivând reciproc ura, ci separat, 
dar respectându-se reciproc. Trecutul, ca istorie, trebuie privit cu 
gravitate şi asumat cu seriozitate. Istoria națională, în general, cea a 
unui spațiu românesc multicultural cu tendinţe spre interculturalitate, 
în cazul acesta, trebuie prezentată de aşa manieră încât cititorul mai 
puţin familiarizat cu fenomenul, dar dispus să-l înțeleagă, să fie 
vaccinat împotriva istoriilor tendențioase de ieri şi de azi şi să fie 
pus în gardă asupra faptului că istoria nu este o simplă oglindă a 
trecutului, ci o interpretare a sa. 

Omul, stirpea şi stema sa: 
Michael Conrad von Heydendorff 
(1730-1821) 


| săsesc din Transilvania a cărei arbore genealogic urcă fără 
întreruperi până la începutul secolului al XVI-lea. De felul 
ei, însă, familia Conrad nu este de obârşie ardelenească, ci s- 
a stabilit în voievodat relativ târziu, în timpul luptelor dinastice 
dintre Ferdinand von Habsburg şi loan Zapolya (1510-1526 voievod 
al Transilvaniei, 1526-1540 rege al Ungariei). Conform tradiției 
familiale, strămoşul acesteia a fost un Dionysius Conrad, care, în 
calitate de ofiţer al regelui Ferdinand, a poposit în Transilvania şi s-a 
stabilit în satul săsesc Botsch (Batoş, în lb. română, Bâtos, în lb. 
maghiară) din zona Reghinului Săsesc, localitate atestată documentar 
în 1319”. Dionysius a fost deja stabilit în localitate, în momentul în 
care Ferdinand a acordat acesteia un privilegiu care îi scutea pe 
localnici de multe trude şi osteneli, oferindu-le, în schimb, un set de 
libertăți. Nu ştim însă dacă accederea lui Dionisyius Conrad la 
treapta de primar în Batoş"* a avut sau nu legătură cu privilegiul 
acordat. În rest, prea multe nu ştim despre acest soldat poposit pe 
plaiurile ardeleneşti, motiv pentru care nu ne permitem speculaţii pe 
seama lui, ci extrapolări având ca reper binomul oștean — soldat. 
În timpul heraldicii vii, cu alte cuvinte, până la apariţia 
armelor de foc, omul de arme era, prin excelenţă, cavalerul, care îşi 


pe Conrad von Heydendorff este o familie de patriciat 


O. MittelstraB, Ortsnamenbuch, Heidelberg-Gundelsheim, 1993, passim. De 
menționat că astăzi, la o populație de aproximativ 1600 de locuitori, majoritari în sat 
sunt ungurii şi românii, în situaţia în care, înainte de 1944, 90% dintre locuitori erau 
saşi (Reiseführer Siebenbürgen, Thaur bei Innsbruck, 1993, p. 131). 

% J, Groß, Zur Geschichte der Heydendorff'schen Familie, în "Archiv des Vereins für 
siebenbiirgische Landeskunde", N, F., 24. Band, 2. Heft, Hermannstadt, 1892, pp. 
233-346, la p. 237. 

impunea — fie şi teoretic — codul său de valori morale. Urmat de 
vasali şi de oşteni ori el însuşi vasal, cavalerul lupta gratuit pro Deo 
sub deviza Non nobis, Domine, non nobis sed nomine Tui gloria 
("Nu nouă Doamne, nu nouă, ci numelui Tău, slavă”). Odată cu 
apariția armelor de foc s-a făcut simțită nevoia angajării unor 
profesionişti ai acestor noi instrumente militare. Noii combatanți, ca 
orice profesionişti, trebuiau recompensaţi pentru munca lor, iar 
instrumentul imaginat pentru aceasta a fost plata în bani, solda. Din 
acest moment, oşteanul se transformă în profesionist plătit cu soldă, 
în soldat, mai corect spus. În aceste coordonate, presupunem că 
strămoşul familiei Conrad a fost mai degrabă un soldat, decât un 
oştean. 

Urmaşii acelui Dionysius Conrad s-au mutat la Bistriţa, mai 
precis Andreas Conrad, în 1603, împreună cu soția şi cu trei băieți 
mai mari ai lor, din cauza faptului că oştile lui Basta au ruinat satul 
Batoş. De meserie croitor, cu alte cuvinte, onorabil locuitor al cetății, 
Andreas Conrad, ajuns căpitan al oraşului (Stadthauptmann), îl 
însoţeşte pe Gabriel Bathory în campanii militare, motiv pentru care, 
în 1613, va fi înnobilat de către principele transilvan, primind şi o 
stemă, cu acest prilej”, stemă despre care vom vorbi ulterior. Moare 
în 1628, lăsând urmaşi cinci copii, toți băieți: Andreas, croitor, 
Martinus, teolog, Michael, croitor, Georgius, cojocar şi Johannes, 
despre care ştim doar că s-a născut în 22 martie 1608. 

La mijlocul secolului al XVII-lea, un nepot al lui Andreas, 
anume Samuel Conrad (9 martie 1647-23 iulie 1727) s-a mutat, cu 
familie cu tot, la Mediaş, unde a parcurs un cursus honorum de 
excepție, fiind "primar al oraşului şi scaunului Mediaş" 
(Bürgermeister der kgl. freien Stadt und des Stuhis Mediasch), ca, în 
1697, să fie numit de împăratul Leopold I consilier gubernial'%. În 
27 martie 1696, împăratul 1-a confirmat dreptul la vechea stemă 
familială şi l-a inclus în nobilimea Sf. Imperiu Romano-German 
(Reichsadel) în calitate de Edler ("nobil"), cu Prădikat-ul von 
Heydendorff !*!. Stema cuprindea pe albastru, luptător în armură, 


” Fr. W. Seraphin, Aus den Briefen der Familie v. Heydendorff (1737-1853), în 
"Archiv des Vereins für siebenbiirgische Landeskunde", N. F., 25. Band, 
Hermannstadt, 1894, [p. VII]. 

1% GroB, op. cit., p. 346. 

101 Seraphin, op. cit., [p. VII]. 

care ține în mâna dreaptă o spadă cu vârțul în jos, ce străpunge unul 
din cei doi şerpi pe care îi calcă în picioare, iar în mâna stângă, 
ridicată, ține o ramură de palmier'?. 

Samuel Conrad von Heydendorff a fost de două ori căsătorit: 
prima dată cu Anna, fiica preotului Georg Toekeld, din Şoala, 
localitate din actualul judeţ Sibiu, în apropierea Mediaşului, soție 
care a murit 17 ianuarie 1692, în vârstă de 32 de ani, după 16 ani de 
căsnicie. A doua soție a fost Margaretha, fiica preotului Michael 
Moritz, din Atel, lângă Mediaş, cununia fiind oficiată tot în 1692. 
Din prima căsătorie au rezultat doi băieți şi două fete — cea mai mică 
dintre acestea şi, de altfel, dintre cei patru copii, fiind Susanna, 
mama baronului Samuel von Brukenthal, iar din cea de a doua 
căsătorie, o fată, urmată de trei băieți. Cel mai mic dintre aceştia, 
Daniel Conrad Edler von Heydendorff a fost fondatorul liniei tinere, 
tatăl celui pe care l-am ales spre prezentare, Michael Conrad Edler 
von Heydendorff. În astfel de coordonate genealogice nu trebuie să 
ne surprindă demersul heraldic al baronului Samuel von Brukenthal, 
acela de a include, în cartierul al 2-lea al stemei sale scartelate, 
armele mamei, Susanna Conrad von Heydendorff'%, din moment ce 
ea era fiica primului înnobilat din familia maternă. 

După cum vedem din cele de mai sus, Samuel Conrad era 
deja căsătorit a doua oară, când a fost înnobilat de împărat, la 27 
martie 1696, cu titlul von Heydendorff şi i s-a recunoscut dreptul la 
stema familială veche, primită de la Bathory la începutul secolului al 
XVII-lea. Selectăm fragmente din respectivul Adel/sbrief: 

Cum era şi firesc, încă de la început aflăm titlurile împăratului 
care îl gratulează pe proaspătul nobil: Leopoldus divina favente 
clementia electus Romanorum imperator semper Augustus ac 
Germaniae, Hungariae, Bohemiae, Dalmatiae, Croatiae, Slavoniae 
Rex, Archidux Austriae, dux Burgundiae, Brabantiae, Styriae, 
Carinthiae, Carniolae, Marchio Moraviae, dux Luxemburgiae ac 
superioris et inferioris Silesiae, Vittembergae et Tecae, princeps 
Sueviae, comes Habspurgi, Tyrolis, Ferretis, Cyburgi et Goritiae, 


1% A. Arz von Straussenburg, Siebenbiirgisch-Săchsische Wappenbuch, 1. Band, 
Hermannstadt-Sibiu, 1946, ms. cu pag. nenum., cap: ,„Condrad Edler von 
Heydendorff”. 

1% C, Ittu, Particularități ale heraldicii theresiene în stema vorbitoare a baronului von 
Brukenthal (1721—1803), în "Arhiva Genealogică", IV (IX), 3—4, 1997, pp. 327-336, 
la p. 335. 

Landgravius Alsatiae, Marchio sac. rom. imperii, Burgoviae ac 
superioris et inferioris  Lusatiae, dominus Marchiae, Slavoniae 
portus Naons et Salinarum Nostro et Sacri imperii fideli dilecto 
Samueli Conrad, Consuli Mediensi, gratiam nostram Caesaream et 
omne bonum. 

Mai încolo, în scrisoarea de înnobilare este amintit strămoșul 
care a primit diploma şi descendenții aceluia, în măsură să-i 
moştenească armele: Benigne nunc perpendentes, Samuel Conrad, te 
ex nobiliin Transilvaniae stirpe Conrad oriundum esse avumque 
tuum Andream, ut et ipsius descendentes (quos inter et pater tuus 
Andreas et Martinus, Michael, Georgius ac Johanes Conrad 
numerantur) ob praeclara in patria merita iam anno huius seculi 
decimo a quondam Gabriele Bathory, Transilvaniae principe, 
nobilitate donatos, Nobis regnoque nostro Hungariae fideles semper 
extitisse; 

Diploma este explicită asupra vlăstarelor proaspătului 
înnobilat, în drept să poarte titlul şi stema. Fiind vorba de două 
rânduri de urmaşi, din două căsătorii diferite dar legitime — cu Anna 
Toekeld şi Margaretha Moritz —, toţi copiii născuţi până la acea dată, 
din cele două mariaje şi de ambe sexe se bucură de statutul 
succesorului legitim: Ac proinde ex certa scientia, animo bene 
deliberato, sano accedente consilio deque Caesareae Nostrae 
potestatis plinitudine te, Samuelem Conrad, tuamque uxorem 
Margaretha Morizin omnesque tuos filios tum e prima habita tua 
uxore iam mortua nomine Anna Teckeldin legitime natos, nimirum 
Samuelem et Michaelem similiter Conrad, filiasque Annam et 
Susannam Conrad, tum etiam e moderna tua uxore Margaretha 
natum filium Andream Conrad et legitimos nascituros adhuc liberos 
haeredes posteros ac descendentes in infinitum masculos et feminas 
in numerum, coetum atque consortium, statum, gradum ac 
dignitatem Nostrorum et Sacri Rom. Imperii aliorumque regnorum 
ac ditionum Nostrarum haereditariorum Nobilium Scutariorum 
assuminus, extollimus et aggregamus Vosque omnes et singulos iuxta 
sortis humanae qualitatem Nobiles et tanquam de nobili genere, 
domo ac familia procreatos dicimus ac nominabus atque adeo ab 
omnibus et singulis cuiusqunque status, gradus, ordinis, conditionis, 
dignitatis at preeminantiae existant, pro viris Nobilibus dici, 
nominari, haberi, reputarique volumus. 

În ce priveşte stema, descrierea în limba latină sună astfel: 

Scutum videlicet simplex caeruleum, quod virum cataphractum 
integrum repraesentet in manu dextra gladium tenentem, quo os 
serpentis subtus dextrum pedum iacentis penetret, in manu vero 
sinistra rarum olivae florentis teneat, sub dextro pede iaceat unus 
serpens, sicuti et alter sub sinistro pede. Totum tegatur corona 
gemmis ornata: pout haec omnia artificiosa pictoris manus coloribus 
suis vivis in medio huius diplomatis ingeniosius expressit ®*. 

Timp de două secole, reprezentanți ai familiei Conrad von 
Heydendorff — ai liniei principale şi a celei cadete, deopotrivă — au 
ocupat funcţii sau demnități importante atât în Mediaş (consilieri 
orăşeneşti, juzi regali, primari) cât şi în structurile administrației 
provinciale, mai precis în Universitatea Săsească (organul suprem de 
conducere al saşilor transilvăneni) şi în Dieta Transilvaniei. 

Din mariajul fondatorului liniei cadete, Daniel Conrad (11 
iunie 1703 — 14 aprilie 1777) cu Anna Maria, fiica preotului din 
Gârbova şi decan al Capitlului, Bartholomäus Bauszner Edler von 
Bausznern au văzut lumina zilei şase copii, trei băieți şi trei fete, cel 
mai mare fiind Michael, subiectul lucrării noastre. Acesta s-a născut 
în 26 noiembrie 1730 şi a trecut la cele veşnice în 10 noiembrie 
1821. S-a căsătorit, în 3 septembrie 1758, cu Catharina Susanna — 
născută în 30 decembrie 1739 şi decedată în 21 ianuarie 1809 — fiica 
consilierului gubernial Stephan Hann von Hannenheim şi a Annei 
Catharina von Clausenburger. Mariajul lui Michael şi al Catharinei 
Susanna — asupra căruia vom reveni — a fost împodobit cu şase copii, 
trei fete şi trei băieți: Johanna Regina, Susanna Friederike, Johann 
Peter, Friedrich Michael, Daniel Stephan Michael, Maria Carolina 
Catharina. 

Menţionăm faptul că Michael Conrad von Heydendorff a fost, 
ani îndelungaţi, primar al Mediaşului natal. A ajuns apoi, în perioada 
iosefină'9%5, consilier la Curtea de Apel din Sibiu, fiind, mai bine de o 
Jumătate de secol, unul dintre cei mai influenți membri ai comunității 
săseşti în Universitatea Săsească şi în Dieta Transilvaniei, ulterior 
membru al Consistoriului Superior al Bisericii Evanghelice, biserică 


104 Groß, op. cit., pp. 338-342 (Adelsbrief Samuel Conrad Heydendorfjs), la pp. 338- 
339 pentru titlurile împăratului Leopold, p. 339 pentru ascendenţa înnobilatului de la 
1695, p. 340 pentru succesorii şi succesoarele acestuia din cele două căsătorii, 
respectiv p. 341 pentru descrierea stemei. 

'% Iosif al II-lea a domnit între 1780-1790. 

ce îi reuneşte până azi pe saşii ardeleni. A fost răsplătit de Suveran 
cu demnitatea de Cavaler al Ordinului Leopold!%. 

Michael Conrad von Heydendorff a fost un scriitor talentat şi 
fin observator al evenimentelor vremii, însemnările sale zilnice au 
fost publicate în Archiv des Vereins für Siebenbiirgische 
Landeskunde, volumele 13—18 şi 25, sub titlul Michael Conrad von 
Heydendorfi. Eine Selbstbiographie'”. Unul dintre fiii lui Michael 
Conrad, Michael Conrad jr., a fost un scriitor mai prolific, dar mai 
puţin talentat decât tatăl său. Extrase din jurnalul acestuia, 
cuprinzând perioada 1786-1856 şi intitulat Unter fünf Kaisern („Sub 
cinci împărați“) a văzut lumina tiparului târziu, în 1978, la 
München ^’. 

Reluând fragmente ale vieții personale, după ce de cea 
publică ne-am ocupat, credem, îndeajuns, la 6 aprilie 1758, Michael 
Conrad sen. îi scrie fratelui său mai mare, sublocotenetul Carl, 
despre necazurile sale sentimentale. Este îndrăgostit de Susanna von 
Hannenheim, a fost hotărât să o ia în căsătorie, dar familiile sunt 
certate, iar în atare conjunctură nici nu poate fi vorba de obținerea 
acordului familiei". După un timp agonia se transformă în extaz, 
datorită faptului că familiile s-au împăcat şi, la 6 septembrie acelaşi 
an, Michael se căsătoreşte cu aleasa inimii. Mariajul a fost reuşit, 
chiar dacă absenţele soțului au fost dese şi îndelungate datorate 
demnităţilor deţinute. În astfel de situaţii, absenţa acestuia este 
suplinită de energica-i soție, care preia responsabilitățile casei. De la 
distanță, Michael, pe un ton epistolar oarecum paternalist, o 
îndeamnă la cumpătare şi o sfătuieşte să nu vândă din vinuri, privite 
ca rezerva de valută forte a casei la ceasuri de cumpănă, când va fi 
nevoie de lichidităţi mari în numerar!!%. 

Educaţia copiilor este atent supravegheată, băieții fiind 
îndemnați ca, prin intermediul scrisorilor scrise în franceză şi latină, 


1% Seraphin, op. cit., p. IX. 

107 Archiv des Vereins für Siebenbürgische Landeskunde, vol. 13 (1876), vol. 14 
(1877), vol. 15 (1879), vol. 16 (1881), vol. 17 (1883), vol. 18 (1884), vol. 25 (1894). 

108 M. Conrad von Heydendorff, Unter fünf Kaisern, Tagebuch von 1786-1856 zur 
siebenbürgisch-österreichischen Geschichte, Herausgegeben, bearbeitet, mit einem 
Vorwort und Anmerkungen versehen von Otto Folberth und Udo Wolfgang Acker, 
München, 1978. 

10 Seraphin, op. cit.,p. 60. 

110 Tbidem, pp. 192-193, scrisorile din 4 şi 11 martie 1783. 

să arate tatălui aflat departe, progresele făcute în studiul respectivelor 
discipline. În schimb, fiica cea mică, Maria Carolina Catharina, 
alintată Catelchen, scrie numai în germană!!!, pentru că, se pare, 
(numai) atât 1 se cere. 

Părinți grijulu, Heydendorfii s-au străduit nu numai să le dea 
tinerelor vlăstare o educaţie potrivit rangului, ci au căutat să le 
îndrume acestora — la propriu şi la figurat — drumul în viaţă. În 
consecință, ruda lor, baronul Samuel von Brukenthal, pe atunci 
consilier aulic, era asaltat de rudele din Mediaş spre a le ajuta 
vlăstarele la ocuparea unui post în urbea natală. Unul din 
răspunsurile baronului, prin sarcasmul său, merită a fi menționat aici: 
Mediaşul este un oraş prea mic pentru a-i avansa pe toți 
Heydendorţii, în aşa fel încât toată lumea să fie mulțumită şi fără ca 
rudele să-şi bareze drumul una alteia, ceea ce duce la animozităţi în 
sânul familiei. Spirit practic, von Brukenthal le sugerează să tindă 
mai sus, în administraţia provincială transilvană!"? 

La rându-i, maiorul Carl von Heydendorff, fratele lui Michael 
sen., era sceptic în privinţa viitorului nepoților lui în Transilvania, 
motiv pentru care îşi sfătuieşte fratele să le dea băieților o educaţie 
cât mai bună, educaţie ce trebuie să cuprindă studiul limbilor 
franceză şi italiană, mathesis şi alte ştiinţe frumoase pentru ca aceştia 
să poată concura cu succes la bursa posturilor din Viena”. 

Michael Conrad von Heydendorff a urmat sfatul fratelui său, 
astfel că, spre exemplu, fiul Johann Peter (1765-1836) a fost, din 
luna mai 1783, student al colegiului din Târgu-Mureş, unde tabla de 
materii cuprindea şi cursuri de filozofie cu accent pe Leibniz şi 
Descartes!'*. Interesându-se asupra materiilor predate la Gimnaziul 
din Sibiu, Michael Conrad sen. este informat de cumnatul său, Hann 
von Hannenheim!'*, că acestea sunt metafizica şi logica, jus naturae 


: : a ` O La : ._.116 A 
şi morala, istoria universală şi istoria patriei °. De la Târgu-Mureş, 


1 Ibidem, p. 187, scrisoare din 8 dec. 1782. 

112 Ibidem, p. 122, Viena, 19 oct. 1773 

113 Ibidem, p. 143, scrisoare din 15 dec. 1778. 

114 Ibidem, p. 235, scrisoare din 19 febr. 1784. 

15 Familia Hann a fost atestată documentar în 1495, la Biertan, localitate nu departe 
de Mediaş, iar înnobilarea cu titlul von Hannenheim a fost făcută în 4 august 1742 
de către Maria Theresia (Archiv des Vereins für siebenbiirgische Landeskunde, B. 
XXIV, Hermannstadt, 1892, p. 269). 

116 Seraphin, op. cit., p. 268, scrisoare din 21 oct. 1784. 

Johann Peter a plecat la Cluj, unde s-a înscris la Facultatea de Drept, 
frecventând jus naturae, jus publicum, cursuri de franceză, desen şi 
muzică!!?. 

Deşi, în tinereţe, Michael Conrad sen. a avut de suferit în dra- 
goste din cauza amestecului tatălui său, Daniel Conrad von 
Heydendorff, acum, în postura de tată, i-a interzis fiului său, Johann 
Peter s-o ia în căsătorie pe Susanna von Hermann, ceea ce l-a 
determinat pe tânăr să îmbrăţişeze cariera armelor, avansând până la 
gradul de maior în garda maghiară din Viena. Dacă, în tinereţe, s-a 
dovedit un fiu ce respectă voința părintească, Johann Peter nu va mai 
reacționa la fel la maturitate, când se va îndrăgosti, la Viena, de o 
femeie de condiție modestă şi cu un trecut maculat, Karoline 
Henriette Schumacher. Desigur, scrisorile păstrează absolută 
discreţie asupra acelui trecut, cu toate aluziile repetate la el. Cei doi 
îndrăgostiți n-au putut să-şi oficializeze relaţia ani de zile, până ce 
părinții, din bunătate creştinească, şi-au dat consimţământul pentru 
mariaj. Johann Peter declară că pe el nu îl deranjează faptul că soția 
sa nu va putea să-l însoţească la recepțiile oferite de guvernatorul 
Transilvaniei, din moment ce un asemenea eveniment 1 s-ar putea 
întâmpla cel mult de trei sau patru ori în viaţă!'€. Prin intermediul 
epistolelor adresate tatălui său reuşim să aflăm reflecţile sale asupra 
nobilimii săseşti, în situația în care, trăind ani îndelungaţi în capitală, 
la Viena, a avut posibilitatea să compare stilul de viață al diferitelor 
nobilimi din Imperiu. Noi — scrie Johann Peter Conrad von 
Heydendorff — nu trăim ca nobilimea germană sau maghiară, din 
moşiile moştenite, ci trebuie să avem un salariu spre a ne asigura 
traiul zilnic. Ne asemănăm cu meşteşugarul, care trăieşte din munca 
braţelor sale şi cu țăranul, care-şi cultivă singur pământul”. 

După încheierea căsătoriei, Michael sen., socrul, îi scrie o 
scrisoare conciliantă nurori Karoline, rugând-o să uite pentru 
totdeauna şi să şteargă din inimă amintirea că a consimțit atât de greu 
la încheierea matrimoniului. După o lungă listă de poveţe de bună 
purtare creştinească, care ar reabilita-o atât în faţa părintelui ceresc, 
cât şi în cea a societății, urmează sfaturi la chibzuită chiverniseală a 
veniturilor şi îndemnuri la cumpătare. Socrul îi recomandă, fără 


117 Ibidem, p. 269, scrisoare din 9 nov. 1784. 
118 Ibidem, p. 670, scrisoare din Viena, 27 martie 1798. 
11 /bidem, p. 673, scrisoare din Viena, 8 mai 1798. 

echivoc şi diplomaţie, să nu spere la averea familiei von 
Heydendorff, deoarece soțul ei nu este copil unic, iar ei, vârstnicii nu 
intenționează să trăiască strâmtorați după o viaţă de muncă 
împlinită”. 

În concluzie, ne permitem să precizăm că am ales să 
continuăm prezentarea unei alte personalități din rândul nobilimii 
saşilor transilvăneni, din trei motive. Primul s-a datorat faptului că 
familia lui Michael Conrad von Heydendorff era înrudită cu cea a 
guvernatorului Transilvaniei, Samuel baron von Brukenthal, de la a 
cărei trecere în eternitate s-au împlinit, în 9 aprilie 2003, două secole. 
Genealogic vorbind, mama baronului von Brukenthal a fost născută 
Conrad von Heydendorff, iar heraldic înrudirea s-a concretizat — 
după cum am arătat — prin includerea, în cartierul al doilea al stemei 
scartelate a baronului guvernator, a mobilelor familiale ale mamei 
sale. Un al doilea motiv pentru care am optat pentru Michael se 
datorează faptului că neamul Conrad, înnobilat în Transilvania ca 
von Heydendorff, s-a stabilit în provincia istorică relativ târziu, în 
cursul secolului al XVI-lea, pe vremea luptelor dinastice dintre Fer- 
dinand von Habsburg şi loan Zapolya, fiind însă integrat în comuni- 
tatea săsească şi asimilat de aceasta. Al treilea motiv al acestei 
alegeri ţine, oarecum, de geografia istorică. Familia s-a aşezat în 
părțile Reghinului, mutându-se ulterior la Bistriţa, cu alte cuvinte 
într-un spaţiu geografic şi cadru istoric exterior sudului Transil- 
vaniei, unde îşi aveau obârşia nobilii saşi prezentaţi anterior, Samuel 
von Brukenthal şi Andreas Hann von Hannenheim. În fine, am decis 
să continuăm seria prezentărilor nobilimii săseşti protestante 
(evanghelice) din respect pentru această etnie şi pentru rolul 
important jucat de ea în istoria Transilvaniei — cum spuneam — multi- 
etnică, interculturală şi pluriconfesională. 


12 Tbidem, scrisoare din 15 mai 1799. 

O carte religioasă din secolul 
al XVIII-lea în galeză (cimrică) 


An biblioteca Muzeului Brukenthal, mai precis în colecţiile sale 
de carte veche străină din secolul al XVIII-lea, se găseşte o carte 
în limba galeză sau cimrică, altfel spus, în limba locuitorilor din 
Tara Galilor. Practic avem de-a face cu un coligat constituit din 

trei cărți, dar acest lucru nu a fost cunoscut de la început. Astfel, 
până la sfârşitul secolului al XIX-lea se credea că este vorba de o 
singură unitate de bibliotecă, şi tratată ca atare, iar după al Doilea 
Război Mondial şi până în prezent, ca fiind vorba de două cărți între 
aceleaşi coperţi, motiv pentru care coligatul a primit două cote. 
Descoperirea celei de a treia componente este rodul cercetărilor 
noastre din vara lui 2004. Prima carte, din cele trei, se deschide cu o 
pagină de titlu care are următorul conţinut: 

Llyfr gweddi gyffredin a gweinidogaeth y sacramentau a 
chynheddfau a seremoniau eraill yr eglwys, yn ol arfer eglwys loegr; 
ynghyd a'r ffurf neu ddull gwneuthur, urddo, a chyssegru esgobion, 
offeiriaid, a diaconiaid. /stema Angliei/ Printiedig yn Llundain gan 
brintwyr y brenin, Joan Basged, ac asseins Tomas Niwcwm a Harri 
Hils, a fuant feirw MDCCĂVIII 

Probabil intrigat de existența acestei cărți în rafturile 
Bibliotecii Brukenthal, custodele de atunci al Muzeului Brukenthal, 
Michael Csaki (1892—1894 custode-adjunct, din 1894 până în anul 
morții sale, 1927, custode), presupunând-i sorgintea în lumea celto- 
britanică a secolului al XVIII-lea, i-o dă spre identificare celui 
cunoscut în mediile sibiene ca fiind Dr. August Schwabe, dentist în 
Sibiu, care, în urma studiilor de specialitate în Statele Unite, se 

autointitula American dentist”. Acesta îi returnează custodelui 
cartea, însoţind-o de o scrisoare în care îşi exprimă opiniile. În 
epistola olografă — datată 21 septembrie 1899, păstrată în arhiva de 
manuscrise a Bibliotecii Brukenthal — Dr. Schwabe spune, printre 
altele, că este vorba despre o carte fără îndoială destul de rară şi 
interesantă şi care foarte probabil este o Biblie editată într-o limbă 
celtică (Biblie sigur)... şi scrisă, cu mare probabilitate, în dialectul 
galic (limba lui Ossian). De fapt, autorul scrisorii face confuzie între 
limba galeză, din Țara Galilor — în care ştim azi că a fost scrisă 
cartea — şi limba gaelică'”, din Scoţia, cea a eroului de legendă 
Ossian. Dat fiind raritatea cărții, mai afirmă dentistul din Sibiu, v-aş 
recomanda să nu o scoateţi din inventar. Cu politeţea care 
caracteriza relațiile sfârşitului de secol XIX şi începutului celui 
următor, Dr. August Schwabe scrie: şi dacă domnul profesor va 
scrie, cel mai nimerit ar fi să noteze în fişa cărții Biblie în limba 
celtică în dialectul galic. În acest mod, formularea ar trebui să se 
apropie de adevăr, dacă nu este chiar adevărul adevărat. 
Epistolhierul concluzionează că în orice caz, am procedat cum am 
ştiut mai bine. Din păcate nu cunosc pe nimeni care, în această 
direcție, să fie un "filolog clasic comparatist" în suficientă măsură 
[capabil] să rezolve cu siguranță problema. Cu  salutări 
respectuoase, Al Dvoastre prea supus Schwabe'”. 

Din dorinţa de a face lumină în această problemă, custodele 
Michael Csaki se adresează Bibliotecii Universităţii Cesaro-Crăieşti 
din Viena (K K Univ.—Bibl. in Wien), solicitarea sa fiind înregistrată 


2I Am găsit, în ziarul Siebenbiirgisch-Deutsches Tageblatt din 1887 (Nr. 4182, 14 
sept. 1887, p. 899) o reclamă — bineînțeles, în germană -— a doctorului nostru: 
Dentistul Schwabe, specialist în boli dentare şi ale gurii/ program 9-12 şi 3-5, 
Hermannstadt, Heltauergasse Nr. 20. Menţionăm că Heltauergasse este actuala 
stradă centrală N. Bălcescu. O altă reclamă a dentistului nostru, din acelaşi ziar, dar 
din 4 octombrie 1891 (p. 965), ne vorbeşte despre Dr. August Schwabe ca despre un 
dentist specializat în afecțiuni ale danturii şi al cavităţii bucale, operaţii sub 
anestezie locală, plombări, dinţi artificiali şi proteze executate după cele mai noi 
metode. 

122 Gaelica este limba populaţiei irlandeze venite în Scoţia în secolul al V-lea. Din acel 
moment, gaelica scoțiană a evolua diferit de limba irlandeză şi a căpătat o 
fizionomie aparte, în special datorită Reformei secolului al XVI-lea (M. Sala, I. 
Vintilă-Rădulescu, Limbile lumii, Bucureşti, Editura Ştiinţifică şi Enciclopedică, 
1981, p. 218, nr. 1703). 

13 Dr. August Oskar Schwabe a decedat în martie 1907, după cum aflăm din ziarul 
sibian Siebenbiirgisch-Deutsches Tageblatt din 11 martie 1907 (nr. 10097, p. 57). 

sub numărul 272/1899. Nu ştim exact când s-a adresat Vienei, dar, 
de presupus că a făcut-o după 21 septembrie 1899, data scrisorii 
inedite a Dr. August Schwabe. De acolo, de la Biblioteca 
Universităţii, custodele Muzeului Brukenthal din Sibiu primeşte atât 
informaţia că limba în care a fost scrisă cartea este Cymrisch (galeză 
sau cimrică), cât şi traducerea în germană a foii de titlu. De precizat 
că fişa de carte din fişierul vechi al Bibliotecii Brukenthal nu este 
scrisă de mâna lui Michael Csaki, scrisul fiind diferit de cel al 
ilustrului custode. Redăm aici varianta românească — ce ne aparține 
în exclusivitate — după respectiva versiune germană: 

„Carte folosită la rugăciune şi în serviciul sacramentelor şi 
folosită şi în alte ceremonii ale bisericii după ritul Bisericii 
Anglicane, de asemenea pentru hirotonirea şi instalarea episcopilor, 
preoților şi diaconilor. /stema Angliei/ Tipărită la Londra de către 
tipografii regali John Basket şi asseins (?) Thomas Newcome şi Harri 
Hils... 1718”. 

După toate probabilitățile, asseins (assigns) desemnează pe 
cel căruia i se acordă dreptul la o licență anulată anterior. Ne 
permitem să adăugăm că foaia de titlu cuprinde, în treimea sa 
inferioară, stema Angliei din acel început de secol XVIII. Descrierea 
ei este următoarea: scut rotund scartelat: cartier 1, despicat; la 
dreapta, trei lei leopardați (Anglia), iar la stânga, un leu rampant 
(Scoţia); cartier 2, trei flori de crin; cartier 3, o harpă (Irlanda); 
cartier 4, despicat, la dreapta leii Angliei iar la stânga cel al Scoției, 
cu scut peste tot trecând peste sfâşiere. Scutul este înconjurat de 
însemnul Ordinului Jar(e)tierei, având inscripționată deviza Honi soit 
qui mal y pense („Ruşine celui care gândeşte urât [despre 
acesta]”)'%. Tenanţi: la dreapta, un leu încoronat de coroana regală, 
la stânga, un unicorn purtând pe gât o coroană înlănțuită de deviza 
aflată dedesubt „Dieu et mon droit”. Tot pe foaia de titlu întâlnim şi 
o ştampilă rotundă: Brukenthalisches Museum in Hermannstadt 
[Muzeul Brukenthal în Sibiu”], ştampilă folosită din secolul al XIX- 
lea până la naționalizare. 

Ca medievist şi teolog mi-am dat seama că această carte de 
rugăciune cu un ordo de hirotonire al episcopilor, preoților şi 
diaconilor nu poate avea mai mult de câteva zeci — poate o sută — de 


124 Informaţie: Dr. Geraint Jones, de la Wolfson College, Oxford. 
125 Ordinul Jar(e)tierei a fost instituit de regele Eduard al III-lea al Angliei în 1348. 

pagini, nu peste 500, câte sunt până la cea de a doua carte cunoscută 
până nu demult. Într-adevăr, cărticica în discuţie cuprinde doar 88 de 
pagini, iar între aceasta şi cealaltă componentă am „descoperit” o 
Biblie, de asemenea în galeză, având 426 de pagini. 

După cum era de aşteptat, Biblia respectivă nu este de găsit 
nici în fişierul vechi, nici în registrele de cote ori în cele de inventar, 
registre relativ noi, întocmite în deceniile de după naţionalizare. De 
asemenea, Biblia în discuţie nu se regăseşte nici în Katalog der 
Bibliothek des baron Brukenthal 'schen Museum", apărut în ultimii 
ani ai secolului al XIX-lea. Pagina sa de titlu este următoarea: 

Y Bibl cyssegr-lan sef, Yr Hen Destament a'r Newydd. II 
Tim. II. 16, 17: Yr holl Yfgryrhur fydd wedi ei rhoddi gan 
Ysbrydoliaeth Dduw, ac fydd fuddiol i athrawiaethu, i argyoeddi, i 
geryddu, i hyfforddi mewn cyfiawnder: Fel y byddo dyn Duw yn 
berffaith, wedi ei berffeithio i bob gweithred dda. /stema Angliei/ 
Printiedig yn Llundain gan Brintwyr y Brenin, Joan Basged, ac 
Asseins Tomas Niwcwm a Harri Hils, a fuant feirw. MDCCXVII. 

În acest caz nu am avut nici o variantă germană la care să 
facem apel, dat fiind ineditul situației, motiv pentru care ne-am 
adresat la Oxford în vederea unei traduceri, evident, în engleză”. 
Pentru citatul din Epistola către Timotei n-am solicitat traducerea din 
galeză în engleză, ci l-am luat din versiunea autorizată a Bibliei în 
limba română '*%: 

„Biblia adică Vechiul Testament şi cel Nou. II Tim[otei], 3 
16-17: Toată Scriptura este insuflată de Dumnezeu şi de folos spre 
învățătură, spre mustrare, spre îndreptare, spre înţelepțirea cea 
întru dreptate, Astfel ca omul lui Dumnezeu să fie desăvârşit, bine 
pregătit pentru orice lucru bun. /Stema Anglei/ Tipărită la Londra de 
către tipografii regali, John Baskett şi asseins Thomas Newcome şi 


126 Katalog der Bibliothek des Baron Brukenthal'sches Museum in Hermannstadt, 
Herausgegeben im Auftrage des Curatoriums, Hermannstadt, Erstes Heft, 1896; 
Zweites Heft, 1898; Drittes Heft, 1900. 

127 Am făcut apel la amabilitatea doamnei Dr. Cristina Neagu de la Christ Church 
College. Într-un extrem de scurt timp am primit răspunsul, mai bine zis traducerea 
solicitată, efectuată de către Dr. Geraint Jones, de la Wolfson College. Le 
mulțumesc, şi pe această cale, pentru amabilitate şi promptitudine academică. 

'% Biblia sau Sfânta Scriptură tipărită sub îndrumarea şi cu purtarea de grijă a Prea 
Fericitului Părinte Teoctist Patriarhul Bisericii Ortodoxe Române, Bucureşti, Editura 
Institutului Biblic şi de Misiune al Bisericii Ortodoxe Române, 1995. 

Harry Hills, [amândoi] decedați. 1717”. 

Biblia în discuţie are cuprinsul împărțit în trei secțiuni: 1) 
Cărțile Vechiului Testament, 2) Apocrifele Vechiului Testament şi 
3) Cărţile Noului Testament. Vechiul Testament începe cu Geneza şi 
se termină Maleahi, Apocrifele încep cu I şi II Esdras, încheindu-se 
cu I şi II Maccabeaid (I şi II Macabei), iar Noul Testament începe cu 
Evanghelia după Matei şi se încheie cu Epistol Judas („Epistola lui 
Iuda”) şi Dadguddiad Joan („Apocalipsa lui loan”). 

O a treia parte a coligatului în discuţie este o Carte a 
Psalmilor, necunoscută în vremea lui Csaki, după cum am subliniat 
mai sus, însă identificată ulterior, probabil la ani buni de la 
naționalizare. Afirmăm aceasta având în vedere faptul că fişa cărții — 
după cum am arătat deja — nu există în fişierul vechi, în schimb, 
ulterior, cartea primeşte o cotă în registrele noi, una de coligat. De 
precizat, spre a evita eventualele confuzii, că Biblia discutată 
anterior cuprinde, cum era şi firesc, Psalmii, dar această Carte a 
Psalmilor este independentă de Biblia respectivă. lată-i foaia de titlu: 

Llyfr y Psalmau, Wedi eu cyfieithu a'i cyfansoddi Ar Fesur 
Cerdd, yn gymraeg. Drwy waith Edmund Prys Archidiacon 
Meirionnydd. A oes neb yn eich plith mewn adfyd? Gweddied. A 
oes neb yn esmwyth arno? Caned psalmau. Jago 5. 13. Preswylied 
gair Christ ynoch yn helaeth, ym mhob doethineb: gan ddysgu, a 
rhybuddio bawb ei gilydd, mewn psalmau, a hymnau, ac odlau 
ysprydol, gan ganu trwy ras yn eich calonnau i'r Arglwydd. Colos. 
3. 16. Printiedig yn Rhydychen, dros John Baskett, Printwr i 
Ardderchoccaf Fawrhydi y Brenhin. 1717. 

Traducerea din galeză în engleză se datorează tot amabilității 
cercetătorilor oxfordieni, mai puţin citatele din Iacov şi Coloseni, pe 
care, la fel ca şi în primul caz, le-am luat direct din traducerea 
autorizată a Bibliei în limba română. 

"Carte a Psalmilor, traducere versificată în galeză, prin 
[strădania lui] Edmund Prys, arhidiacon în Meirioneth. Este vreunul 
dintre voi în suferință? Să se roage! Este unul cu inimă bună? Să 
cânte cântări de laudă! [în text: să cânte psalmi]. Iacov 5, 13. 
Cuvântul lui Hristos să locuiască întru voi cu bogăție. Învăţaţi-vă şi 
povățuiţi-vă între voi, cu toată înțelepciunea. Cântaţi în inimile 
voastre lui Dumnezeu, mulțumindu-l, în psalmi, în laude şi în cântări 

duhovniceşti. Coloseni 3, 16. Tipărită în Oxford pentru (?) John 
Baskett, tipograful Majestății Sale Regele. 1717”!%. 

Această Carte a Psalmilor are, pe penultima foaie (nu 
pagină), Hymnau („Imne”)'%, cu textul împărţit pe trei coloane, iar 
pe ultima, Gweddiau (,„Rugăciuni”), cu textul dispus pe două 
coloane. Hymnau au, în majoritate, titlurile atât în galeză, cât şi în 
latină, cu excepția primului şi a ultimului, ambele numai în latină. 
Dintre ele menţionăm, nu exhaustiv: Veni Creator; Cân Sant 
Ambros, neu, Te Deum; Cân y tri Llangc, neu, Benedicite omnia 
opera; Cân Zacharias, neu, Benedictus; Cân Mair Forwyn, neu, 
Magnificat; Cân Simeon, neu, Nunc dimittis; Gweddi'r Arglwydd, 
neu Pater Noster, încheindu-se cu Gloria Patri. 


x 


Arătam, încă din titlu, că textul cărții (cărților) în discuție a 
fost galeza, cunoscută şi sub denumirea de cimrică, cimrico, 
Cymraeg, gallois, Kymrisch, Welsh'*!. Limba galeză, vorbită în Țara 
Galilor (Wales) este numită de vorbitorii săi Cymraeg, nu Welsh, 
deoarece acest din urmă cuvânt, de factură germanică, înseamnă 
străin. De presupus că anglo-saxonii germanici, care au împânzit 
Anglia propriu-zisă — nu şi Țara Galilor — la începutul Evului Mediu, 
i-au numit pe galezi străini. Limba galeză apartine grupului limbilor 
celtice, făcând astfel parte din familia celor indo-europene. Galeza se 
înrudeşte, oarecum de departe, cu irlandeza şi gaelica scoțienilor, 
fiind, în schimb, foarte apropiată de bretonă'??. La ora actuală, galeza 
are o bază socială mai stabilă decât irlandeza, fiind cultivată în toate 
mediile sociale, nu numai în mediul rural, ca aceasta. Cymraeg este 
azi folosită în şcoală în Ţara Galilor — deopotrivă în mediile 
preuniversitate şi în cele universitare —, mass-media, teatru, lucrări 
ştiinţifice şi literare, dar nu este limbă oficială, motiv pentru care, 


12 Şi această traducere se datorează Dr. Geraint Jones de la Wolfson College şi a fost 


mediată, ulterior expediată, de către d-na Dr. Cristina Neagu de la Christ Church 
College. 

130 Am preferat să folosim forma imne, aşa cum întâlnim în dicționarele teologice de 
specialitate, nu imnuri (E. Branişte, Ec. Branişte, Dicționar enciclopedic de 
cunoştinţe reigioase, Tipărită cu binecuvântarea Prea Sfințitului Laurenţiu 
Episcopul Caransebeşului, Caransebeş, Editura Diecezană, 1991, p. 214). 

BI Sala, Vintilă-Rădulescu, op. cit., p. 92, nr. 570. 

32 Welsh Language Guide, http://www.britannia.com/celtic/wales/language.html. 

spre exemplu, în justiție se foloseşte engleza. 

Limba galeză a avut următoarele etape: primitivă, înainte de 
secolul al VIII-lea, veche, între secolele IX-XI, medie, cuprinsă în 
intervalul secolelor XII-XV, în fine, modernă, din veacul al XV-lea 
şi până în zilele noastre". În vocabular, cimrica a suferit, mai întâi, 
influența franceză, în spațiul temporal al secolelor XII-XIV, iar mai 
apoi, influenţa engleză, pe parcursul epocilor sale medie şi modernă. 
Tradiția literară a rămas neîntreruptă din secolul al VI-lea, fiind 
inițial orală, transmisă prin barzi, iar din secolul al XI-lea, fixată în 
scris. Legendele galeze din manuscrisele secolelor XII-XIII, legende 
înmănunchiate sub titlul Mabinogion, au influenţat întreaga literatură 
medievală a Evului Mediu Occidental, care nu poate fi înțeleasă fără 
scrierile barzilor galezi (legenda regelui Arthur şi a cavalerilor Mesei 
Rotunde, spre exemplu)”. Poezia naţională galeză s-a dezvoltat în 
mai multe perioade — cum era şi firesc —, cea mai strălucitoare în 
secolele XIII-XV, fiind marcată de poezia de Curte a cărei ilustru 
reprezentant a fost Dafydd abb Gwylym. De remarcat faptul că şi azi 
poezia continuă să fie apreciată de galezi, concursurile anuale, 
Eisteddfodau bucurându-se, din partea publicului cunoscător, de 
interes şi apreciere”. 

Spre final, dar nu la final, adăugăm un (extrem de) succint 
îndreptar de limbă galeză!“ 

Alfabetul în discuţie se compune din 28 de litere: A, B, C, Ch, 
D, Dd, E, F, Ff, G, Ng, H, I, L, LI, M, N, O, P, Ph, R, Rh, S, T, Th, 
U, W, Y dar nu conţine literele: Q, V, X, Z. 

Vocale: 

A, E, I, U, O, W, Y, iar pentru a ne da seama de felul în care 
se pronunţă — atât acestea, cât şi diftongii ori consoanele —, luăm ca 
reper limba engleză şi regulile acesteia în domeniu: 

A ca în engleză man; cuvinte galeze: am, ac pronunţate ca în 
engleză; 

E ca în bet sau echo; cuvinte galeze: gest (guest), enaid 
(enide); 

I ca în pin sau queen; cuvinte galeze: mi (me), lili (lily); 


133 Sala, Vintilă-Rădulescu, op. cit., p. 92, nr. 570. 

134 Ibidem, p. 93. 

155 Idem. 

36 Welsh Language Guide, http: //www.britannia.com/celtic/wales/language.html. 

U ca în pita; cuvinte galeze: ganu (ganee), cu (key), Cymru 
(Kumree), tu (tee), un (een); 

O ca în lot, cuvinte galeze: or (ore), don (don), dod (dode), 
bob (bobe); 

W ca în Zoo sau bus; cuvinte galeze: cwm (koom), bws (bus), 
yw (you), galw (galoo); 

Y are două pronunţii distincte: fie una de final, ca în happy, 
fie ca vocala din myrrh; cuvinte galeze: Y (uh), Yr (ur), yn (un), fry 
(vree), byd (beed); 

Diftongi: 

Ae, Ai şi Au se pronunţă ca în cuvântul englezesc eye; 
cuvinte galeze: ninnau (nineye), mae (my), main (mine), craig 
(crige); 

Eu şi Ei se pronunță ca pray, cuvinte galeze: deisiau 
(Dayshy), deil (dale sau dile); 

Ew este ceva mai dificil de explicat. Poate fi ca în eh-oo ori, 
ceva mai apropiat de pronunția lui mount; cuvinte galeze: mewn 
(meh-oon sau moun), tew (teh-oo); 

Pw sau Y’w sună identic cu englezescul you; cuvinte galeze: 
clyw (clee-oo), byw (bee-you sau b'you), menyw (menee-you sau 
menyou); 

Oe similar cu oy sau oi; cuvinte galeze: croeso (croyso), troed 
(troid); 

Ow se pronunță ca în engleză tow sau low; cuvinte galeze: 
Rhown (rhone), rho (hrow); 

Wy precum în engleză wi din win; cuvinte galeze: wy (oo-ee), 
wyn (win), mwyn (mooin); 

Ywy precum Howie; cuvinte galeze: bywyd (bowid), tywyll 
(towith); 

Aw precum cow, cuvinte galeze: mawr (mour), lawr (lour); 

Consoane: 

În majoritatea cazurilor, B, D, H, L, M, N, P, R, Sşi T se 
pronunță la fel ca în limba engleză, cu precizarea că H nu este 
niciodată literă mută. Cele care diferă sunt de găsit în rândurile de 
mai jos: 

C întotdeauna ca în cat, niciodată ca în since; cuvinte galeze: 
canu (kanee), cwm (come), cael (kile), Cymru (Kumree); 

Ch la fel ca în germanul ach sau noch, niciodată ca în church; 
cuvinte galeze: edrychwn (edrych-oon); uwch (youch), chwi (chee); 

Dd se pronunţă precum th din englezescul them; cuvinte 
galeze: bydd (beethe), sydd (seethe), ddofon (thovon), ffyddlon (futh 
lon); 

Th se pronunță apropiat de th din cuvinte ca think, forth, 
thank; cuvinte galeze: gwaith (gwithe), byth (beeth); 

F este echivalentul lui v din engleză; cuvinte galeze: afon 
(avon), fi (vee), fydd (veethe), hyfryd (huvrid), fawr (vowr), fach 
(vach); 

Ff ca un f normal; cuvinte galeze: ffynon (funon), ffyrd 
(furth), ffaith (fithe); 

G la fel ca în goat sau gore; cuvinte galeze: ganu (ganee), 
ganaf (ganav), gem (game); 

Ng se pronunţă la fel ca în finger sau în Long Island; ng este 
urmat uneori de un A ca urmare a transformării lui c; cuvinte galeze: 
Yng Nghaerdydd (in Cardiff, pronunţat ung hire deethe), Yng 
Nghymru (în Cymru /Wales/, pronunţat ung Humree); 

LI este un / aspirat; cuvinte galeze: lan (thlan), llawr (thlour), 
llwyd (thlooid); 

Rh se pronunță de parcă h se află înaintea lui r; cuvinte 
galeze: rhengau (hrengye), rhag (hrag), rhy (hree); 

În final, pentru a descreți frunțile celor care şi-au luat răgazul 
de a citi contribuția despre carte şi îndreptarul de galeză, ne 
permitem să adăugăm câteva rânduri pentru amuzament şi exerciții: 

Gwd lwc. Ai hop ddat yw can ryd ddys and ddat yt 
meiks sens tw yw. Iff yw can ryd ddys, dden yw ar 
dwing ffaen and wil haf no problems at ol yn 
lyrnyng awr ffaen Welsh alffabet. 

[Good luck: I hope that you can read this, and that it 
makes sense to you. If you can read this, then you 
are doing fine and will have no problems at all in 
learning our fine Welsh alphabet]. 


x 


Ansamblul creştinilor din Imperiul Roman — cu alte cuvinte, 
inclusiv din Britannia antică — a folosit, pentru a desemna mulțimea 
credincioşilor, termenul grecesc de ecclesia. Alunecarea semantică 
subliniază admirabila uşurinţă a creştinilor primelor secole de a se 
concepe în cadrele vieții politico-sociale ale lumii greco-romane, ei 

fiind astfel identificați ca aparținând unui grup socialmente 
organizat. Istoria acestei extinderi — a creştinismului, a ecclesiei — 
acoperă mai bine de un mileniu în care Biserica nu s-a mulțumit să 
răspândească credința în Hristos, deoarece înființând o creştinătate, 
ea a şi realizat forma de organizare socială şi a şlefuit societățile 
după chipul şi asemănarea ei. De altfel, până la reforma gregoriană 
din a doua jumătate a secolului al XI-lea nu a existat o altă adunare 
cunoscută care să nu fi aparținut bisericii. Ulterior, afirmarea unor 
domenii specifice forțelor bisericii a lăsat cale liberă laicilor pentru a 
se asocia în scopuri particulare!“. 

Fie că îşi îndeplineau scrupulos datoria lor duminicală — 
începând cu anul 506, un conciliu a făcut slujba duminicală 
obligatorie în occidentul Europei — sau că alegeau să ignore 
chemarea clopotului, creştinii Evului Mediu au trăit nişte vremuri 
scandate de insistenţele de a face o pauză în ocupațiile lor pentru a se 
întoarce, cu faţa şi gândurile, către Cel de Sus. Chiar dacă datele 
cantitative în materie de asistenţă la slujbă rămân extrem de rare şi, 
în consecinţă, dificil de analizat ori de evaluat, istoricii specializați în 
domeniu afirmă că participarea activă a credincioşilor la Sf. 
Euharistie a pierdut din importanță, în timp ce rolul sacrificial- 
consacrator al oficiantului a crescut, până a se considera meritoriu 
recitarea solidară a rugăciunilor (de cerere, de mulţumire, de 
implorare etc.) din canon de către un preot. Cu toate acestea, 
niciodată slujba n-a încetat a fi prilej de adunare (a credincioşilor), 
iar biserica parohială un loc de determinare identitară'**. 

Trecând ori glisând de la parohie la Imperiu, se cuvine să 
precizăm că după dispariția autorităţii romane în provincia Britannia, 
asistăm la transformarea Mării Irlandei într-o Mediterană a Nordului 
celtică, unde coastele romanizate ale Ţării Galilor, Britaniei 
septentrionale alcătuiau, împreună cu Irlanda şi cu insulele vestice 
ale Scoției, o regiune unică, ce nu mai ţinea seama de graniţele 
romane din trecut. Era o lume în care, încă din perioada anterioară, 
cea a Imperiului propriu-zis, romanii Şi ne-romanii învăţaseră să se 
întâlnească în chip de egali spre a da naştere unui spațiu intermediar, 


137 J. Le Goff, J.-Cl. Schmitt, Dicţionar tematic al Evului Mediu Occidental, laşi, 
Polirom, 2002, p. 11. 
138 Ibidem, p. 12. 

social şi cultural". Pe fondul expansiunii acestui spațiu intermediar 
a avut loc, începând cu anul 500 d. Hr., răspândirea creştinismului 
de-a lungul fostelor frontiere ale Apusului nordic. Două au fost 
grupurile de misionari care au purces la evanghelizarea Insulelor 
Britanice, unul din Irlanda, iar celălalt de la Roma. Pentru primul 
grup de evanghelizatori, Columbanus, produs al noii culturi creştine 
din Tara Galilor — rămasă, după retragerea romanilor, în mare parte, 
creştină — şi din Irlanda celtică, devenise un reper, în timp ce, pentru 
celălalt grup, papalitatea şi Cetatea Eternă erau, deopotrivă, model şi 
sprijin, normă şi dogmă'”. 

Columbanus (cca 543-615) s-a născut în Leinster, probabil 
într-o familie nobilă, având o bună educaţie înainte de a deveni 
călugăr. Aceasta s-a întâmplat, potrivit biografului său, urmând 
sfatul unei eremite. Întrând în cinul monahal, Columbanus a fost 
discipolul unor maeştri spirituali deosebiți, până în anul 590, când a 
plecat împreună cu doisprezece însoțitori în Gallia, alegând exilul 
voluntar în numele lui Hristos. De reținut faptul că el a fost 
întemeietorul mânăstirii Annegray, într-un fort roman părăsit care i-a 
fost oferit de către regele Childebert al II-lea de Austrasia, căruia 
Columbanus i-a vizitat Curtea în drumul său. Atrăgând mulți ucenici, 
îl găsim fondând mânăstirea Luxeuil, din Munţii Vosgi. Obştea 
călugărilor săi a trăit aici respectând datinile irlandeze, datini care 
includeau şi data irlandeză a Sf. Paşti. Cum mânăstirile irlandezilor 
difereau mult de cele ale francilor, fricțiunile degenerând în conflict 
deveniseră inevitabile. După trecerea la cele veşnice a regelui 
Childebert, criticii şi criticile s-au centrat pe data prăznuirii Sf. Paşti. 
În astfel de circumstanţe, abatele i-a scris papei Grigore cel Mare, iar 
apoi lui Bonifaciu al IV-lea, afirmându-şi loialitatea față de 
succesorul Sf. Petru. În epistolele sale, Columbanus a insistat asupra 
faptului că irlandezii au stabilit o tradiție creştină străveche, pură şi 
nepângărită, spre deosebire de alte naţii'”!. 

Un moment de răscruce al opoziţiei față de abatele irlandez a 
intervenit atunci când a refuzat să-i binecuvânteze pe fiii naturali 
(legitimi) ai lui Theoderic al II-lea, fapt ce a declanşat atât ura 
regelui, cât şi pe cea a reginei-mamă, Brunhilda. Columbanus şi 


'5 P. Brown, Întemeierea creştinismului occidental, laşi, Polirom, 2002, p. 28. 
14 A. Maurois, Istoria Angliei, vol. I, Bucureşti, Editura Politică, 1970, p. 61. 
141 Oxford Dicţionar al Sfinţilor, Bucureşti, Univers Enciclopedic, 1999, p. 134. 

călugării săi au fost escortaţi către Nantes, spre a fi deportați înapoi 
în Irlanda. Din cauza unei furtuni, corabia a fost nevoită să se 
întoarcă în port. Columbanus a mers apoi la Curtea regelui Clotar al 
Il-lea din Neustria, ulterior la Metz, în Austrasia, unde, la Curtea 
regelui Theudebert s-a întâlnit cu unii dintre călugării săi de la 
Luxeuil. A urcat spre izvoarele Rhinului, dorind să se stabilească la 
Bregenz, pe lacul Konstanz, dar opoziția pe care a întâmpinat-o aici, 
coroborată cu victoria lui Theoderic asupra lui Theudebert, i-a 
periclitat mult situația. Călugării irlandezi, conduşi de abatele lor, s- 
au stabilit, în final, la Bobbio, în Apeninii ducatului Lombardiei, 
teritoriu aflat sub stăpânirea ducelui arian Agilaf, ai cărui soție şi fii 
erau catolici. La Bobbio a înființat o nouă mănăstire, în jurul lui 613, 
pe locul unei biserici în ruină, de altfel, ultima mânăstire ridicată de 


Columbanus care a trecut la cele veşnice în 23 noiembrie 6151*?. 


Când vorbim despre Roma pontificală ne gândim, în context, 
la Augustin din Canterbury ( cc. 604), ajuns până la demnitatea de 
arhiepiscop. Italian din naştere, elev al lui Felix, episcop de 
Messana, precum şi însoțitor al lui Grigore, Augustin devine călugăr 
iar ulterior prior al mânăstirii Sf. Andrei de pe colina Coelium din 
Roma. În 596 va fi ales de Grigore — ajuns, între timp, papă sub 
numele de Grigore I, supranumit cel Mare (590-604) — să conducă o 
misiune, alcătuită din treizeci de călugări, trimisă să-i evanghelizeze 
pe anglo-saxoni. Misionarii, debarcaţi în 597 în Kent — primul regat 
anglo-saxon întemeiat de iuți în sud-estul Angliei —, au fost primiţi 
cu prudență de Ethelbert sau Ethelberht I (562/565-618), regele 
Kentului şi suzeran al celorlate triburi de la sud de Humber, care le-a 
oferit o casă la Canterbury, aşezare ce era, pe atunci, reşedinţă 
regală, le-a permis să predice, dar le-a solicitat timp de gândire spre a 
cântări mesajul, înainte de a accepta botezul creştin. Ethelbert şi 
mulți dintre oamenii săi au fost botezați în 601. Planul lui Augustin a 
fost acela de consolidare a credinţei într-o regiune restrânsă, mai 
degrabă decât un efort dispersat într-o regiune extinsă. Scriitorii 
vechi au considerat că cel care merită supranumele de apostol al 
englezilor ar fi papa Grigore — de altfel, ultimul papă trecut în 
calendar ca sfânt —, nu neapărat Augustin, executant al dorințelor 
superiorului său. Dat fiind faptul că suveranul pontif i-a lăsat 


'* Ibidem, pp. 134-135. 

apostolului Angliei libertate de mişcare absolută, nu credem că 
trebuie minimalizate meritele episcopului Angustin din Canterbury. 
De asemenea, papa i-a sugerat să distrugă nu templele păgâne, ci 
idolii din ele. Riturile nevinovate puteau fi preluate şi folosite pentru 
celebrarea sărbătorilor creştine. Eroarea nu poate fi eliminată dintr-o 
lovitură, iar politica avansului gradual îşi are modelul în modul în 
care se desfăşoară revelaţia în Vechiul Testament'”. 

Dar, spre deosebire de Gallia, nu episcopii, ci căpeteniile 
locale victorioase, dețin puterea în Britania secolelor V-VII. 
Majoritatea acestora provine din zona muntoasă, slab romanizată, a 
nord-vestului Ţării Galilor ori a nordului Britanniei. Este posibil ca 
strămoşii lor să fi purtat nume romane precum Tacitus, dar ei 
vorbesc acum în galeză. În poemul Y Gododdin al lui Aneirin, 
principii semiromanizați din proximitatea anului 600 d. Hr. ne sunt 
înfăţişaţi într-o veritabilă tradiţie celtică“. 

Prin contrast cu realitatea politică a timpului, în mânăstirile 
secolelor VII-VIII, fondate de suveranii ori aristocrații saxoni în 
zona dintre York (fostul Eboracium roman) şi Zidul lui Hadrian, se 
făcea o autentică educaţie latină. Departe de a întruchipa nişte 
miraculoase oaze de cultură "romană" de la capătul lumii, 
mânăstirile Jarrow şi Monkwearmouth ale lui Beda Venerabilul (t 
735) ori ctitoriile spectaculoase ale episcopului Wilfrid ( 709) se 
găseau aproape de centru unei lumi proprii, cu totul nouă, lumea 
nord-vestică din zona de maximă proximitate dintre Marea Nordului 
şi cea a Irlandei, în jurul istmului nordic englez. Erau centre culturale 
şi educaționale de primă mână pentru acea vreme, pe un areal ce 
avea la nord Insulele Britanice iar la sud, Bavaria. Apariţia 
Imperiului Carolingian a dus la joncţiunea noului spațiu intermediar 
cu Italia şi zona mediteraneeană'”, ducând la apariţia unei stări de 
civilizație (Milan Kundera), cea a Europei Occidentale post-romane 
şi catolice. 

Wales sau Ţara Galilor, arealul cultural ce ne interesează, a 
ajuns în posesia regilor Angliei in timpul lui domniei lui Eduard I 
(1272-1307), primul dintre Plantageneţi care poartă un nume 
englezesc. În 1301, suveranul englez i-a dat fiului său — viitorul 


'% Ibidem, p. 59-60. 
' Brown, op. cit., p. 84. 
'% Ibidem, p. 29. 

Eduard al II-lea (1307-1327) — născut în Ţara Galilor şi crescut de o 
bonă galeză, titlul de Prinţ de Wales, devenit de atunci şi până azi 
titulatura fiului cel mai mare a regilor Angliei, a moştenitorului 
Coroanei!“ 

În literatura religioasă insulară a secolelor VII-IX, Biblia a 
deținut un loc de frunte, cele patru Evanghelii constituind textele 
cele mai importante. Bibliile de format mare — cu miniaturi şi 
ornamente valoroase —, comandate de abații sau egumenii 
mânăstirilor, de episcopii sau arhiepiscopii timpului, erau folosite 
numai la marile sărbători. În schimb, aşa-numitele Biblii de buzunar 
nu erau atât de pretentioase, având o ornamentaţie mai redusă, dar şi 
aşa erau împodobite, cel puţin, cu portretele şi simbolurile 
Evangheliştilor, la care se adăugau canoanele eusebiene, cu alte 
cuvinte tabele care indicau pasajele paralele dintre cele patru 
Evanghelii, cea a lui Matei fiind luată ca referință". 

Psaltirea a fost folosită şi ca manual de predare în şcoli. 
Această carte de rugăciuni, preluată de Biserică de la Sinagogă, a 
fost tradusă şi interpretată de erudiții primelor secole — Columba, 
Augustin, leronim, Eusebiu din Cezareea, Origen şi Cassiodor. Din 
aceste şase versiuni, Irlanda adoptă, din prima jumătate a secolului al 
VI-lea, versiunea lui Ieronim, denumită galicană, cea mai răspândită 
în Gallia. În schimb, în scriptoriile din Anglia se copiau de preferință 
psaltirile în versiunea romană, mai veche, pe care Augustin’? şi 
discipolii săi o aduseseră de la Roma. În Psaltirile irlandeze, cei 150 
de psalmi erau împărțiți în câte trei grupe egale, precedate de câte o 
miniatură pe pagină întreagă, iar inițialele mari, la fel ca şi în Biblii, 
erau ornate cu o adevărată măiestrie artistică. Împărţirea în discuţie a 
fost extrem de populară în Flandra şi Germania. În schimb, Franţa şi 
Italia au folosit împărțirea psalmilor în opt părți, departajare pe care 
Anglia o va adopta după secolul al XI-lea, sub influenţă franceză, cu 
alte cuvinte după cucerirea Insulei de către normanzii de sorginte 
vikingă şi de cultură francofonă". 

După invazii, Biserica romană civilizase Anglia, insuflând 


146 Maurois, op. cit., vol. I, p. 207. 

147 V, Cartianu, V. Dene, Miniatura medievală în Anglia, Bucureşti, Meridiane, 1980, 
p. 13. 

1% Oxford Dicţionar al Sfinţilor, p. 5-60. 

1# Cartianu, Dene, op. cit., p. 14. 

celor puternici un strop de moderație iar celor bogaţi un pic de milă. 
Apoi puterea şi bogăția au corupt-o şi pe ea. Sfinţii trebuiseră s-o 
reformeze de câteva ori şi s-o readucă la virtuțile ctitorilor el. 
Călugării de la Cîteaux, ca şi cei din Cluny, ordinele mendicante au 
încercat reformarea. La sfârşitul celui de-al XIV-lea secol, Biserica 
dăduse naştere unor oameni mari, care s-au dovedit a fi fie 
administratori, fie preoți, în nici un caz şi una şi alta'“. 

Nimic nu îngăduie să măsori mai bine deosebirea dintre 
asprimea bisericii din Anglia față de eretici, începând cu secolul al 
XV-lea, şi relativa sa indulgență, pe vremea când mai era sigură de 
puterea sa, decât următorul fapt: Wyclif (aprox. 1320-1384), deşi 
condamnat pentru erezie în 1382, a rămas până la moarte rector la 
Lutterworth. Arhiepiscopului Courtenay i-a fost destul de greu să-i 
împiedice pe adepţii lui Wyclif să continue a preda la Oxford. 
Mândră de tradițiile sale de libertate, puternică datorită sprijinului 
studenților, Universitatea a rezistat. Ca să cedeze, a fost nevoie ca 
însuşi suveranul să intervină, amenințând Oxfordul universitar ca-i 
retrage privilegiile!*!. 

În perioada dinastiei Tudorilor asistăm la puternice 
transformări în sfera regimului politic şi, deopotrivă, în cel 
intelectual şi spiritual. Caracterele naţionale sunt de pe acum 
definite. Senzualitatea marilor italieni, dragostea lor pasională pentru 
statui şi tablouri, revenirea la Antichitatea păgână, omiliile în care 
virtuțile creştine sunt apărate cu citate din Seneca şi Horaţiu, papii 
umanişti îi derutează şi scandalizează pe tinerii englezi care vin să-i 
asculte pe Savonarola ori pe Marsilio Ficino. De altminteri, englezul 
mijlociu se simte departe atât de senzualitatea italiană, cât şi de 
sobrietatea germană, astfel că genul abrupt al lui Luther îi 
înspăimântă pe erudiţii de la Oxford'”. 

O personalitate de prim ordin a epocii, înalt funcționar şi 
mare scriitor, Thomas Morus este autorul vestitei cărți Utopia. Ostil 
gloriei militare, More (Morus) dorea moartea spiritului cavaleresc, 
disprețul pentru aur, muncă obligatorie pentru toți, dar în limita a 
nouă ore pe zi; în Utopia sa erau acceptate toate religiile — fără un 
statut special acordat creştinismului — iar spiritului uman 1 se acorda 


150 Maurois, op. cit., vol. I, p. 230. 
151 Ibidem, p. 235. 
152 Ibidem, p. 283. 

şansa perfecțiunii. S-au comparat adesea ideile teoretice ale lui 
Morus cu viaţa sa practică. Pare un lucru de mirare că acest spirit 
tolerant a fost un cancelar implacabil devenit martir. Să creezi o ţară 
imaginară şi să administrezi un regat real sunt două lucruri 
deosebite“. Probabil că ruptura cu Roma n-ar fi fost atât de brutală 
dacă Henric al VIII-lea ar fi ascultat sfaturile lui Thomas Morus. 
Acesta a fost un bărbat cu înaltă conştiinţă şi n-ar fi acceptat decât o 
reformă moderată. De altfel, Henric al VIII-lea a fost suveranul care 
a anexat Ţara Galilor, motiv pentru care, în timpul său şi după aceea, 
Anglia a încercat să-şi lase amprenta asupra vieţii galeze. Este şi 
motivul pentru care, în plină domnie a regelui George I (1714—1727) 
apar, editate la Londra şi Oxford, între 1717 şi 1718, cărțile cu 
conținut religios ce au constituit obiectul demersului nostru. 


ANEXA 1 
Scrisoarea dentistului Dr. August Schwabe către 
Dr. Michael Csaki, custodele Muzeului Brukenthal 


American dentist 
Chyr. dent. 
Dr. August Schwabe 
Zahnarzt 
Hermannstadt, den 21 Sept. 1899 


Herrn Prof. Mich. Csaki Custos d. B. Brukenthalischen 
Fideicomm. Stiftungs-Bibliothek Hermannstadt 


Indem ich Ihnen hiemit das Buch “Llyfr Gweddi” riicksende, 
beehre ich mich mitzutheilen dass dieses zweifellos ziemlich seltene 
und interessante Stück höchst wahrscheinlich eine in keltischer 
Sprache gedruckte Bibel (Bibel sicher) ist; und zwar verfasst 
hochwahrscheinlich in gälischem Dialekte (der Sprache Ossian’s) 
(Gälisch, — Gadhelisch — Goidelisch) (Vgl. Meyer Convers. 
Lexikon.). Ich würde empfehlen dieses Stück keinesfalls im Index 
auszulassen — und wenn Herr Professor etwa 
schreiben................ "Bibel in keltischer Sprache vermuthl. gălischem 
Dialecte” so dürfte dies der Wahrheit ziemlich nahe kommen — wenn 


'5 Ibidem, p. 286. 

nicht selbe gar treffen; 


Jedenfalls hat man nach bestem Wissen und Können so 
gehandelt; Leider ist mir niemand hier bekannt der in dieser 
Richtung genügend “vergleichend classischer Philologe” wäre um 
diese Frage mit absoluter Sicherheit lösen zu können 

Mit hochachtungsvollen Grüßen 
Ihr ergebenster Schwabe 

Un Talmud babilonian 
din secolul al XVII-lea, 
donat Tării Sfinte în 1946 


Zn colecţia de manuscrise a Bibliotecii Brukenthal, în dosarul de 
| orcsonceni al acesteia pe anul 1946, am găsit ceva demn de 
semnalat, mai precis trei "piese de corespondenţă” — dacă ne 
este îngăduită exprimarea — pe marginea unei donaţii de Talmud 
pe care Muzeul Brukenthal o face către Biblioteca Evreiască 
Naţională şi Universitară (7he Jewish National and University 
Library) din lerusalim în anul respectiv. Prima dintre scrisori, scrisă 
în germană, expediată din Sibiu la 1 iunie 1946 şi semnată de Josef 
Griinberg din acelaşi oraş, este un răspuns de mulţumire către 
conducerea muzeului, răspuns care vine de la Uniunea Naţională 
Evreiască, Oficiul Palestinian (Oficiul de Emigrare), a cărui "adresă 
telegrafică" se afla la Timişoara. 

Din a doua scrisoare, în engleză, expediată în 11 septembrie 
de la Biblioteca Evreiască Naţională şi Universitară din Ierusalim, 
sub semnătura Prof. G. Weil, directorul instituției, aflăm că cel 
desemnat să preia donația brukenthalensă era acelaşi Josef Grünberg 
"din str. Ocnei 31". Deşi, până la data expedierii misivei, exemplarul 
din Talmudul nu a ajuns încă la destinaţie, semnatarul mulţumeşte 
conducerii muzeului pentru gestul de înaltă ținută, acela de a dona o 
carte din secolul al XVII-lea, mai precis un Talmud babilonian, 
editat într-un oraş olandez, Leyden, la 1630, din atât de faimoasa 
officină Elzevir. 

Ultima piesă de care ne ocupăm, scrisă în germană, este o 
copie nedatată a unei liste cu exemplarele din Talmud existente în 
Biblioteca Brukenthal în acel moment. Se prea poate ca această 

misivă să fie, cronologic vorbind, anterioară primelor două scrisori 
aflate azi în dosarul de corespondenţă — dar, în mod cert, nu prima în 
schimbul de scrisori al căror număr probabil că depăşeşte cifra celor 
trei ajunse până la noi — tocmai datorită faptului că este o listă 
realizată spre a răspunde unei (unor) solicitări. 

Din dorința de a veni în întâmpinarea celor interesați, ne 
permitem să inserăm lista semnată de Dr. Rudolf Spek, directorul de 
atunci al Muzeului Brukenthal!**: 

1. Talmudis Babylonici codex Middoth sive de Mensuris 
Templi, una cum versione latina. Opera et studio Constantini 
l'Empereur de Oppyck. Leyden: Bonaventura et Abraham Elzevir. 
1630. 

2. Duo tituli Thalmudici Sanhedrin et Maccoth cum excerptis 
ex utrisque Gemara. Amsterdam: lohannes Janssonius, 1629. 

3. Joma. Codex Talmudicus, in quo agitur de sacrificiis... ex 
Hebraeo sermone in Latinum versus et comentariis illustratus a 
Roberto Sheringhamio Cantabrigiensi. London: I. Junius. 1648. 

4. Talmud Babli, Babylonischer Talmud. Tractat Berachoth 
Segensspriiche. Mit deutscher Ubersetzung... Berlin, 1842. 

5. Der babylonische Talmud in seinen haggadischen 
Bestandteilen, I., I., 1—4, Leipzig, 1886-1889. 


x 


Vorbind despre Talmud trebuie să ne raportăm, mai întâi, la 
unele aspecte de cronologie istorică. Este cunoscut faptul că romanii, 
sub comanda lui Titus, fiul împăratului Vespasian, au distrus templul 
din Ierusalim în 26 septembrie 70 d. Hr., adică, după calendarul 
ebraic, în 9 Av, ziua comemorării distrugerii primului templu’”. Mai 
târziu, în urma unui necruţător război, de ambele părți (133—136 d. 


15 Dr, Rudolf Speck a fost custode şi director al Muzeului Brukenthal între 1927 — 
când l-a succedat pe Michael Csaki, la moartea acestuia — și 1948. În timpul 
directoratului său este editată revista de specialitate Mitteilungen aus dem baron 
Brukenthalischen Museum („Studii şi comunicări din Muzeul Brukenthal”), revistă 
care apare cu ritmicitatea de un număr pe an în intervalul 1931-1936, ritmicitate 
imposibil de respectat în perioada războiului, ultimul număr fiind cel din 1947 
(Gudrun-Liane Ittu, Muzeul Brukenthal de la constituirea colecţiilor până în zilele 
noastre, Sibiu, Forumul Democrat al Germanilor din România, 2000, pp. 61-62). 

155 Josy Eisenberg, O istorie a evreilor, trad. de J. Roşu, Bucureşti, Humanitas, 1993, 
p. 78. 

Hr.), împăratul Publius Aelius Hadrianus îi învinge pe răsculați, 
umple târgurile de sclavi din Imperiu cu prizonieri de război, 
distruge Ierusalimul şi ridică în locul lui un oraş roman, Aelia 
Capitolina, după numele său. 

Aflaţi sau ajunşi în exil, evreii au fost confruntaţi cu o 
sumedenie de probleme practice privind căsătoria, divorţul, alte 
aspecte ale vieții de familie, precum şi cu cele privind igiena 
personală ori puritatea rituală. La acestea nu trebuie uitate legile 
alimentare, ritualurile de jertfă, respectarea zilelor de sărbătoare, a 
şabatului, tratarea bolilor, grija pentru oropsiți. Timp de aproximativ 
un secol, erudiţii poporului vechi (Sf. Efrem Sirul)” s-au străduit să 
alcătuiască un nou cod de legi, care să reinterpreteze vechile 
concepte şi să le adapteze la noile condiţii, acelea caracteristice unui 
popor monoteist răspândit într-o lume a cultelor păgâne. 

Încă de la mijlocul secolului al II-lea d. Hr. deciziile sau 
hotărârile sanhedrinului — mai degrabă reactivat, decât reînviat în 
urma deciziei lui Antoninus Pius, succesorului lui Hadrian, de a 
relaxa măsurile dure postbelice — vor fi recunoscute în întreaga 
diasporă, iar noile condiţii vor determina elaborarea structurilor 
fundamentale ale iudaismului normativ. Principalul element de inedit 
constă în aceea că pelerinajele şi sacrificiile la templu!“ au fost 
înlocuite cu studierea Torei, rugăciuni şi pietate, acte religioase 
posibil de îndeplinit în orice colţ al pământului. Continuitatea cu 
trecutul era asigurată prin studiul Bibliei şi prin respectarea 
prescriptiilor privind puritatea rituală '*. 

Din dorinţa de a clarifica, preciza şi de a unifica sumedenia de 
tradiţii orale legate de practicile de cult, de interpretările Bibliei şi de 
aspectele juridice, cel cunoscut în istorie drept Rabbi Iuda "Prințul" 
(Patriarhul sanhedrinului între cca 175 şi cca 220) a colecţionat, 


'5 Sfântul Efrem Sirul, Imnele Naşterii şi Arătării Domnului, Imne II, trad. şi 
prezentare: diac. loan I. Ică jr, Sibiu, Editura Deisis, 2000, p. 23. 

'5 Experienţa şi amărăciunea exilului — e drept, a celui babilonian, dar, prin extensie, 
a dramatismului valenţelor universale ale acestuia — este întâlnită în Ps. 136, din care 
spicuim: La râul Babilonului, acolo am şezut şi am plâns, când ne-am adus aminte 
te Sion./ În sălcii, în mijlocul lor, am atârnat harpele noastre./ Că acolo cei ce ne-au 
robit pe noi ne-au cerut nouă cântare, zicând: "Cântaţi-ne nouă din cântările 
Sionului!"/ Cum să cântăm cântarea Domnului în pământ străin ?/ (1-4). 

'5 Mircea Eliade, Istoria credințelor şi ideilor religioase, vol. III, Bucureşti, Editura 
Ştiinţifică, 1991, pp. 152-153. 

ordonat, corelat toate acestea şi a redactat o lucrare în şase cărți 
(secţiuni) — agricultura, sărbătorile, viaţa de familie, legea civilă, 
prescripțiile  sacrificiale, curăţenia rituală — numită Mișna 
(„Repetarea”). 

Mișna — care a constituit nucleul Talmudului'”, nume sau 
titlu care se poate traduce prin „Cercetare” — nu cuprinde nici un 
ecou al speranţelor mesianice ori al speculațiilor apocaliptice!“, atât 
de populare în epocă. Poate că unele dintre cele mai cunoscute 
speranţe şi speculaţii de talia celor amintite aici sunt de întâlnit în 
apocrifele II Baruch şi IV Ezdra. În schimb, afirmă specialiştii, 
Mişna lasă impresia că ignoră istoria contemporană ei, evocând o 
situație anistorică, exemplară, în care diversele acte de sanctificare se 
săvârşeau în concordanță cu modelele legiferate. Astfel, munca 
agricolă este consacrată de prezenţa Celui de Sus şi de munca 
omului, aceasta din urmă, bineînţeles, ritualizată'€!. De asemenea, în 
cartea sau secțiunea sărbătorilor sunt aranjate, clasate şi numite 
ciclurile timpului sacru, cu raportare la structurile spațiului sacru. La 
toate celelalte secțiuni ale Mişnei întâlnim aceiaşi raportare, fiind 
identificate în detaliu mijloacele rituale de sanctificare a operei 
cosmice, a celei familiale ori individuale. 

De remarcat faptul că în această „Carte a Repetării”, 
Divinitatea nu mai este o Divinitate a istoriei prin excelenţă, căci 
mântuirii de factură mesianică i s-a substituit sfințirea vieţii sub 
îndrumarea Legii. Mişna prelungeşte şi completează codul sacerdotal 
din Levitic, ceea ce înseamnă că şi cei care sunt simpli credincioşi se 
apropie, prin comportament, de statutul preoților şi de cel al leviţilor. 
Ei, oamenii simpli, respectă prescripțiile contra necurăţeniei şi se 
hrănesc acasă precum se hrăneau odinioară preoţii în templu'*?. 

Apariţia Mişnei va deschide seria unor scrieri şi comentarii, 
înmănunchiate în Ghemara, cu scopul de a explica Mişna şi de 


15 Dagoberd D. Runes, Dicţionar de iudaism, Bucureşti, Editura Hasefer, 1997, p. 
269 ; Brian Lancaster, Elemente de Iudaism, Bucureşti, Editura Ethos, 1995, pp. 55- 
57. 

1%0 Desigur, şi Biserica a cunoscut speculaţiile apocaliptice, dar nu se poate spune că 
le-a încurajat. Eshatologia fiind un capitol teologic care se referă la „viaţa de 
dincolo”, a determinat o serie de utopii şi confuzii apocaliptice (Ion Bria, Tratat de 
teologie dogmatică şi ecumenică, Bucureşti, 1999, p. 210). 

16l Eliade, op. cit., p. 153. 

1&2 Tbidem, p. 154. 

facilita înţelegerea pasajelor mai dificile. Cuvântul Ghemara 
(„Învăţătură” în aramaică) denumeşte şi defineşte dezbaterile 
rabinice asupra Mişnei. Astfel, timp de aproape o jumătate de 
mileniu, hahamii („înţelepții”) din Babilon şi Ierusalim am lucrat la 
transpunerea în scris, mai întâi a Mişnei, apoi a Ghemarei, care 
împreună alcătuiesc Talmudul. Istoria religioasă cunoaşte un Talmud 
babilonian (sec. III—V d. Hr.) şi unul palestinian (sec.IIl-IV)'%, iar 
Talmudul babilonian — o ediție Elzevir, cum am arătat deja, din 
oraşul Leyda sau Leyden a anului 1630 — a constituit obiectul 
donației Muzeului Brukenthal către Biblioteca Universităţii din 
Ierusalim în 1946. 

Talmudul din Babilon a îndeplinit o funcție hotărâtoare în 
istoria poporului vechi, deoarece arăta cum trebuie să se adapteze 
iudaismul diversităţii culturale şi socio-politice a diasporei. Din 
secolul al III-lea, în conformitate cu principiul enunțat de un maestru 
din Babilon, legile țării sau ale imperiului în care viețuiesc evreii 
sunt (singurele) valabile şi pentru aceştia. Într-o atare perspectivă, 
legitimitatea conducătorilor de regate ori imperii primeşte o ratificare 
de natură religioasă. Privind Talmudul prin natura menirii sale, 
Cartea nu pare să acorde importanţă speculației filosofice, cu toate că 
unii cercetători i-au sesizat subtilitatea teologiei şi semnalat 
doctrinele ezoterice ori practicile-i iniţiace!*. 

Trecând de la Talmud la rabinat, trebuie precizat faptul că 
suntem în epoca în care cultul sinagogal — post-templu şi în lipsa 
acestuia — înlocuia sacrificiile din templu, cuprindea rugăciunile 
dimineţii şi pe cele ale după-amiezii, profesiunea de credinţă 
(Crezul: Shema’ Israel, "Ascultă Israele")'* şi cele optspezece, apoi 
nouăsprezece binecuvântări, în fapt rugăciuni scurte exprimând 


'% Runes, op. cit., p. 108. 

'* Eliade, op. cit., p. 155; cf. Solomon Schechter, Aspects of Rabbinic Theology, New 
York, 1909, retipărit în 1961; David Goodblatt, The babylonian Talmud, în 
"Aufstieg und Niedergang der römischen Welt", New York, 1972, I, pp. 257-336. 

'% Shema’ Israel, "Ascultă Israele, Domnul Dumnezeul nostru este singurul Domn./ 
Să iubeşti pe Domnul Dumnezeul tău din toată inima ta, din tot sufletul tău şi din 
toată puterea ta/" (Deuteronomul 6, 4—5); "De veţi asculta de poruncile Mele pe care 
vi le dau astăzi, zice Domnul, şi veți iubi pe Domnul Dumnezeul vostru şi-l veți sluji 
din toată inima şi din tot sufletul vostru,/ Voi da pământului vostru ploaie la vreme, 
timpurie şi târzie, şi-ţi vei strânge pâinea ta, vinul tău şi undelemnul tău" 
(Deuteronomul 11, 13—14); Eu sunt Domnul Dumnezeul vostru, Care v-am scos din 
pământul Egiptului (Numerii 15,41). 

speranțele comunității şi pe cele ale individului. In trei din zilele 
săptămânii, mai precis luni, joi şi sâmbătă, în sinagogă se citea 
Scriptura, cu mențiunea că în ziua de Sabat să făceau lecturi publice 


din Pentateuh şi din Profeţi, lecturi urmate de omilii rabinice'%. 


x 


Ca ploaia să curgă învățătura mea şi graiurile mele să se 
coboare ca roua, ca bura pe verdeață şi ca ploaia repede pe iarbă 
(Deuteronomul 32, 2). 

Urmându-l pe Umberto Eco în sfera pansemiologiei biblice, 
aflăm că, scrisă inițial cu foc negru pe foc alb, în momentul Creaţiei 
Tora stătea înaintea lui Dumnezeu ca o serie de litere neunite încă în 
cuvinte. Dacă n-ar fi fost păcatul lui Adam, literele s-ar fi unit pentru 
a forma o altă istorie. De aceea sulul Torei nu cuprinde nici o vocală, 
nici o punctuație şi nici un accent, deoarece la început Cartea forma 
o grămadă de litere neordonate!”. Aşa stând lucrurile, păcatul lui 
Adam aduce o schimbare chiar a statutului său în sânul Creației, căci 
din grădinar el se transformă în pălmaş nevoiaş: În sudoarea feței 
tale îți vei mânca pâinea ta, până te vei întoarce în pământul din 
care eşti luat: căci pământ eşti şi în pământ te vei întoarce (Geneza 
3, 17-19). 

Talmudul babilonian, abordând problema celor zece generaţii 
care au urmat păcatului adamic, lansează unele întrebări etice, în 
mod special aceea dacă generației înghițită de Potop i-a rămas 
posibilitatea învierii în lumea ce va să vină. Sursele care ar perpetua 
urmele potopului ar fi: prăpastia de la Ghedar, izvoarele calde din 
Tiberiada şi marele izvor de la Biram (Talmudul Babilonian [mai 
departe T. B.], Sanhedrin 108a)'®. De altfel, în comentariile 
aceluiaşi Talmud amintit aici, Potopul nu trebuie privit doar ca 
împreunarea apelor masculine (de sus, din ceruri) cu cele feminine 
(de pe pământ), ci ca un fenomen cosmic, cu repercusiuni Şi asupra 


'% Eliade, op. cit., p. 156. 

1% Umberto Eco, În căutarea limbii perfecte, trad. din 1b. italiană de Dragoş Cojocaru, 
Iaşi, Polirom, 2002, p. 26. 

168 Maurice Cocagnac, Simbolurile biblice. Lexic teologic, trad. din franc. de Michaela 
Slăvescu, Bucureşti, Humanitas, 1997, p. 88. 

1% Patricia Hidiroglu, Apa divină şi simbolistica ei. Eseu de antropologie religioasă, 
Bucureşti, Univers Enciclopedic, 1997, p. 42; cf. Talmud de Babylon, ed. I. Epstein, 
Soncino Press, Londra, 1935-1958. 

astrelor. În concordanță cu respectiva idee, apele superioare s-au 
revărsat în constelația Pleiadelor, pornind din spațiul pe care îl 
rânduise Cel de Sus. Pentru a stopa Potopul, Divinitatea a deplasat în 
această constelație două stele din constelația Ursei. Mişcarea a 
afectat universul astral, motiv pentru care Ursa urmăreşte neîncetat 
Pleiadele, în speranța că îşi va regăsi copiii, cu alte cuvinte, cele 
două stele deplasate; textul sacru, în subtilitatea-i teologică 
sugerează că urmărirea nu este zadarnică, căci este un proiect ce se 
va realiza în lumea ce va să vină (T. B., Berahot 58b )'™. 

Zăbovind asupra celor două feluri de ape, amintite anterior, 
puterea roditoare a acestora, foarte des citată, trimite la ciclul lor 
particular, justificat de ordinea Creaţiei, căci atunci când pământul 
este udat doar de apele sale, cele feminine (ape care formează o 
miqve, "îngrămădire", numite de Dumnezeu "mări"), nu este vorba 
de ceva binefăcător, ca atunci când se împreunează cu apele 
cerurilor, cu cele masculine: 

"Primele [ape] strigă celorlalte: Creaturi ale Sfântului, 
Binecuvântat-fie-EI, primiți-ne, noi suntem trimise de El! Şi îndată 
[ceea ce este jos] primeşte [ceea ce este sus]. Aceasta se exprimă 
prin: Picuraţi rouă de sus, voi ceruri, şi norii să reverse în ploaie 
dreptatea! Pământul să se deschidă " (Isaia 45, 8) — după cum 
femeia se deschide bărbatului. ... şi să odrăslească mântuirea: [apele 
din înalturi împreună cu cele de jos] vor da vlăstar: și dreptatea să 
dea mlădițe laolaltă: Eu, Domnul am zidit toate acestea (Isaia 45, 
g7, 

Din Geneza aflăm că după Potop era în tot pământul o 
singură limbă şi un singur grai la toți (11, 1). Trufia, unul din 
păcatele capitale!” ale oamenilor, i-a determinat pe aceştia să se ia la 
întrecere cu Creatorul, motiv pentru care s-au decis să ridice un turn 
înalt până la cer. Atunci S-a pogorât Domnul să vadă cetatea şi 
turnul pe care-l zideau fiii oamenilor./ Și a zis Domnul: "Iată, toți 
sunt de un neam şi o limbă au şi iată ce s-au apucat să facă şi nu se 


17 Ibidem, p. 43; cf. Ginzberg, The Legends of the Jews, I, Philadelphia, 1909, p. 162. 

1! Ibidem, p. 37. 

172 În coordonate creştine, cele şapte păcate capitate sunt: mândria, iubirea de argint, 
pisma, desfrânarea, lăcomia, mânia şi lenea. Opuse acestora sunt, în aceiaşi ordine: 
smerenia, milostenia, dragostea, înfrânarea, cumpătarea, răbdarea, bărbăția 
creştinească (Rugăciune pentru mântuire, în "Rugăciuni folositoare creştinului 
ortodox", Alexandria, Editura Biserica Ortodoxă, 2002, pp. 161-168, la p. 165). 

vor opri de la ceea ce şi-au pus în gând să facă./ Haidem, dar, să Ne 
pogorâm şi să amestecăm limbile lor, ca să nu se mai înțeleagă unul 
cu altul"./ Şi i-a împrăştiat Domnul de acolo în tot pământul şi au 
încetat de a mai zidi cetatea şi turnul./ De aceea s-a numit cetatea 
aceea Babilon, pentru că acolo a amestecat Domnul limbile a tot 
pământul... (Geneza 11, 5—9). Interesantă ni se pare opinia unor 
autori arabi care consideră că amestecul limbilor s-a petrecut datorită 
dramatismului prăbuşirii turnului, dar lucrul acesta nu schimbă cu 
nimic ideea existenţei feluritelor limbi, chiar dintr-o fază de început 
a istoriei omenirii”. 

Indiferent care dintre cele două variante de mai sus este 
îmbrățişată de exegeţi, interesant ni se pare faptul că, la un moment 
dat, Creatorul a pus hotar năzuinţei (nebuniei) creaturilor Sale, tot 
aşa cum a pus nisipul hotar mării: Au doar nu vă temeţi de Mine, zice 
Domnul, şi nu tremurați înaintea Mea? Eu am pus nisipul hotar 
împrejurul mării şi hotar veşnic, peste care nu se va trece. Deşi 
valurile ei se înfurie, nu pot să-l biruiască şi, deşi ele se aruncă, nu 
pot să-l treacă (Ieremia, 5, 22). Atât în cazul turnului, cât şi în cel al 
mării, Divinitatea a pus un hotar, primului pe verticală, celeilalte pe 
orizontală. Indiferent de semeţia oamenilor ori de furia valurilor este 
/apare/ o prăpastie — în coordonate filosofice: una ontologică — între 
Creator, cu planul Său, şi creaturi ori creaţii, cu planurile ori cu 
"furia" lor. 

De la Origen la Sf. Augustin, Părinții Bisericii şi-au imaginat 
că ebraica fusese, înainte de amestec, limba primordială a omenirii. 
Cea mai importantă excepţie a constituit-o opinia Sf. Grigore de 
Nyssa, care a susținut că Dumnezeu nu vorbea ebraica, ironizându-i 
pe cei care şi-L închipuiau pe post de dascăl predând protopărinților 
alfabetul". Ideea conform căreia limba ebraică este o limbă divină a 
străbătut întreg Evul Mediu: spre exemplu, catalanul Abraham 
Abulafia considera că ebraica fusese, istoric vorbind, protolimbajul, 
pe care poporul î/ uitase între timp. Prin urmare, susține Dante în 
Paradisul, în momentul amestecului babelic, limba aceasta originară 
era cu totul stinsă. Desigur, în acest caz, se ridică problema 


13 Eco, op. cit, p. 14; cf., pentru opiniile unor înţelepţi arabi, Arno Borst, Der 
Turmbau von Babel. Geschichte der Meinungen iiber den Ursprung und Vielfart der 
Sprachen und Völker, Stuttgart, Hiersemann, I, 1957, p. 9. 

174 Eco, op. cit., p. 65. 

urmă a venit în Italia în mai multe rânduri; a fost la Roma în 1260, 
rămânând în Peninsulă până în 1271, când se întoarce la Barcelona. 
Este de întâlnit, din nou, în Cetatea Eternă în 1280, cu intenția de a-l 
converti pe Papă. Apoi trece în Sicilia, unde urma i se pierde la 
sfârşitul anilor '90. Ideile sale au influenţat, neîndoielnic, mediul 
iudaic italian. Conform acestora, dacă ar fi existat darul prim al unei 
limbi sacre originare, orice om, indiferent de limba lui maternă, ar 
trebui, în egală măsură, să cunoască limba sacră printr-un dar 
înnăscut. Ideea a făcut carieră şi în mediul creştin, fiind regăsită după 
Renaştere până prin secolul al XVII-lea. Interesant ni se pare, în 
context, o însemnare a unuia dintre discipolii lui Abulafia. Să-i dăm 
curs, nu neapărat crezare: 

Oricine crede în facerea lumii, dacă crede că limbile sunt 
convenţionale, trebuie să se gândească şi că există două feluri de 
limbă: prima e Divină, născută dintr-un pact între Dumnezeu şi 
Adam, iar cea de-a doua e naturală, întemeiată pe un pact între 
Adam, Eva şi fiii lor. Cea de-a doua e derivată din prima, iar prima 
i-a fost cunoscută numai lui Adam şi nu a fost transmisă nici unuia 
dintre urmaşii săi, afară de Set [...]. Și astfel, tradiția a ajuns până la 
Noe. lar amestecul limbilor pe vremea împrăştierii s-a petrecut 
numai pentru al doilea fel de limbă, cea naturală”. 

Totuşi, pentru Abufalia, matricea tuturor limbilor — care este 
identică cu Tora eternă, dar nu neapărat cu Tora scrisă — nu coincide 
cu ebraica. Se pare că barcelonezul face diferenţă între cele douăzeci 
şi două de litere ale alfabetului ebraic (şi Tora eternă) ca matrice şi 
limba ebraică, în calitatea ei de limbă-mamă a speciei omeneşti! '€. 

În secolele al XVI-lea şi al XVII-lea, cei absorbiți de subiect 
nu se mai limitează să susțină doar că ebraica este protolimba — 
despre ea, ştiindu-se, de altfel, foarte puţin — dar acum se 
intenționează studierea acesteia şi, dacă se poate, difuzarea ei. 
Coordonatele spirituale sunt diferite de cele din vremea Sfântului 
Augustin. Reforma religioasă (protestantă) din secolul al XVI-lea 
refuză varianta latină a Bibliei, trimițând sau ducându-se direct la 
Sursă, fapt ce a impulsionat cercetările asupra ebraicii' 7. 


175 Ibidem, pp. 44-45. 
17 Ibidem, p. 31. 
17 Ibidem, p. 65. 

La finele secolului al XVI şi pe parcursul celui următor 
asistăm la o nouă viziune asupra ebraicii, văzută prin afirmațiile din 
Geneza 10, în general sau, în mod special, doar din 10, 1: Jată spița 
neamului fiilor lui Noe: Sem, Ham şi lafet. După potop li s-au născut 
fii. De acum atenția se deplasează de la varianta unei limbi 
primordiale, la cea asupra unei serii de /imbi-marrici sau limbi- 
mamă, ca să folosim expresia Giuseppe Giusto Scaligero!”*. 

De altfel, utopia unei limbi perfecte nu a obsedat numai 
cultura europeană, iar tema amestecului limbilor şi încercarea de a-l 
remedia prin regăsirea ori prin inventarea unei limbi comune întregii 
specii omeneşti străbate istoria tuturor culturilor. Urmărind istoria 
teoriilor monogenetice, s-ar cuveni menţionat că majoritatea 
căutărilor cuprind o serie de confuzii între diferitele opţiuni teoretice. 
Nu ne propunem nici să le prezentăm şi nici să le analizăm aici, dar, 
luând ca ultim reper secolul al XIX-lea, notăm că aproape toate 
încercările care preced începutul lingvisticii comparate privilegiază o 
cercetare de tip semantic, căutând familii de nomenclaturi înrudite, 
în care scop s-au practicat o serie de echilibristici etimologice!” 

Poate că Adam nu a avut acest dar, care îi fusese numai 
promis, iar păcatul originar a curmat lenta lui învățare. Însă le-a 
rămas ca moştenire fiilor săi misiunea de a cuceri deplina şi 
împăcata stăpânire a Turnului Babel. 


x 


Donația unui exemplar de Talmud babilonian din secolul al 
XVII-lea oferită de Muzeul Brukenthal trebuie apreciată la adevărata 
ei valoare având în vedere faptul că anul acesteia a fost unul de 
intense frământări în Țara Sfântă, unde Marea Britanie, ca putere 
mandatoare va încerca găsirea unor soluții. Astfel, declarația comună 
Truman-Bevin, din 13 noiembrie 1945, prevedea constituirea unei 
Comisii mixte anglo-americane însărcinată cu examinarea 
problemelor din zonă. Raportul prezentat de comisie, la 20 aprilie 
1946, a nemulțumit toate părțile locale implicate în desfăşurarea 
evenimentelor. Într-o nouă şi ultimă încercare, Londra a convocat, la 


178 Ibidem, p. 73; cf. Giuseppe Giusto Scaligero, Diatriba de europaeorum linguis, 


1599. 
'% Ibidem, pp. 64-65. 
180 Jbidem, p. 280. 

10 septembrie 1946, o masă rotundă la care nu s-au prezentat nici 
reprezentanţii Înaltului Comitet Arab şi nici cei ai Agenţiei Evreieşti. 
Drept consecință, premierul Bevin va recunoaşte în Camera 
Comunelor, la data de 18 februarie 1947, eşecul Guvernului britanic, 
anunțând intenția ţării sale de a preda mandatul către Naţiunile 
Unite. Evreii din Palestina au constituit un consiliu național şi un 
guvern provizoriu, iar în după amiaza zile de 14 mai 1948, cu câteva 
ore înainte de expirarea mandatului britanic, David ben Gurion, şeful 
Agenţiei Evreieşti a proclamat la Tel Aviv, în cadrul consiliului 
național, independenţa statului Israel. Lungi discuţii au precedat 
alegerea numelui statului: Sion, Iudeea, Ereţ Israel, ca, în final, să fie 
adoptat numele Israel'*!. 


x 


„Talmudul din Babilon şi Talmudul din Ierusalim, Halaha!? 


şi Hagada'®, Tanaim'* şi Amoraim'™: aceşti termeni nu trebuie să 
vă descurajeze. Ei definesc varietatea corpului talmudic. Baza se află 
în Mișna, unde sunt 'repetate” deciziile şi opiniile Înţelepților; 
Ghemara — “învățătura” elaborată de comentatori — este 
suprastructura. La prima vedere, există riscul dezorientării. Toate 
aceste istorioare, toate aceste probleme, toate aceste conflicte de idei, 
toate aceste citate, aceste argumente şi contra-argumente: cum să nu 


te rătăceşti în această confuzie? Se poate. Confuzia nu este decât 


—»2186 
aparentă” ``. 


15 Rodica Georgescu, Mioara Georgescu, Dosarul problemei palestiniene, Bucureşti, 
Editura Politică, 1977, pp. 27-32; Eisenberg, op. cit., p. 331. 

182 Halah („a merge” ebr.) termen ce desemnează legea sau porțiunile pur juridice şi 
normative din Talmud. Pe scurt, legea rabinică (Runes, op. cit., p. 118). 

183 Hagada sau Agada (“rostire” ebr.), proțiunea nejuridică a literaturii rabinice 
(Ibidem, p. 116). 

184 Tanaim (sg. tana, “profesor” aramaică.), erudiți talmudici timpurii, menționați în 
Mişna şi în Baraitot, Mişna apocrifă. Perioada lor de activitate este cuprinsă între 20 
şi 200 d. Hr. (Ibidem, p. 270). 

185 Amoraim (sg. amora) oratori, exegeţi ai legii talmudice de la compilarea Mișnei 
până la redactarea Talmudului din Babilon unde amoraim erau numiţi mar sau rav, 
respectiv în Palestina, unde li se spunea rabi. Dezbaterile lor din perioada 220-550 
d. Hr. alcătuiesc Ghemara, capitolele mai detaliate ale Talmudului care urmează 
după fiecare Mișna (Ibidem, p. 24). 

15 Elie Wiesel, Celebrare talmudică. Portrete şi legende, trad. de Alexandru şi 
Magdalena Boiangiu, Bucureşti, Editura Hasefer, 2001, p. 10. 

„Uneori o frază din Talmud cheamă alte zece, iar alteori sunt 
suficiente doar câteva rânduri pentru relatarea unei istorisiri. Un 
singur exemplu: o femeie dorea să fie primită de un învățător al Legii 
într-o problemă gravă. Refuzată, ea s-a dus la un alt rabin, care s-a 
arătat mai primitor. Problema ei? B 'nei hakatan mibni hagadad (fiul 
meu cel mai mic îl are ca tată pe fiul meu cel mai mare”). Despre 
această femeie incestuoasă, cuprinsă de remuşcări, dorind să se 
spovedească, Dostoievski ar fi fost în stare să scrie sute de pagini”!*. 

După cum vedem, cunoscătorii admit că, în mare, cărțile 
Talmudului sunt inegale, alternând severitatea legii teologice cu 
neîntrecuta frumuseţe a literaturii legendare. Dar, cum spune unul 
dintre hahami: Cine ar renunța la o plimbare prin pădure doar 
fiindcă în ea există şi copaci uscați şi sterpi'%%5? 


187 Ibidem, p. 9. 
'% Runes, op. cit., p. 270. 


87 


Cărți în limba siriacă (veche 

An colecţiile Bibliotecii Brukenthal se află un coligat ce conţine 
|: cărți în limba siriacă sau veche siriană, toate editate în 
propria-i editură de profesorul de limbi orientale din Hamburg, 
Aegidius Gutbier (Gutbir), latinizat Aegidio Gutbirio, trăitor 
între 1617-1667. S-a născut la 1 septembrie 1617 la Weissensee, în 
Thuringia, a urmat şcolile din localitatea natală, Rossleben şi 
Quedlinburg, după care a fost, timp de trei ani, profesor particular în 
Riga, înainte de pleca la studii la Rostock. Cercetările sale — în 
principal de orientalistică — i-au purtat paşii prin Königsberg şi 
Leiden, apoi spre Oxford şi Paris. În anul 1652, Gutbier devine 
profesor de limbi orientale la Gimnaziul din Hamburg. În 1663 el 
publică opera de căpătâi a întregii sale cariere ştiinţifice şi 
pedagogice, anume Noul Testament în limba siriacă, Novum 
Testamentum Syriacum. Cu prilejul unei excursii în Thuringia natală, 
profesorul Gutbier se îmbolnăveşte de TBC, moartea surprinzându-l 
la 27 septembrie 1667, în localitatea Ufhofen bei Erfurt. Se afirmă, 
pe bună dreptate, că Aegidius Gutbier a fost cel mai mare orientalist 
al timpului său. Pe când era student la Rostock, el se descurca şi 
scria în nouă limbi orientale, susținând [acolo] o "disputatio" în 
ebraică, ca [mai apoi] la Leiden să susțină o "oratio" în limba 
siriacă. lar ca încheiere, Richard Wolf, autorul articolului din care 
am citat, adaugă: azi am fi bucuroşi dacă învățătorii ori profesorii ar 
stăpâni limba maternă!%. 


189 Gutbier, Aegidius (1617-1667): http: //www.richardwolf.de/latein/gutbier.htm. 

Coligatul are câte patru pagini, inițial albe, la începutul şi la 
sfârşitul său, toate fiind pline cu o Epistola ad amicum quendam 
conscripta, în manuscris. Pe pagina de titlu a primei cărți din 
respectivul col/ligatum se află o însemnare manuscrisă din care reiese 
că volumul a intrat în Biblioteca oraşului Sibiu în anul 1725 
(Accessit Bibliothecae Cibiniensi Anno 1725), iar jos în dreapta 
cuvântului Hamburgi, oraşul  editării, întâlnim însemnarea 
manuscris: Joh. Hieronym urmată de numele de familie al 
respectivului (presupus) proprietar, din păcate indescifrabil, ca şi 
semnătura sa aflată dedesubt. Apoi, pe prima copertă interioară se 
găseşte ex-librisul Gimnaziului Evanghelic din Sibiu (Liber 
Bibliothecae Gymn. Cibin A. C.). Revenind la pagina de titlu, 
acesteia i-a fost aplicată o ştampilă rotundă cu legenda 
Brukenthal’sches Museum in Hermannstadt („Muzeul Brukenthal 
în/din Sibiu”), ştampilă folosită — după cum am arătat deja — de 
custozii instituției din secolul al XIX-lea şi până la naționalizarea din 
1948. Primele două cărți sunt tipărite în aşa fel încât paginile „curg” 
şi sunt numerotate de la stânga la dreapta, aşa cum suntem obişnuiţi 
în Europa. În schimb, ultima şi cea de a treia carte este tipărită cu 
textul şi paginile „curgând” de la dreapta la stânga, aşa cum se 
întâmplă în lumea semitică, ştiut fiind faptul că limba siriacă aparţine 
respectivei familii. 

Prima dintre cărțile în discuţie este Lexicon Syriacum, 
Continens Omnes N. T. Syriaci Dictiones Et Particulas, Cum 
Spicilegio Vocum quarundam peregrinarum, & in quibusdam tantum 
Novi T. Codicibus occurrentium, & Appendice... Hamburgi, Anno 
M.DC.LXVII [1667]. După cum arătam în rândurile de mai sus, 
lucrarea a fost Typis & Impersis Autoris, tipărită de autor. Profesorul 
din Hamburg a elaborat lexiconul pentru ca acesta să fie un 
instrument folositor celor ce intenționau să studieze versiunile siriace 
ale Noului Testament, cum, de altfel, arată el însuşi in introducerea 
în latină pe şase pagini nenumerotate. Urmează lexiconul siriac-latin 
— care, în paranteză fie spus, are o serie de referinţe şi corespondențe 
în greacă şi ebraică — numerotat, paginile 1-128, apoi Spicilegium, 
între paginile 129-136, numerotate, cuprinde cuvinte parte străine... 
dar toate rare. Urmează Appendix Lexici Syriaci, între paginile 137— 
146, numerotate. In final, întâlnim un Index latinus, având o 
extindere de 38 de pagini nenumerotate, precum şi Catalogus 
nominum proprium et gentilium N. Test. Syriaci, 12 pagini 

nenumerotate. De menţionat că pe ultima pagină, editorul a introdus 
o Errata lex. syr. — in latinis, — in Syriacis, — in numeris. Specialiştii 
în materie susțin că această ediție este extrem de valoroasă tocmai 
datorită Indexului în discuţie, el cuprinzând note, în latină, la 
diferitele ediţii siriace neo-testamentare!”. 

Lexicon Syriacum cuprinde cuvintele care încep cu litera 
alap, prima literă din alfabetul siriac, între paginile 1-13, cele 
începătoare cu litera beth, cea de a doua literă a respectivului alfabet, 
între paginile 13—20, apoi, cu gamal, între paginile 20-24, cu daleth 
între 24—30, cu heh între 30—32, zain între 32—35, kheth între 36-46, 
teth , între 46—49, yodh între 49-54, kap între 54—60, apoi urmează o 
situație pe care nu am reuşit să o clarificăm, cea privind literele 
lamadh şi meem după care noon este de găsit între paginile 69-75, 
simkath între 75-82, ain între 82-90. Din nou o situație confuză 
pentru noi, după care cuvintele care încep cu goph se află între 
paginile 99-106, resh între 106 şi 113, pagină de la care încep 
cuvintele cu sheen. Mai departe de pagina acesta şi până la ultima 
pagină a lexiconului nu ne-am mai aventurat. 

Cea de a doua carte componentă a coligatului este Notae 
criticae in Novum Testamentum Syriacum, quibus praeccipua variae 
punctationis Exempla, aliaeque variantes Lectiones qvae 
observationem merentur, inter se conferuntur; Hamburgi, Anno 
M.DC.LXVII [1667]. Cartea începe cu o Praefatio ad lectorem, de 6 
pagini nenumerotate, după care întâlnim pe parcursul paginilor 1—59, 
din totalul de 60, Notae quibus diversae editiones N. T. Syriaci, 
imprimis vero nova anglicana et parisiensis cum nostra conferuntur. 
Sunt luate şi analizate anumite pasaje din cele patru Evanghelii, din 
Faptele Apostolilor şi din Epistole, ultima fiind cea a lui Iuda. Nu 
întâlnim comentarii la Apocalipsă. Se cuvine să precizăm că, în 
privința Noului Testament, creştinismul siriac a utilizat o formă şi un 
canon specific alcătuit din Diatessaron — o versiune armonizată a 
celor patru Evanghelii —, Faptele Apostolilor şi din aşa-numitul 
Apostolos, care cuprindea corpusul Epistolelor pauline, inclusiv 
apocrifa III Corinteni. Din canonul siriac lipseau Epistolele 


1 http://www.abetitles1.com/Title/1655147/Lexicon+Syriacum.html, pp.6-7, nr.16. 

soborniceşti şi Apocalipsa!”. Cu toate acestea, cu toate că nu sunt în 
canon, Aegidio Gutbirio analizează şi Epistolele soborniceşti, motiv 
pentru care am şi precizat că ultima în discuţie a fost cea a lui Iuda. 
Nu comentează, în schimb, nici Apocalipsa, neinclusă în canon, dar 
nici apocrifa III Corinteni, inclusă. Pe scurt, orientalistul se 
orientează după canonul Bisericilor calcedoniene, pe care Bisericile 
Europei îl urmau şi îl respectau. Pe ultima pagină, numerotată 60, se 
află Errata Novi Testamenti syriaci. 

A treilea şi ultima carte — trecută în Katalog-ul bibliotecii pe 
anul 1896 ca Biblia Syriaca'”? — este, după cum aflăm din prima 
foaie de titlu, bogat ornată, Novum Testamentum Syriacum. Punctis 
Vocalibus animatum. Cum lexico & institutionibus L. Syriacae. 
Accedunt notae difficiliora N. T. loca explicantes. Authore Aegidio 
Gutbirio SS. Th. D. & Prof. P., Hamburgi, Cum Privilegiis, Anno 
M.DC.LĂIII [1663]. O a doua foaie de titlu cuprinde următoarele: 
Novum Domini Nostri Jesu Christi Testamentum Syriace, Cum 
punctis Vocalibus & Versione Latină Matthaei ita adornată, ut unico 
hoc Euangelista intellecto, reliqui totius Operis libri sine facile 
intelligi possint, In gratiam Studiose Juventutis & Studii Lingvar. 
Orient. Propagandi causâ plene & emendate editum, Accurante 
Aegidio Gutbirio SS. Th. D. & Gymn. Hamb. Prof. P...., Hamburgi, 
Cum Privilegiis, Typis & impresis Authoris, Anno M.DC.LXIV 
[1664]. Această carte este de fapt, atât opera de debut, cât şi cea care 
l-a consacrat în calitate de orientalist de mare clasă pe profesorul 
stabilit la Hamburg. 

Întorcându-ne la foaia de titlu bogat ornată de medalioane cu 
figuri biblice şi texte sacre, menționăm că deasupra titlului, în 
registrul imediat superior se află trei medalioane, cel central are text 
în greceşte, cel de la dreapta privitorului în ebraică, iar cel din 
stânga, în siriacă, toate cu menționarea, în latină, a locului din Biblie 
de unde a fost ales textul respectiv. Astfel, textul grecesc este luat — 
şi scurtat — din Fapte 4, 12: Şi întru nimeni altul nu este mântuirea, 
căci nu este sub cer nici un alt nume, dat între oameni, în care 


19! Sebastian Brock, Efrem Sirul, I. Ochiul luminos. Viziunea spirituală a lumii la 
Sfântul Efrem Sirul, trad. pr. Mircea Ielciu, studiu introductiv: diac. Ioan I. Ică jr., II. 
Imnele despre Paradis, trad. diac. Ioan I. Ică jr., Sibiu, Deisis, 1998, p. 8. 

12 Katalog der Bibliothek des Baron Brukenthal'sches Museum in Hermannstadt, 
Herausgegeben im Auftrage des Curatoriums, Hermannstadt, Erstes Heft, 1896, p. 
129. 

trebuie să ne mântuim noi. Fragmentul ebraic este ales din Jeremia 
31, 31: Iată vin zile, zice Domnul, când voi încheia cu casa lui Israel 
şi cu casa lui Iuda legământ nou. În fine, textul siriac provine din 
Fapte 10, 43: Despre Acesta mărturisesc toți proorocii, că tot cel ce 
crede în El va primi iertarea păcatelor, prin numele Lui. 

Cartea începe cu o Praefatio ad lectorem, pe cuprinsul a 19 
pagini, urmată, pe parcursul altor 11, de Testimonia. Avem de-a face 
cu o ediţie critică a versiunii siriace a Noului Testament, o versiune 
siriacă raportată la canonul Bisericilor europene, calcedoniene, nu la 
cel al Bisericii siriace, monofizite. Când facem afirmația avem în 
vedere faptul că în canonul siriac nu sunt incluse nici epistolele 
soborniceşti şi nici Apocalipsa — lucru specificat deja de noi mai sus 
—, în timp ce în ediția Gutbier, de care ne ocupăm, toate acestea sunt 
incluse. Întâlnim, între paginile numerotate 1-96, textul în siriacă a 
Evangheliei după Matei, cu o traducere în latină a acestuia, traducere 
aşezată în partea inferioară a paginilor, pe două coloane, cu litere 
mici. Urmează, între paginile 97-140, Evanglelia după Marcu, cu 
textul scris numai cu frumoasele litere ale alfabetului siriac, în timp 
ce numai titlul capitolelor acesteia sunt dublate şi în latină, aranjare 
pe care o vom întâlni până la sfârşitul cărții. Între paginile 141-218 
întâlnim textul din Luca, între paginile 219-280, cel din Joan, iar 
Faptele Apostolilor sau Acta Apostolorum, cum este scris în text, 
sunt cuprinse între paginile 282 şi 360. Epistolele încep de la pagina 
următoare şi se termină la pagina 568, în timp ce Apocalipsa a fost 
tipărită între paginile 569 şi 606. Cu riscul de a ne repeta, menţionăm 
că acest Nou Testament este singura componentă a coligatului în 
discuţie scrisă de la dreapta la stânga, după model semitic. 


x 


Limba siriacă sau veche siriană face parte din familia afro- 
asiatică, ramura semitică, folosită azi numai ca limbă liturgică de 
maroniții catolici, de catolicii sirieni, de iacobiții sirieni, de 
nestorieni, precum şi de alte Biserici. Numele siriacei este 
împrumutat din greacă şi continuă vechiul nume al Assiriei. Vechea 
siriană are la bază dialectul arameic din Edessa, centru intelectual al 
Orientului creştin din secolul al II-lea d. Hr. Desigur, cel mai 
important monument literar este traducerea Bibliei. Bogăției de 
lucrări istorice şi teologice i s-au adăugat traduceri filosofice, astfel 

că, prin intermediul acestora au luat cunoştinţă arabii de filosofia 
greacă. Deşi din secolul al VIII-lea nu mai este vorbită în mod curent 
de creştinii din Orient, fiind înlocuită de arabă, unii scriitori scriu 
bilingv, în siriacă şi arabă până la limita secolelor X-XIII. După 
acest din urmă secol, vechea limbă orientală nu mai dă opere literare, 
păstrându-se doar în cult la nestorieni şi iacobiți. De menţionat, în 
context, că nestorienii, stabiliți după secolul al V-lea la Nissibis, au 
ajuns până în China secolului al VIII-lea, fapt dovedit arheologic 
prin inscripţiile bilingve de la Si Ngan Fu'”. 

În ce priveşte scrierea, aceasta derivă din alfabetul arameic, 
având însă caractere de scriere cursivă, în care cea mai mare parte a 
literelor sunt legate în interiorul cuvintelor. Scrierea, numită cu 
începere din secolul al VIII-lea estrang(h)Jelo, şi care se citeşte de la 
dreapta la stânga, foloseşte anumite semne pentru a distinge anumite 
categorii de cuvinte. Din acelaşi secol, nestorienii au folosit o formă 
modificată de estrang(h)elo, cu un sistem de notare a vocalei 
deasupra şi dedesubtul rândului, în vreme ce iacobiţii secolelor VII- 
VIII au adăugat vocale greceşti. În zilele noastre circulă toate cele 
trei variante de scriere siriacă, estrang(h)elo, iacobită şi nestoriană 
cu precizarea că scrierea karsuni a fost utilizată — este adevărat, cu 
unele adăugiri — la notarea arabei în ţinutul arameean!”*. 


x 


Întrebat de Phaidros dacă dă crezare ’poveștilor’ despre nimfe 
şi zei (Platon, Phaidros 229c—230a), Socrate a răspuns că, dacă nu 
le-ar da crezare, aşa cum fac învățații demitizanți (hoi sophoi), "acei 
preaînvățaţi maeştri ai disputei” (Socrate în Platon, Lysis, 216a) — cei 
pe care Evangheliile i-ar numi "cărturari şi farisei”, Jakob Burckhardt 
i-a botezat viri eruditissimi, iar Michael Oakeshott 'raționalişti” —, nu 
ar fi omul care este. Ştiinţa obsedată de demitizări şi de răsturnarea 
credințelor tradiționale este considerată de Socrate una "destul de 
grosolană”. Argumentul său: oricine ar încerca să răstoarne o 
credință tradițională pe temeiul "acestei ştiinţe destul de grosolane” 
ar risipi "0 groază de vreme”. Probabil, pentru că temeiul fiind fals, 
termenul final al explicației nu poate fi decât amăgitor — se sustrage 


19% Marius Sala, Ioana Vintilă-Rădulescu, Limbile lumii. Mică enciclopedie, Bucureşti, 
Editura Ştiinţifică şi Enciclopedică, 1981, p. 224. 
194 Idem. 

mereu  cuprinderii. Ceea ce pare să ne spună aici Socrate este că 
orice proces de demitizare trebuie să fie principial lipsit de un termen 
explicativ ultim, ferm, definitiv, fix”, 

Deşi creştinismul îşi are originile într-un mediu vorbitor de 
limbă aramaică, faptul că, în interiorul creştinismului a existat 
dintotdeauna o tradiție aramaică este în mod normal uitat. Astfel, 
potrivit percepției moderne generale a istoriei tradiției creştine, 
există doar două mari filoane în această tradiţie: filonul ‘grec 
răsăritean? (reprezentat de Bisericile Ortodoxe greacă, rusă, 
română etc.) şi cel latin occidental’ (reprezentat de Biserica 
Romano-Catolică şi de diferitele Biserici ieşite din Reformă). 
Existența unui al treilea filon, cel al Răsăritului siriac’, e cu totul 
lăsată în afara oricărei consideraţii *. 

Literatura siriacă a dat, înainte de a se fixa canonul Bisericii 
creştine, în general, cel al Bisericii cu acelaşi nume, în special, o 
serie de scrieri apocrife, precum Faptele lui Toma ori Cartea lui 
Toma "Atletul" şi, nu în ultimul rând, Evanghelia după Toma. 
Atribuirea unor scrieri cu caracter sacru Apostolului Toma a fost 
ceva obişnuit în Syria Antichității clasice şi târzii, deoarece acest 
sfânt se bucura de un prestigiu deosebit. 

Tradiția afirmă — prin pana lui Eusebiu din Cesareea — că 
Apostolul s-a bucurat de un asemenea prestigiu datorită faptului că el 
ar fi fost fondatorul comunităților creştine nord-siriene, fiind trimis 
în misiune de evanghelizare la mezi şi perşi, ajungând până în India 
unde ar fi şi murit, după anul 67 d. Hr., ca martir. Ar fi fost răpus de 
spadă şi suliță, locul înmormântării sale fund cinstit la Mailapur 
(zona Madras, în sud-vest). Osemintele sale ar fi fost aduse la 
Edessa, în secolul al III-lea, iar pelerina Aetheria (Egeria), în 
pelerinajul la Ierusalim, îi vizitează mormântul. În Biserica Romano- 
Catolică Sf. Apostol Toma este venerat ca patron al zidarilor şi al 
arhitecţilor”. 

De altfel, Toma n-a fost cel mai neînsemnat dintre apostoli. 


'% Horia-Roman Patapievici, Omul recent, Bucureşti, Humanitas, 2001, p. 69. 

1% Sebastian Brock, op. cit., p. 5; cf. Idem, The Importance and Potential of SEERI [= 
St. Ephrem Ecumenical Research Institute] in an International Context, „The Harp” 
(Kottayam) 10:1-2 (1997), p. 47. 

197 Martin Bocian şi alții, Dicționar enciclopedic de personaje biblice, traducere în 1b. 
română de Gabriela Danţis şi Herta Spuhn, Bucureşti, Editura Enciclopedică, 1996, 
pp. 414415. 

La nevoie, dovedeşte chiar un curaj uimitor. lisus şi ucenicii se află 
"dincolo" de Iordan când li se aduce vestea că Lazăr, pe care 
Învățătorul îl iubeşte, s-a îmbolnăvit. Hotărându-Se, din acest motiv, 
să meargă în Betania, cei din jurul Său, prudenţi, îi spun: 
Învăţătorule, acum căutau iudeii să te ucidă cu pietre, nu te duce! Ca 
să-i lămurească asupra gravității situației, lisus le spune deschis: 
Lazăr a murit“. Toma, insuflat de dragostea sa pentru Învățător, 
pentru credinţă, replică: Să mergem şi noi să murim cu El. Se prea 
poate ca Apostolul Toma să fi fost mai spontan şi mai direct decât 
mulți alţii. Iisus le vorbeşte despre lucruri tainice: În casa Tatălui 
Meu multe sălaşuri sunt'”. Mă duc să vă gătesc loc. Şi... iarăşi voi 
veni la voi şi vă voi lua la mine... Şi unde mă duc Eu, voi ştiţi... şi 
calea. Ba deloc, pare a spune Toma, cel numit Geamănul, nu ştim 
care este casa Tatălui, nu ştim nici unde pleacă Învățătorul, nici 
drumul într-acolo, pentru că noi înţelegem numai sensul prim, direct, 
obişnuit al cuvintelor. Tocmai de aceea, el, Toma, îndrăzneşte să 
ceară explicaţii. La care, lisus îi va da un răspuns cu răsunet de (cel 
puţin) două milenii: Eu sunt Calea, Adevărul şi Viaţa %. 

Evanghelia după Toma a fost redactată undeva în Orientul 
Mijlociu, cândva între a doua jumătate a primului secol creştin şi 
sfârşitul secolului al doilea, fiind scrisă cu certitudine în siriacă. În 
prologul scrierii în discuție întâlnim următoarele: Acestea sunt 
cuvintele cele ascunse pe care le-a grăit lisus cel Viu şi pe care le-a 
scris Didimos ludas Toma. De precizat că cele două nume, Didimos 
şi Toma înseamnă acelaşi lucru, "geamăn", primul în greacă, cel de 
al doilea în aramaică. Este şi motivul pentru care în Joan 11, 16 se 
precizează: Tomas o legomenos Didimos ("Toma, cel numit 
Geamănul"”). Până la noi a ajuns însă versiunea coptă a acestei 
evanghelii, dar cercetătorii sunt împărțiți între cei care presupun că 
filiația coptă se datorează unei traduceri din siriacă şi între cei care 


'% La sfârşitul Acatistului Domnului nostru Iisus Hristos întâlnim rugăciunea Sf. Isaac 
Sirul, rugăciune care începe astfel: Doamne Iisuse Hristoase, Dumnezeul nostru, 
Care ai plâns pentru Lazăr şi lacrimi de milostivire şi de întristate ai vărsat pentru 
dânsul... 

1 Acest fragment a fost folosit, ca argument în favoarea lor, de adepţii (existenţei) 
Purgatoriului. 

20 Fernand Comte, Marile figuri ale Bibliei, trad. de Mihaela Voicu, Bucureşti, 
Humanitas, 1995, p. 209. 

susțin că traducerea s-a făcut din greacă”. 

Epoca de maximă înflorire a literaturii siro-aramaice 
debutează în secolul al III-lea d. Hr. şi se menţine până în secolul al 
VII-lea. Dintre cei mai importanți scriitori creştini ai Răsăritului 
siriac îi menţionăm, selectiv, pe Meliton de Sardes, Afraat (Afrahat) 
Persanul, Efrem Sirul, Simion Stâlpnicul, Balai şi Rabula de 
Edessa”. 

Memoria tradiţiei spirituale a creştinismului siriac s-a păstrat 
în cursul Evului Mediu şi în Bisericile latină şi bizantine sub forma 
traducerilor care au circulat în două corpusuri de scrieri duhovniceşti 
legate de numele Sf. Efrem Sirul şi Sf. Isaac Sirul. Însă, o imagine 
veridică a creştinismului siriac al primelor secole — până la scindarea 
din secolul al V-lea în trei comunităţi rivale, cunoscute drept 
comunitățile me/kită, monofizită şi nestoriană — a început să fie 
clarificată doar din ultimele decenii ale secolului al XX-lea, printre 
altele şi datorită descoperirilor de la Qumran şi Nag Hammadi. 

Sub raportul geografiei istorice, Siria Orientală — distinctă de 
Siria Occidentală, elenizată, având capitala la Antiochia — cuprindea 
Mesopotamia de Nord, teritoriu ce includea, sub raportul istoriei 
politice, două state, anume Adiabene, cu centrul la Nisibis (Nsibin în 
siriacă), respectiv Osrohene, cu capitala la Edessa (Orhay în siriacă). 
Cele două formaţiuni politice erau când autonome, când încorporate 
fie în Imperiul Roman, fie în cel Part ori în succesorul acestuia din 
urmă, în cel Sassanid”. 

Creştinismul siriac a secolelor care ne interesează a fost o 
formă specifică de iudeo-creştinism, aflat în simbioză şi, în acelaşi 
timp, la concurență cu iudaismul puternicei diaspore siriace. La 
Nisibis s-a aflat prima şcoală iudaică din Orient, cu o altă orientare 
decât cea a şcolilor rabinice ulterioare din Babilon, respectiv din 


21 Evanghelia după Toma, ediție bilingvă, traducere din limba coptă, studiu 
introductiv şi note de Gustavo-Adolfo Loria-Rivel, ediție îngrijită de Ioan-Florin 
Florescu, laşi, Polirom, 2003, pp. 11-12. Loria-Rivel a inserat o dedicație bilingvă, 
cea de a doua limbă fiind cea coptă: "Dedic această traducere memoriei tatălui meu 
vitreg, Charles Arthur Coleman" Marepnoute } nif pionhneneh amin. 

202 Sfântul Afraat Persanul, Îndrumări duhovniceşti, trad. şi prezentare de Pr. Prof. 
Mihail Gh. Milea, Anastasia, 1998, p. 11. 

203 Toan I. Ică jr., Sfântul Efrem, creştinismul siriac şi cealaltă teologie, în Brock, op. 
cit., pp, 5-20, la p. 6; cf. Robert Murray, Symbols of Church and Kingdom. A Study 
in Early Syriac Tradition, Cambridge, 1975, pp. 4-37. 

Mesopotamia de Sud. Iudaismul sirian a fost puternic influenţat de 
ideile ascetice de marcă şi sorginte eseniană, acesta din urmă 
cultivând, în coordonatele sale, instituția celibatului permanent, 
înțeles ca o instituţionalizare a abstinenței sexuale, necesară în 
războiul  eshatologic iminent dintre "fiu luminii? şi "fiii 
întunericului”. De altfel, trebuie subliniat faptul că una din 
caracteristicile creştinismului siriac a fost atracţia spre un ascetism 
care a mers, uneori, până la forme extreme de tip encratic sau 
gnostic. Natural, a urmat o perioadă în care s-a încercat — şi reuşit — 
delimitarea de formele gnostice care l-au marcat, de genul 
marcionismului,  bardaisanismului ori maniheismului. Afilierea 
creştinismului siriac la Biserica universală va veni relativ târziu, 
reprezentată simbolic prin consacrarea episcopului siriac Palut, la 
Antiochia Siriei, în jurul lui 200 d. Hr"%*. 

Creștinii Bisericii siriace vor prelua, adaptând-o minimal, 
versiunea aramaică a Vechiului Testament făcută probabil pentru 
convertiții din Adiabene, care a stat la baza aşa-numitei Peshitta 
(Vechiul Testament siriac). În plus, ei vor adopta metodele de 
exegeză tipice Sinagogii, dominate de targum, midrash şi haggada. 
În cadrul cultului sinagogal, rabinii traduceau sub formă de parafrază 
arameică dezvoltată (rargum), textul Legii sau al Profeţilor, citit ca 
pericopă, pe care îl explicau apoi mai liber sub formă de omilie 
(midrash), comentariu în care introduceau elemente narative păstrate 
în tradiția orală (haggada). Din acest motiv, personalități de marcă ai 
Bisericii siriace, de talia lui Afra(h)at Persanul (270-345) ori Efrem 
Sirul (307-373) apar ca autentici midraşişti creştini. Şcoala creştină 
siriacă din Nisibis, pe care o va ilustra în special Sf. Efrem Sirul, va 
avea o organizare similară academiilor iudaice mesopotamiene. În 
privinţa Noului Testament, creştinismul siriac — precum am arătat 
deja, în paginile precedente — a cunoscut şi utilizat o formă proprie, 
mai precis o versiune armonizată a celor patru Evanghelii, la care se 
adăugau Faptele Apostolilor împreună cu Apostolos (corpus-ul 
Epistolelor pauline, inclusiv cea către Evrei şi apocrifa IHI 
Corinteni), versiune cunoscută ca Diatessaron. Iniţial, din canonul 
siriac lipseau Epistolele soborniceşti”” şi Apocalipsa. 


204 Ică, op. cit., p. 7. 
205 Corpus-ul Epistolelor soborniceşti (sau catolice = universale) cuprinde şapte 
scrisori apostolice: una atribuită lui lacob, două lui Petru, trei lui loan şi una lui 

Dimensiunea biblică a creştinismului siriac era cuprinsă într-o 
viață liturgică şi sacramentală profundă şi complexă, centrată pe temele 
Botezului şi Euharistiei în a căror practică şi interpretare era pus un 
deosebit accent pe lucrarea Duhului Sfânt ruah hakodeş, în aramaică, 
privit ca singura Persoană Treimică de genul feminin. Principala înflorire a 
sacramentalismului şi concentrării biblice specifice creştinismului era 
considerată viaţa spiritual-ascetică, aşa cum o atestă instituția siriacă a 
fiilor’ şi "fiicelor Legământului” (bnei/bnat qyama). Instituţia respectivă 
era alcătuită din credincioşi care o dată cu Botezul — înţeles ca nuntă, cu 
alte cuvinte, relație exclusivă cu Hristos, Mirele sufletului — luau asupra lor 
votul unei vieţi de înfrânare şi de ascetism, trăită nu în pustiul anahoreţilor, 
ci în sânul comunității. Liderii acestui gen de viețuire au fost Sfinții 
Afra(h)at Persanul şi Efrem Sirul. În astfel de coordonate, cele mai de 
seamă trăsături ale spiritualității creştine siriace ar fi următoarele: 
simbolismul,  ascetismul, individualismul (experiența personală) şi 
importanța acordată imaginilor feminine, mai precis Duhului Sfânt şi Fe- 
cioarei Maria”. Dintre cele şapte "teme proeminente" specifice Părinților 
siriaci ne rezumăm să le amintim pe cele precum Hristos văzut ca Mire 
Ceresc, mântuirea realizată de El privită ca tămăduire şi recuperare a 
Raiului, unitatea dintre "cele trei biserici" (din cer, de pe pământ, din 
suflet). 

Fără a intenționa o paralelă, amintim că Sf. Ioan Gură de Aur vor- 
beşte despre cele trei liturghii. Prima este liturghia interioară, individuală, 
ce constă din rugăciunile pe care le face fiecare în cămara inimii lui, că- 
mară a inimii ce ține loc de biserică. Cea de a doua este Liturghia euha- 
ristică, desfăşurată în biserică în prezența obştii credincioşilor, in timp ce a 


Iuda. Numite aşa încă de la jumătatea secolului al II-lea d. Hr., ele îşi justifică 
denumirea deoarece, spre deosebire de Epistolele pauline, se adresează unor cercuri 
largi, nu atât unor comunități locale. Ordinea Epstolelorr soborniceşști este dată de 
enumerarea apostolilor in Noul Testament, mai precis în Galateni 2, 9 ca „stâlpi ai 
Biserici”: Iacob, Petru şi Ioan. Iată citatul menţionat: Și cunoscând harul ce mi-a fost 
dat, lacob şi Chefa [Petru] şi loan, cei socotiți a fi stâlpi, mi-au dat mie şi lui 
Baraba mâna dreaptă în semn de părtăşie, pentru ca noi să binevestim la neamuri 
[la străini, la ne-evrei — n. n. C. I], iar ei la cei tăiați împrejur. 

2% Teă, op. cit., pp. 7-8. 

207 Ibidem, p. 8; cf. Roberta C. Bondi, The Spirituality in Syriac-speaking Christianity, 
în B. McGinn, J. Meyendorff (ed.), “Christian Spirituality. Origins to the 12th 
Century”, New York, 1988, pp. 152-161. 

treia este liturghia fratelui, cea care constă din ajutorul dat aproapelui”%. 


Specialiştii în domeniul creştinismului siriac au remarcat 
echilibrul remarcabil, rezolvat deopotrivă în/prin formule simbolice 
şi poetice, între polaritățile fundamentale de tip paradoxal ale 
credinței creştine, care în lumea greacă ori în cea latină riscă sau 
(numai) frizează derapaje conflictuale. Simbolul, prin caracteristicile 
sale, permite asocieri surprinzătoare între Rai, Biserică şi Eshaton, 
precum şi între Adam şi Hristos ori între Eva şi Maria. 

În situaţia în care spiritualitatea creştină siriacă operează cu 
simboluri, nu cu concepte, acestea (simbolurile) lasă misterul intact 
şi păstrează pacea pe pământ. Este şi motivul pentru care Sf. Efrem 
Sirul face apel la cei care operau cu argumente conceptuale şi care, 
în acest mod, sfâşiau Biserica, să înceteze speculațiile şi să accepte 
calea unificării interioare prin tăcere, rugăciune şi contemplaţie””. 
Prin apropierea de concepțiile Sf. Efrem Sirul, acest Eufrat 
duhovnicesc al Bisericii — cum este el numit în imnografia siriacă — 
cititorul se poate considera un graba dalaha ("om al lui 
Dumnezeu"y!0. 


x 


O Biblie — indiferent de locul ediției, alfabetul ori limba 
scrierii — este un reper moral, deopotrivă pentru credinciosul laic şi 
pentru preot. Iată motivul pentru care, în locul unei (presupus) 
savante încheieri, am crezut de cuviință aducem o anumită savoare 
de epocă, o savoare personalizată prin intermediul gândurilor unui 
preot a cărui parohie — spațiu geografic, temporal şi spiritual — o 
trecem, deliberat, sub tăcere: 

Toate dorințele lui se îndreptau spre fericirea de a fi preot; se 
străduia fără încetare să dobândească talentele şi virtuțile necesare 
acestui post. 'Nu cred să existe pe pământ funcţie mai demnă de om 
— spunea el adesea plin de avânt — decât cea de paroh. A-şi îndruma 
fraţii, a le uşura chinurile, a-i alina la necaz; a le încuraja virtuțile; 
a le indica adevărata folosință a bunurilor lor, a le netezi drumul 


în “Anuarul Facultăţii de Teologie Ortodoxă Andrei Șaguna”, I (XXVI), 2000-2001, 
Sibiu, pp. 263-269. 

2% Ică jr., op. cit., p. 11. 

210 Tbidem, p. 20. 

vieții, a ține departe de ei grozăviile mormântului şi a le da blânda 
nădejde drept însoţitoare atunci când vor cobori în el; acestea sunt 
îndatoririle unui bun paroh. '... Legea nu poate decât să le pună frâu 
celor răi din fire şi să menţină ordinea exterioară dar numai 
păstorilor duhovniceşti le este încredințată ordinea interioară ale 
cărei detalii scapă întotdeauna legilor". 


211 Dominique Julia, Preotul, în Michel Vovelle (ed.), Omul Luminilor, laşi, Polirom, 
2000, pp. 259-286, la p. 259. 

a început era Cuvântul şi Cuvântul era la Dumnezeu şi 

Dumnezeu era Cuvântul// Toate prin El s-au făcut, şi fără 

EI nimic nu S-a făcut din ce s-a făcut./ Întru El era viaţă şi 

viața era lumina oamenilor — aflăm încă din primul capitol 
al Evangheliei după loan (|, 1, 3—4). 

Am ales atât citatul, cât şi titlul expoziţiei — organizată vineri 
8 octombrie 2004, orele 12 în Palatul Brukenthal —, din această 
Evanghelie a iubirii, deoarece ni s-a părut segmentul cel mai potrivit 
unei astfel de manifestări culturale desfăşurată într-un oraş precum 
Sibiul: multi-etnic, multi-cultural, multi-religios. O diversitate cu 
specific propriu, despre care paşoptistul Ştefan Ludwig Roth afirma: 
Noi n-am trăit înfrăţiți [cu celelalte naţiuni], ci separați, dar în pace, 
respectându-ne reciproc, idee prezentată în manieră proprie de Iuliu 
Maniu, după Marea Unire, prin sintagma: să nu devenim din asupriţi 
asupritori. 

Expoziţia organizată cu prilejul Zilei Bibliei în România, 
promovată de Societatea Biblică Interconfesională”"”, organizaţie 
care îşi propune să răspândească mesajul Sf. Scripturi în cele mai 
diverse segmente sociale, profesionale ori de alt tip ale populaţiei. 
Scopul promovării este acela de a încerca sau de a găsi soluţii bazate 
pe spusa şi înțelepciunea biblică la conflictele ori la sursele de 


"2 La Societatea Biblică Interconfesională au aderat 12 Biserici din România: 
Biserica Ortodoxă Română, Biserica Evanghelică Luterană C. A. , Biserica 
Adventistă de Ziua a Șaptea, Biserica Reformat-Calvină, Biserica Penticostală, 
Biserica Luterană CASP, Biserica Baptistă, Biserica Unitariană, Biserica Armeană, 
Biserica Baptistă Maghiară, Vicariatul Ortodox Sârb, Vicariatul Ortodox Ucrainean. 

conflict de la acest început de veac şi de mileniu. 


x 


Organizată în Palatul Brukenthal, agrementată fiind de 
tablouri cu subiecte religioase, deopotrivă vetero- şi neo- 
testamentare, expoziția de Biblii din colecțiile Bibliotecii Brukenthal 
ne trimite cu gândul la epoca fondatorului muzeului, la atmosfera 
timpului său. O epocă, cea a Luminilor, în care — susțineau 
contemporanii — lumina nu trebuia să cadă numai pe reprezentările 
spirituale ale veacului, ci să pătrundă, în general, în toate domeniile 
comportamentului uman. Dar, Iluminismul, ca orice curent, trebuia 
să ţină seama de datele unei epoci istorice, uneori (deseori) 
contradictorii. Umanismul trebuia să țină seama de Biserică, de forța 
acesteia, de reprezentările ei religioase, chiar dacă filosofia a început 
să ocupe un tot mai mult spațiu în sfera intelectuală, în timp ce 
ştunţele au luat locul speculațiilor mistice. Tocmai acest cadru 
spiritual ne permite să presupunem că atunci când baronul von 
Brukenthal a plecat pe drumul cel fără de întoarcere şi sfârşit, în 
aprilie 1803, se prea poate să fi gândit că n-a trecut în neființă, ci a 
trecut dincolo. 


x 


Datorită faptului că fondatorul muzeului nostru şi-a desfăşurat 
activitatea în plin secol al XVIII-lea, am selectat cărțile sacre expuse 
pe criteriul cronologic, de aşa manieră încât ele să fie cuprinse în 
arcul cronologic al secolelor XVII-XIX. 

Spre exemplu, am expus o Biblie în ebraică (Leipzig 1740) şi 
am făcut-o cu gândul la faptul că Vechiul Testament a fost scris în 
această limbă. Prima literă a alfabetului ebraic, alăf, este mută şi este 
aşa — susțin exegeţii — deoarece prima obligație a omului religios este 
aceea de a-l căuta pe Dumnezeu, iar aceasta se face prin tăcere. 

În ce priveşte exemplarele Sf. Scripturi în greacă, în greacă şi 
latină ori numai în latină (Vulgata), ele agrementează toate cele trei 
saloane; spre exemplu, numai în salonul central sunt două ediţii 
greceşti, apărute la Leipzig. În salonul în care avem o ediţie latină, 
Vulgata, este expus şi tabloul reprezentându-l pe Sf. Ieronim, autorul 
traducerii, al Vulgatei. În întreaga expoziţie, Bibliilor în limbile 
clasice li se adaugă exponate în română — Biblia de la Sibiu, 1856- 

68 şi cea de la Blaj, din 1795 —, alături de care pot fi întâlnite 
exemplare în germană, maghiară şi franceză. 

Prezentăm publicului un Nou Testament (Leyden, 1717) în 
latină şi siriacă (sau siriană veche), aceasta din urmă fiind o limbă 
vie între secolele III şi VIII, după care a fost înlocuită de arabă. De 
atunci şi până azi, siriaca a rămas limbă de cult în Biserica cu acelaşi 
nume, Biserică a cărei canon se deosebeşte oarecum de cel al 
Bisericilor "europene" (calcedoniene), în sensul că ea cuprinde cele 
patru Evanghelii într-o formă proprie, Faptele Apostolilor, Epistolele 
pauline, dar nici pe cele soborniceşti şi nici Apocalipsa. Şi pentru a fi 
tacâmul complet, sub raport cronologic, expunem şi o Biblie în limba 
arabă, apăruta în Londra anului 1850. Dar metropola de pe Tamisa a 
fost oraşul editării unei Biblii în limba cimrică sau galeză”!”, cea 
vorbită de locuitorii Ţării Galilor. Până în toamna anului 1899 nu se 
ştia în ce limbă a fost scrisă cartea şi, bineînţeles, nici ce conţinea ea. 
În toamna anului amintit, custodele Muzeului Brukenthal, profesorul 
Michael Csaki, preocupat să lămurească misterul acestui exemplar, a 
primit o scrisoare de răspuns de la Universitatea din Viena 
(corespondența purtându-se în germană), în care i se arăta că este 
vorba despre un ordo (tipic) de hirotonire al episcopilor, preoților şi 
diaconilor din cadrul Bisericii Anglicane, iar limba în care a fost 
scris este Cymrisch (cimrică sau galeză). Atunci, în pragul dintre 
secole, cartea a fost considerată a fi o singură unitate de bibliotecă şi 
a rămas aşa până în deceniile '60 sau 70, când muzeografii (mai 
probabil muzeografele) Bibliotecii Brukenthal au constatat că este 
vorba de un coligat, cea de a doua carte fiind o Carte a Psalmilor, 
desigur, tot în galeză şi tot din secolul al XVIII-lea. 

Ca medievist şi teolog mi-am dat seama că un tipic de 
hirotonire, din oricare Biserică ar veni el, nu poate avea în jur de 500 
de pagini, motiv pentru care — în vara anului 2004 — am început să 
parcurg cu atenție o pagină după alta. Tipicul în discuție are 88 de 
pagini, iar spațiul dintre acesta şi Cartea Psalmilor (a Psaltirii) este 
ocupat de o Biblie în galeză, prima de acest fel existentă ori 


213 Neştiind galeză, am făcut apel la amabilitatea doamnei Dr. Cristina Neagu de la 
Christ Church College, Oxford. Într-un extrem de scurt timp am primit răspunsul, 
mai bine zis traducerea solicitată, efectuată de către Dr. Geraint Jones, de la Wolfson 
College, de asemenea din Oxford. Le mulțumesc, şi pe această cale, pentru 
amabilitate şi promptitudine academică. 

descoperită până în acest moment în Biblioteca Brukenthal. Sub 
raport expozițional, acest exemplar al Sf. Scripturi este pentru prima 
dată prezentat publicului cu prilejul expoziției de faţă, iar sub 
raportul comunicării ştiinţifice, am pregătit o comunicare pe care 
urmează să o prezint la Sesiunea naţională de carte de la Târgovişte 
(4—6 noiembrie 2004). 

În fine, ultimul exemplar asupra căruia dorim să insistăm, fie 
şi în treacăt, este cel al unui Nou Testament în limba chineză, din 
1857, fără să-i cunoaştem locul de editare. În acest moment nu 
putem preciza dacă este vorba de o carte aparținând Bisericii 
nestoriene (majoritară printre creştinii de la Soare Răsare) ori este 
rodul muncii unui grup de misionari europeni. 

Desigur, vizitatorii se pot întreba: pentru ce nu am pus 
Bibhile în ebaică, siriacă şi arabă în aceiaşi vitrină sau în acelaşi 
salon, din cele trei avute la dispoziție, ca să realizez un spaţiu de 
cultură religioasă semită? N-am făcut-o, ci le-am aşezat în două 
saloane diferite, unul lateral-stânga, celălalt lateral-dreapta cu gândul 
la jertfa Mântuitorului, care, de pe Cruce, ne-a îmbrățișat pe toți. 

-aduc aminte, vedeam satul aşezat înadins în jurul 
M isericii şi cimitirului, adică a lui Dumnezeu şi morților. 
ceastă împrejurare care numai foarte târziu de tot mi s-a 
părut foarte semnificativă, ținea oarecum isonul întregii 
vieți, ce se desfăşura în preajma mea... Localizam pe Dumnezeu în 
spațiul ritual de după iconostas, de unde îl presimțeam iradiind în 
lume... La fiecare pas perspectivele se adânceau şi se înălțau... 
Undeva lângă sat era un sorb; convingerea noastră era că acel 
noroiu fără fund răspundea de-a dreptul în lad de unde izvorau şi 
clăbucii. Trebuie să te transpui în sufletul unui copil care stă tăcut 
pe marginea sorbului, şi-şi imagina acea dimensiune "fără fund" ca 
să ghiceşti ce poate însemna pentru om o geografie mitică... Satul 
era astfel situat în centrul existenţei şi se prelungea prin geografia 
sa de-a dreptul în mitologie şi metafizică. 
În acest Discurs de recepţie la Academia Română, Lucian 
Blaga — al cărui nume îl poartă Universitatea din Sibiu — a făcut o 
adevărată  introspecție a spiritualității rurale româneşti. O 
spiritualitate în care credinciosul trăieşte prin cult, cu morții săi, cu 
însuşi Isus. Ceea ce nu înțelege cu mintea, înțelege cu sufletul şi din 
dorința de a exterioriza ceea ce simte, creează, făcând loc larg 
imaginaţiei şi fanteziei". Şi astfel, ajungem să constatăm că lumea 
ne este, împreună cu timpul, graţie şi judecată”. 
După o legendă românească — pe care Lucian Blaga a 


214 D, Fecioru, Poporul român şi fenomenul religios, Bucureşti, 1939, p. 33. 
215 D, Stăniloae, Ascetica şi mistica sau Teologia vieţii spirituale, Bucureşti, 1993, p. 
160. 

cercetat-o, în cadrul preocupărilor sale de psihologia religiei — cerul 
era, la început, foarte aproape de pământ, încât putea fi atins cu o 
aruncătură de piatră. Dar cerul a fost murdărit de răutatea oamenilor 
şi atunci Cel de Sus l-a înălțat. Țăranul român părea aşa de convins 
de prezenţa divină în lume, încât îşi închipuia că cerul trebuie să fi 
fost odată vecin cu omul” '€. Ideea vecinătăţii dintre cer şi pământ a 
fost întâlnită de Blaga într-o altă legendă românească, în care se 
spune că pământul ar fi fost inițial transparent, mai precis până la 
uciderea lui Abel. După omor, Cain a îngropat trupul fratelui său, 
care se vedea, însă, din pământ, ca din apă, iar atunci Dumnezeu a 
întunecat pământul. Viziunea despre pământul transparent este una 
sofianică”!”, iar prin sofianic, o determinantă stilistică importantă a 
Ortodoxiei, Blaga înţelege un anumit sentiment al omului în raport 
cu transcendența, sentiment grație căruia omul se simte receptacol al 
unei transcendenţe coborâtoare”!&. 

Localizam pe Dumnezeu în spațiul ritual de după iconostas, 
de unde îl presimțeam iradiind în lume... spune Blaga. Or, acest 
spațiu include şi proscomidiarul, unde preotul, pentru a săvârşi 
rânduiala proscomidiei are nevoie de prescuri. Să-l lăsăm pe loan 
Alexandru să ne vorbească, poetic, despre ele: Dumineca măicuța în 
veșmânt cernit/ Cu busuioc în mână şi într-o năframă/ Duce din 
bruma cât avem de grâu/ O prescură de jertfă la icoană// Atâta-i 
casa noastră, o vatră în sălaş/ Unde se-ncinge focul şi se coace 
pâne/ O parte pentru prunci şi alta la altar/ Spre pomenirea numelor 
străbune// Sfânt obicei, părinţii din părinți/ O mână sapă, alta se 
închină/ Şi Domnul picură din mila lui/ Ulei în graiul lămpii pe 
colină”. 

La altar, cum spune poetul, sau, mai precis, la proscomidiar, 
cum găsim în Liturghier şi în Tipic, sunt aduse (puse) prescuri de 


216 1. Mânzat, Elemente de psihologia religiei la Lucian Blaga, în “Revista de 
filosofie”, 2, 1995, pp. 155-61, la p. 160. 

217 Mânzat, op. cit., p. 159. 

"15 Perspectiva sofianică a fost declanșată de experiențele spirituale ale asceţilor 
ortodocşi de la Muntele Athos. Asceţii athoniți, care îşi impun rigori şi penitenţe 
extreme, ajung, datorită meditaţiilor şi reculegerilor spirituale, la "experiența lumii 
taborice”. În momentele de extaz mistic ei se simt pătrunşi lăuntric de o lumină 
suprafirească, cu totul indefinibilă şi inefabilă, neavând nici o analogie în lumea 
terestră (Ibidem, pp. 157-8). 

20 Toan Alexandru, Casa părintească, în “Foaia Diecezană”, Caransebeş, S. N., VI, 9- 
10 (67-68), sept.—oct. 2000, p. 21. 

diferite forme, făcute din făină de grâu şi dospite, de regulă cinci, 
având fiecare întrebuinţarea ei. Pe scurt, din prima prescură se scoate 
Sf. Agneţ — care se va preface în Sf. Trup al Domnului —, din a doua, 
părticica pentru Maica Domnului, din a treia, părticele pentru cele 
nouă cete sau grupe de sfinți, din a patra, miridele pentru credincioşii 
vii iar din a cincea, miridele pentru morți”? 

În momentul în care preotul ajunge la prescura numărul cinci, 
scoate cu sfânta copie părticele mici şi le pune pe sfântul disc la 
locul rezervat lor, în dreapta sa, toate la un loc. În timpul acesta, 
preotul se roagă pentru cei trecuţi la viaţa de dincolo, rugă din care, 
deliberat, spicuim doar fragmente. Cuvintele de început sună astfel: 
Pentru pomenirea şi iertarea păcatelor tuturor celor din veac 
adormiți întru dreapta credinţă: ale strămoşilor, ale moşilor, ale 
părinților, ale maicilor, ale fraţilor, ale surorilor, ale fiilor şi 
fiicelor, ale celor dintr-o rudenie şi ale celor dintr-o seminţie cu noi 
şi ale tuturor celor ce au adormit întru nădejdea învierii şi a vieții 
veşnice; şi continuă tot aşa, ajungând să-i pomenească, în momente 
sau succesiuni diferite, pe drept-măritorii creştini pe care tâlharii i- 
au ucis, apoi pe cei sfârşiţi... de palmă, de pumn. Şi toate acestea 
pentru bătrâni, tineri, voinici, copilandri, copii, prunci fără de 
vreme, parte bărbătească şi femeiască”. 

Dar împrejurările în care tâlharii i-au ucis pe cei pomeniti de 
preot, sfârşiți fiind de palmă sau de pumn, ne pot direcționa interesul 
spre un spectru oarecum larg de domenii de interes, de investigație. 
Chiar dacă, la prima vedere, cel justiţiar, pământesc, pare a fi o 
prioritate, interesul nostru se îndreaptă în altă direcție: anume, câți 
dintre cei ucişi de tâlhari sau de adversarii de o clipă, au fost ucişi cu 
palma sau pumnul stâng? Când vorbim despre adversarii de-o clipă — 
nu şi de tâlhari —, ne temem că, de fapt, conflictul a alunecat — poate 
pe nesimţite — în locul diferenţei, în situația în care diferenţa nu este 
cea care maschează sau îndulceşte conflictul, ci ea se cucereşte 
deasupra conflictului, fiind dincolo şi alături de el. În astfel de 
coordonate, conflictul n-ar fi nimic altceva decât starea morală a 


220 Tipic Bisericesc, Bucureşti, 1976, p. 71 şi n. 51. În caz de lipsă, trebuie să fie cel 
puţin două prescuri — una pentru Sf. Agneţ şi una pentru miride — sau, cum mai este 
datina în unele părţi, chiar una singură, mai mare, cu cinci cornuri sau părți. În cazul 
în care nu sunt prescuri, se poate folosi o pâine dospită, pe care preotul încrie cu 
copia semnul Crucii şi inițialele Zs, Hs, Ni şi Ka, în locul peceții. 

1 Liturghier, Bucureşti, 1995, pp. 105-107. 

diferenţei, iar agresiunea devine cel mai tocit dintre limbaje”. 

Încă din prima decadă a secolului XX, specialiştii în domeniu 
au constatat că ideea superiorității mâinii drepte este universală. Ea a 
caracterizat gândirea primitivă ca atare şi formează baza 
clasificărilor dualiste care se extind la întreaga lume. Acest gen de 
clasificări, pornite de la categorii binare, precum dreapta-stânga, sus- 
Jos, zi-noapte, bărbat-femeie s.a.m.d. au fost analizate de o serie 
întreagă de antropologi, iar concluziile lor arată, în mare, că 
diviziunea dualistă face mai mult decât să clasifice: ea oferă o 
ierarhie a categoriilor”. 

Datele de care dispune azi ştiinţa, arată că disparitatea 
funcţională dintre mâna dreaptă şi cea stângă se bazează, de fapt, pe 
supradezvoltarea, prin specializare, a emisferei stângi a creierului, în 
situația în care cele două emisfere sunt cuplate invers la cele două 
jumătăți — luate sau privite pe verticală — ale corpului uman, cu 
excepţia nărilor. În atare situaţie, emisfera stângă — repetăm, 
supradezvoltată, supraspecializată — comandă partea dreaptă a 
corpului şi, implicit, mâna dreaptă, în vreme ce emisfera dreaptă, mai 
puţin specializată, comandă jumătatea stângă a corpului, inclusiv 
mâna stângă. Numai la animale cele două emisfere ale creierului se 
află într-un echilibru perfect, echilibru sau situație în care ele 
(animalele) nu pot dezvolta criterii pentru o conştiinţă ierarhică 
binară” 

Emisfera stângă s-a specializat în funcțiile limbajului, în timp 
ce numai la 5% din populaţia mondială funcțiile emisferei stângi sunt 
preluate de cea dreaptă, de aşa manieră încât să poată folosi mai bine 
mâna stângă. Procentul indivizilor care conservă echilibrul celor 
două emisfere, al ambidextrilor, este şi mai redus?%5. 

Aceste descoperiri neurofiziologice fundamentale ne permit 
să afirmăm că dominaţia universală a mâinii drepte a determinat şi la 
nivelul faptelor pe care le-am avut în vedere ca procentul celor ucişi 
de adversari stângaci să fie net inferior celor ce au căzut victime 
unor tâlhari ori adversari dreptaci, fără a ne hazarda în aprecieri 


22 R, Barthes, Plăcerea textului, Cluj, 1994, p. 25. 

3 R. Needham (ed.), Right and Left: Essays on Dual Symbolic Classification, 
Chicago, 1973, pp. 3-31; Idem, Symbolic Classification, Santa Monica (Cal.), 1979, 
pp. 9 şi 78. 

* I P, Culianu, Gnozele dualiste ale Occidentului, Bucureşti, 1995, p. 42. 

*5 Ibidem, p. 43. 

privind frecvenţa sau procentajul unor asemenea fapte. 

Ne-am străduit, în rândurile de mai sus, să prezentăm nu doar 
un subiect, o temă, una singură, ci să ne apropiem pluralitatea unor 
unghiuri de vedere, unghiuri care constituie acţiunea, şi care îşi 
acordă „instrumentele” după o anumită tehnică, anume după cea a 
contrapunctului. 

Corespondenta principelui 
Constantin I. Karadja cu 
Michael Csaki şi Rudolf Spek, 
custozi ai Muzeului Brukenthal 


Zn colecţia de manuscrise a Bibliotecii Brukenthal se găsesc două 
[e de corespondență între principele Constantin Karadja 
(1889-1950), bibliofil şi colecționar de aleasă ținută, şi custozii 
Muzeului Brukenthal, Michael Csaki (1858—1927; custode 
1892-1927), respectiv Rudolf Spek (custode 1927—1948). 
Corespondența cu cei doi nu a văzut, până în acest moment, în 
totalitate, lumina tiparului în limba română”. 

Constantin I. Karadja — descendent al domnitorului Ţării 
Româneşti Ion Gheorghe Karadja (1745-1844, domnitor între 1812— 
1818)” — s-a născut la Haga, în 24 noiembrie 1889, în incinta 
legației turce al cărui titular era tatăl său, loan Karadja. Tânărul, pe 
numele său complet Constantin Jean Lars Anthony Demetrius, rămas 
orfan de tată la cinci ani, şi-a făcut studiile liceale la Cambridge, iar 
cele universitare, în drept, la Inn Temple”. În 1910, tânărul se 


226 Ă . ; ; ; ; 
Numai corespondența Constantin I. Karadja — Michael Csaki a văzut lumina 


tiparului până în acest moment, în versiunea germană: Gudrun-Liane Ittu, Briefe des 
Prinzen Constantin C. Karadja (1889-1950) an Michael Csaki (1858-1927), Kustos 
des Brukenthalmuseums, în „In honorem Gernot Nussbăcher“, Braşov, Foton, 2004, 
pp. 435-444. 

227 Într-o dispoziție din 1819, Poarta a nominalizat familiile fanariote „îndreptăţite” să 
acceadă la tronul Ţării Româneşti: Moruzi, Ipsilanti, Caradja, Suţu (Georgeta 
Penelea-Filitti, Lia Brad-Chisacof, Comorile unei arhive. Fondurile Constantin I. 
Karadja, Editura Demiurg, 1996, p. 36, n. 29). 

*% Ibidem, p. 18. 

întâlneşte cu Ştefan Aristarchi, logofăt al Patriarhiei de la 
Constantinopol, aflat la Therapia, pentru a lucra în biblioteca 
acestuia. De la proprietatea familială de la Bovigny, din Belgia, 
Karadja încearcă să-şi facă relații în societatea constantinopolitană, 
iar în această direcție, o rudă prin alianță aflată la Stockholm — care 
avea o cumnată căsătorită cu un Caradja” la Atena — îl pune în 
legătură cu ministrul spaniol Prat de Mantonillal, căsătorit cu o Suțu. 
"Conexiunea suedeză" îi oferă posibilitatea principelui Karadja să fie 
cooptat în cadrul Societății de Antropologie şi Geografie din Suedia. 
Vlăstarul domnesc vine pentru prima dată în România în 1916, 
îndreptându-se spre moşia Grumăzeşti (Neamt), ca, deja din 1920 să 
intre în serviciul diplomatic românesc, în calitate de consul la 
Budapesta. În anul 1927 intră în serviciul tehnic al finanțelor 
consulare — reprezentând, în această calitate, România la Conferința 
economică internațională de la Geneva —, ca, în acelaşi an, să treacă 
la direcția politică a Ministerului. În această ultimă calitate ocupă, 
rând pe rând, postul de consul general la Stockholm, Oslo, 
Copenhaga şi în capitala germană, Berlin, unde a funcționat între 
1931 şi 1942”. 

În tot acest spațiu temporal se conturează atât preocupările 
sale istorice, cât şi cele privind trecutul familiei sale. În acelaşi timp, 
principele adună o bibliotecă de mare preţ pe care, din cauza 
repetatelor mutări, o avea împărțită între Grumăzeşti, Londra, 
Bovigny şi Stockholm”!. De altfel, activitatea de bibliofil şi de fin 
cunoscător în mirificul domeniu al cărții europene i-au creat 


* Ortografia numelui de familie a cunoscut două variante, mai precis Caradja şi 
Karadja, acesta din urmă fiind ramura „turcească” din care descinde bibliofilul şi 
epistolierul care ne interesează (Ibidem, p. 6). 

* Ibidem, pp. 18-19. 

21 Documentele din arhiva prinţului Constantin I. Karadja au făcut obiectul unor 
studii pe care le menţionăm mai jos, fără a avea pretenţia că prezentarea noastră este 
exhaustivă: Dan Simonescu, Un mare bibliolog român: Constantin I. Karadja 
(1889-1950), în „Analele Universităţii Bucureşti. Limbă şi literatură română”, XX, 
nr. 1-2/ 1971 (şi extras), Adriana Ştefănescu-Mitu, Constantin I. Karadja (1889 
1950), bibliofil şi bibliolog. Noi contribuţii, în „Biblioteca şi cercetarea”, X, 1985, 
Cluj, pp. 274-291; Elena-Maria Schatz, Incunabule, Bucureşti, 1995, 266 p; 
Georgeta Penelea-Filitti, Lia Brad-Chisacof, Comorile unei arhive. Fondurile 
Constantin I. Karadja, Editura Demiurg, 1996, 296 p. (Penelea-Filitti, Brad- 
Chisacof, op. cit., p. 5). 

nobilului Karadja o solidă reputaţie în domeniu. Personalităţi de talia 
lui Charles Diehl, Ion Bianu, Sven Hedin şi Fridjolf Nansen, ultimii 
doi exploratori, Nicolae Iorga, Mihail Manoilescu, Artur Gorovei, 
poartă corespondenţă cu ilustrul diplomat şi distinsul bibliofil”. 
Eruditul a cunoscut consacrarea prin accederea la statutul de membru 
corespondent al Academiei Române, statut pierdut în 1948, dar 
recuperat post-mortem, în 1990”. 


Nu putem vorbi despre Michael Csaki şi despre activitatea sa 
fără a menţiona, în context, situația Muzeului Brukenthal în ultimele 
decenii ale secolului al XIX-lea. Muzeul, cunoscut în epocă, mai ales 
pentru biblioteca şi pentru pinacoteca sa, a participat cu unele lucrări 
de artă la expoziția organizată cu prilejul inaugurării clădirii 
Academiei de Artă din Viena”. La câţiva ani după eveniment, mai 
precis în august 1881, curatoriul muzeului îi adresează o invitaţie lui 
Karl Schellein, directorul Şcolii de Restaurare din Viena, spre a veni 
să cerceteze galeria şi să restaureze unele tablouri. Profesorul vienez 
onorează invitația în chiar acel an — când restaurează un număr de 
tablouri, pe parcursul a zece zile, începând cu 3 septembrie — şi 
revine în Sibiu în anul următor spre a stabili lucrările ce urmau a fi 


*2 Ibidem, p. 20. 

233 Ibidem, pp. 20-21. 

* Gudrun-Liane Ittu, Muzeul Brukenthal de la constituirea colecţiilor până în zilele 
noastre, Sibiu, Forumul Democrat al Germanilor din România, 2000, p. 49. De fapt, 
printr-o scrisoare sosită la 27 februarie 1875, Muzeul Brukenthal a fost invitat să 
participe cu mai multe tablouri la expoziția organizată cu ocazia inaugurării noii 
clădiri a Academiei de Artă din capitala Imperiului, eveniment stabilit inițial pentru 
1876, amânat însă pentru 15 martie 1877. Într-o primă etapă, curatoriul Muzeului 
Brukenthal a evitat să onoreze invitaţia şi numai la intervenţia consilierului aulic von 
Friedenfels a decis să expedieze la Viena, la 24 februarie 1877, opt tablouri din 
Şcolile austriacă, germană şi italiană. Este vorba de opere ale pictorilor Anton 
Faistenberger, Franz Canton, Gabriel Canton, Paul Troger, Franz Grafenstein, J. G. 
Auerbach şi a unuia din familia Bibiena (Bidem, p. 49, n. 78; cf. Geschăftsprotololl 
des Kustos, vol. 55, Biblioteca Brukenthal, ms — însemnările din 27 februarie 1875, 
20 aprilie 1876 şi 13 februarie 1877). Toate aceste informaţii se regăsesc în Gudrun- 
Liane lttu, Geschichte des Brukenthalmuseums von den Anfängen bis 1946, 
Ubersetzung aus dem Rumânischen mit Vorwort, Bildteil und Ergänzungen der 
Autorin herausgegeben von Hermann Fabini, Hermannstadt, Monumenta Verlag, 
2003, pp. 45-56. 

transportate la Viena în vederea restaurării”. Karl Schellein are 
merite la atribuirea a numeroase lucrări din galeria de artă 
Brukenthal, în consilierea conducerii muzeului în legătură cu 
reorganizarea pinacotecii, precum şi în editarea catalogului 
acesteia“. Moartea subită a ilustrului profesor vienez a dus la 
întreruperea lucrărilor de restaurare din muzeul sud-transilvan. Însă, 
ca ŞI consecință a aprecierii dată de Schellein pinacotecii Brukenthal, 
curatoriul a decis angajarea unui custode, cunoscător în ale artelor, 
care să se ocupe numai de această colecție. La scurt timp după luarea 
deciziei, la 28 noiembrie 1892, a fost angajat, cu statutul de custode- 
adjunct, profesorul de liceu Michael Csaki (1858—1927), care, în 
perioada studenției sale de la Viena şi Leipzig, a audiat şi cursuri de 
istoria artelor. În 1895, Csaki va fi avansat la funcţia de custode — pe 
care şi-o va păstra până la moartea sa, survenită în 1927 — şi se va 
dedica pregătirii primei ediții a catalogului raționat (raisonné) al 
galeriei, publicat în 1901. Lucrarea a fost expediată atât marilor 
muzee europene, cât şi unor marcante personalități din domeniu. 

În anul 1895 a fost invitat la Sibiu profesorul Gerisch, custode 
la Academia de Artă din Viena, pentru a continua munca începută de 
Schellein. Colaborarea custodelui vienez cu Muzeul Brukenthal a 
durat până în 1907 — ultima sa vizită aici fiind făcută în 21 
septembrie —, când i s-a solicitat verdictul în legătură cu restaurarea 
unor altare poliptice din bisericile evanghelice transilvane. În toată 
această perioadă — arăta Csaki în prefața primei ediții a catalogului 
raționat — profesorul s-a achitat de munca dificilă pe care a preluat- 
o cu dăruire, conştiinciozitate şi măiestrie” 

Dar profesorul Michael Csaki nu s-a ocupat doar de colecțiile 
de artă ale Muzeului Brukenthal, preocupările sale fiind vaste şi 
variate. Îl întâlnim, în 1899, purtând corespondenţă cu Biblioteca 
Universităţii din Viena asupra unei cărți din secolul al XVIII-lea 


35 Ibidem, p. 49, n. 79; cf. Geschăfisprotokoll des Kustos, vol. 74, Biblioteca 
Brukenthal, ms — însemnările din august şi 3 septembrie 1881, respectiv din 25 iulie 
1882. 

36 Noua ediţie, sub îngrijirea lui Karl Schellein a apărut în 1882, cu reeditări în 1884, 
1889 şi 1893. 

37 G.-L. Ittu, op. cit., p. 51. 

existentă în fondurile Bibliotecii Brukenthal”, carte scrisă într-o 


limbă necunoscută. De acolo, de pe malurile Dunării albastre, 
custodele sibian primeşte răspuns că este vorba de o carte religioasă 
scrisă în Cymrisch, adică în galeză ori cimrică, limba locuitorilor 
Țării Galilor”. Exemplele ar putea continua, dar ne mărginim a 
semnala, pentru început, existența dialogului epistolar între 
principele român de sorginte fanariotă, Constantin I. Karadja şi 
custodele ardelean din Sibiu, sas de felul său. 

Corespondenţa cu profesorul Csaki — corespondenţă ce se 
încadrează în perioada 1919-1926 — cuprinde 11 scrisori şi 4 cărți 
poştale. Principele scrie, în majoritatea cazurilor, în germană şi se 
scuză pentru faptul că nu stăpâneşte perfect acesta limbă. 

Într-o primă scrisoare, nedatată, din Grumăzeşti, Tg. Neamiz, 
Karadja îl roagă pe Csaki să-i trimită un exemplar din Programul 
Gimnaziului Evanghelic din Sibiu (ein Exemplar des Programms des 
Evangelischen Gymnasium Hermannstadt) pe 1878, cu Articolul lui 
Reissenberger despre monedele transilvane, precum şi câte un 
exemplar din alte publicații cu caracter numismatic. Destinatarul 
scrisorii este rugat să socotească toate acele costuri în lei (subliniat în 
text), urmând a primi banii prin poştă. 

În următoarea scrisoare, din 19 decembrie 1919, tot din 
Grumăzeşti, expeditorul îi mulţumeşte lui Csaki pentru articolul lui 
Reissenberger,  anunţându-l că îi va expedia prin poştă 
contravaloarea de 9 lei. Din păcate, din exemplarul trimis de 
custodele sibian lipseşte Heft 3 Tafel I („caietul 3, tabelul 1”), motiv 
pentru care Csaki este rugat să-i trimită paginile lipsă. În aceiaşi 
scrisoare, custodele este rugat, dacă se poate, să mai trimită, auf 
meine Kosten („pe cheltuiala mea”) două exemplare din întreaga 
serie de timbre maghiare, marcate şi nemarcate, cu ştampilă 
românească. Caut timbre pentru colecția fiului meu explică, spre 
finalul epistolei, Karadja. 

În 31 decembrie 1919, rezidentul de la Grumăzeşti îi 
mulţumeşte sibianului pentru scrisoarea din 23 ale lunii, pe care azi 


38 De altfel, curatoriul a editat un catalog de bibliotecă în trei volume, între 1896 şi 
1900: Katalog der Bibliothek des Baron Brukenthal 'sches Museum in 
Hermannstadt, Herausgegeben im Auftrage des Curatoriums, Hermannstadt, Erstes 
Heft, 1896 (A-B/rachelli/), Zweites Heft, 1898 (B/rack/-E/ggs/); Drittes Heft, 1900 
(E/gidius/-G/utberleth/). 

2 Vezi supra capitolul O carte religioasă din secolul al XVIII-lea în galeză (cimrică). 

am primit-o, cu acelaşi „transport” sosind şi partea lipsă din articolul 
cu subiect numismatic. Din păcate, afirmă Karadja, nu a putut 
expedia banii, deoarece fiind o sumă aşa mică, poşta din Neamţ 
pretinde că nu poate face astfel de operaţii pentru Transilvania. De 
aceea, profesorul sibian este rugat să dea o adresă din Bucureşti sau 
din Regat (Königreich) ori, mai bine, banca Dvoastră din Bucureşti. 
Probabil că Michael Csaki s-a interesat la colecționari importanți din 
Ardeal asupra genului de mărci poştale solicitate, deoarece Karadja îl 
roagă să cumpere doar acele timbre care sunt uşor de găsit şi care, în 
total, să nu coste mai mult de 20 lei, fiind vorba de colecția 
feciorului său. În nici un caz nu s-a gândit la colecţii sau serii în 
valoare de 50.000 de coroane, cum probabil, i-a scris Csaki că a 
găsit. După semnătura simplă, Karadja, urmează un Post Scriptum, 
în care acesta se interesează dacă Muzeul Brukenthal a editat 
publicații referitoare la artă oriental-bizantină, icoane, arhitectură 
ori argintărie. 

Din cartea poştală datată 28 septembrie 1922 aflăm că nobilul 
de la Grumăzeşti îi solicită Domnului Director un exemplar din 
Festschrift zur Erinnerung an den 200. Geburtstag des Stifters 
Samuel von Brukenthal, fireşte, contra cost. De asemenea, distinsul 
epistolier îi solicită destinatarului — în termeni manieraţi — o listă cu 
publicațiile muzeului, în special pe probleme de numismatică şi 
istorie (Auch möchte ich gerne eine Liste der Publikationen des 
Museums haben, besonders von numismatische oder geschichtliche 
Publicationen). După aceasta urmează semnătura şi locul expedierii: 
Consul C. J. Karadja/ Tg. Neamiz. 

O a doua carte poştală din Grumăzeşti este nedatată, dar o 
putem fixa în timp, după ştampila poştei, 73 octombrie 1922. Scurtă 
şi la obiect, prin care Karadja mulţumeşte în mod deosebit pentru 
cartea poştală din 5 a. c. (Ich danke bestens für die Postkarte vom 5 
a.c.) şi îl roagă pe Michael Csaki să-i trimită următoarele publicaţii 
ale muzeului: Mitteilungen (Comunicări) 1—3, Lei 12, Kupferstiche 
([catalogul de] gravuri), Lei 4, Gemăldekatalog (catalogul 
Pinacotecii), Lei 12, Katalog der Bibliotek, Lei 12. [total] 40 Lei. În 
încheiere, expeditorul cărții poştale adaugă: /ch muss noch für 
Festschrift Lei 12 zahlen ("Mai trebuie să [vă] plătesc 12 lei pentru 
Festschrift "). 

Urmează apoi o scrisoare, a patra, în lista noastră, din 
Grumăzeşti, 15 octombrie 1922, care este adresată „Domnului 
custode al Muzeului Baron von Brukenthal [din] Sibiu ” (dem Herrn 
Kustos v. Baron Brukenthalsche Museum Hermannstadt). Încă din 
primele rânduri, diplomatul îi mulţumeşte custodelui pentru 
Festschrift-ul pe care tocmai l-a primit. De o corectitudine care 
pentru mulți din zilele noastre pare dusă la extrem, dar care ținea de 
codul nescris al manierelor de epocă, autorul rândurilor îl anunță pe 
sibian că poimâine îi va trimite, prin poştă, contravaloarea 
publicaţiilor solicitate şi ajunse la destinaţie. Din pagina a 7-a a 
Festschrift-ului, consulul a aflat că dublete ale publicaţiilor Muzeului 
Brukenthal sunt puse la dispoziția celor interesați contra cost. Cred 
că printre ele se pot afla şi unele care m-ar interesa... (şi 
incunabule). Interesul meu — scrie mai departe Karadja — se 
îndreaptă, în mod special, spre istorie veche, lucrări topografice, 
călătorii ş.a.m.d. [precum şi spre] Statele Dunărene şi Transilvania. 
Autorul scrisorii menționează faptul că pune în plic şi o listă cu 
lucrările care l-ar interesa, o listă mică (eine Kleine Desideratenliste) 
care, din nefericire, nu s-a mai păstrat până azi. 

Următoarea scrisoare, tot din Grumăzeşti, Neamţ, este datată 
15. oct. 1922. Citind articolul lui Csaki, din Festschrift-ul de mai 
multe ori amintit în rândurile de mai sus, diplomatul român a găsit, la 
pagina 30, menţionaţi "câţiva vizitatori ai Muzeului Brukenthal din 
vremuri vechi" (einige Besucher des Brukenthalschen Museums in 
alten Zeiten). Având o bibliotecă valoroasă, Karadja afirmă că deține 
şi alte lucrări în care este menționat Muzeul Brukenthal. "Din Sestini 
— spune el — am chiar un dublet şi cu plăcere vă ofer un exemplar la 
schimb, dacă nu aveţi opera acestuia" (Von Sestini habe ich sogar 
Doublett und tausche gern ein Exemplar gegen etwas anders, falls 
Sie das Werk nicht besitzen). Iată lista cărților în discuție, cu 
mențiunea că le prezentăm exact aşa cum le-a scris Constantin 
Karadja; nu am intervenit in grafia numelor şi nu avem de gând s-o 
facem nici pe parcursul paginilor următoare: 

(1780) D. Sestini. Viaggio Curioso Scientifico-Antiquario, 
Firenze 1815, 8° 

(1794) Morrit of Rokeby, Diary (în manuscris în colecția 
mea) 

( 1812) Comte de Lagarde, Voyage de Moscou a Vienne, Paris 
1824, 8 

i Comte de Lagarde, Journey of a Nobleman, London, 1831, 

8 

În următoarea scrisoare, din Grumăzeşti, datată 6. 11. 1922, 
Karadja îi mulţumeşte custodelui Csaki din Hermannstadt, mulţumiri 
la care adaugă două liste de publicaţii care îl interesează. Prima 
cuprinde următoarele titluri posibil existente la Muzeul Brukenthal: 

1. Ansichten von Siebenbürgen 1818 10 lei 

2. Ungarisches Magazin, vol. 4, 1 bucată 20 lei 

3. Seivert, Nachricht von Siebenbürgen, 50 lei 

80 lei. 
Următoarea listă cuprinde publicațiile pe care expeditorul ar fi 
bucuros să le obţină de la custodele muzeului sibian: 

Appony, Hungaria, ediția germană 

Stürmer, Skizzen einer Reise nach Konstantinopel editată de 
Goluschowski, Pesta, 1817 

Ahmed Reseni Efendi, Türk. Gesandten Berichte von Wien u. 
Berlin, Berlin, 1809. 

Vernav Rudin, Phys Mold, Buda, 1836, 80 

Ferro, Untersuchung der Pestansteckung... Viena, 1787, „Katalog 
Brukenthal”, caiet 3, p. 365. 

Engel, Geschichte der Walachei, Mold., Halle, 1804, 80 

Kurz, Magasin fiir Geschichte, Kronstadt, 1845-46. 

Wolf, Beiträge zu ein stat. Hist. Beschr d. Moldau, Hermannstadt, 
1805, vol. 2, 8 precum şi alte lucrări despre Valahia şi Moldova, 
lucrări pe care nu le am în bibliotecă. 

De precizat faptul că dacă am numerotat prima listă iar pe a 
doua nu, am făcut-o din dorinţa de a respecta „scrisul” autorului lor. 

După zece zile (16. 11. 1922), nobilul din Grumăzeşti îi 
mulţumeşte lui Csaki — Herrn Museumsleiter M. Csaki — atât pentru 
cărțile sosite ieri, cât şi pentru cartea poştală expediată în 10 ale 
lunii. Pentru cărțile solicitate, bibliofilul şi omul de carte îi anunţă pe 
custodele sibian că mâine îi va expedia, prin poştă, 350 lei. În 
catalogul de gravuri al Muzeului Brukenthal”, la pagina 28, am 
găsit o gravură care mă interesează în mod deosebit |subl. în text] 
motiv pentru care expeditorul misivei solicită un dublet de la Muzeul 


24 Michael Csaki, Die Kupferstiche des Baron Brukenthalischen Museum, 
Hermannstadt, 1906. 

Brukenthal. Era vorba de portretul principelui Const. Maurocordat 
(un strămoş de-al meu din partea mamei). 

În final, urmaşul de Mavrocordaţi revine asupra solicitării de 
a obține dubletul respectiv, şi adaugă, inter alia, că mai întotdeauna 
colecționarii trebuie să dea dovadă de răbdare şi să aştepte mult 
până găsesc obiectul căutat. 

Corespondenţa dintre cei doi se „frânge” la sfârşitul anului 
1922 şi va fi reluată peste ani buni, în 1926, prin epistola datată 
16.2.1926. În această scrisoare, Karadja îi "vorbeşte" lui Csaki 
despre o descriere de călătorie a lui E. D. Clarke, care a vizitat 
Muzeul Brukenthal în 1802. Din descrierea, de altfel, destul de 
interesantă, lui Karadja i-a(u) reținut atenția Imagini din Londra de 
Jan Griffier ([în] catalogul dvoastră nr. 449), care, sub raport 
topografic, par a fi extrem de interesante. Același autor scrie, de 
asemenea, că "Imaginea" dvoastră (nr. 448) reprezintă Windsor-ul. 

În aceste circumstanţe, cred că ar fi extrem de interesant ca 
cele două tablouri să fie trimise unei publicaţii englezeşti, cum ar fi, 
spre exemplu, "Studio", însoţite de câte un text scurt. Ar fi şi un mod 
de a face publicitate colecţiilor ce le aveți. Potrivit ar fi ca portretele 
342, 351 şi 352 să poată fi identificate în Anglia. Constantin Karadja 
îl întreabă pe Michael Csaki dacă tablourile în discuţie au fost 
fotografiate, iar dacă da, atunci cât costă o fotografie. Fiecare dintre 
acestea ar fi bine să fie însoțită de o scurtă explicaţie care să 
cuprindă şi argumentele care l-au determinat pe custodele muzeului 
să facă atribuirile din catalogul al cărui autor este, cum ar fi 
proveniența (de exemplu 351 un general englez [subl. în text]). 

În cazul în care tablourile n-au fost încă fotografiate — scrie, 
în încheiere, expeditorul — m-ar interesa prețul pe fotografie (format 
carte poştală). Aici în Neamţ am plătit 80 lei pe bucată, 6 exemplare 
fiecare, cu garanţie asupra clarităţii fotografice. 

Din Grumăzeştiul zilei de 14 martie 1926 pleacă spre Sibiu o 
nouă epistolă, în care seniorul de Neamţ îi mulţumeşte profesorului 
sibian pentru fotografiile trimise, fotografii pe care le va expedia la 
Londra. Probabil că, în acest mod, portretele 3512 şi 352** vor 


*1 Michael Csaki, Führer durch die Gemäldegalerie, Hermannstadt [Sibiu], 1909, p. 
106: Un general englez, ulei pe pânză, 111x90 cm. Din descrierea lui Csaki, eşarfa 
era albastră. Se prea poate ca aşa-zisul general englez să fie, de fapt, Ludovic de 
Palatinat (Ludwig von der Pfalz). Cum tema noastră este alta, nu ne permitem să 

putea fi identificate. Mie mi se pare că doamna seamănă cu regina 
Maria-Henrietta””. Voi trimite ambele peisaje“ ale lui Jan Griffier 
la "Studio" împreună cu o notiţă. 

În restul scrisorii, Karadja îl anunță pe Csaki despre intenția 
sa de a-i trimite un extras din Clarke; de asemenea, dacă va mai găsi 
descrieri de călătorie i le va semnala. Este adevărat că englezul a 
identificat tabloul cu nr. 448°^ din Galeria de Artă Brukenthal cu o 
imagine a Windsor-ului, dar eu cunosc castelul Windsor, motiv 
pentru care expeditorul scrisorii poate să confirme că autorul-călător 
a greşit identificarea. 

În ultimul paragraf, epistolierul îi solicită profesorului de la 
Brukenthal ca, în cazul în care va mai afla dublete având ca subiect 
călătorii în Principate (Fürstentiimer) şi Transilvania 
(Transsilvanien), s-ar bucura dacă i le-ar semnala sub formă de 
oferte. Fu dețin multe, dar colecția mea nu este completă — încheie el 
scrisoarea. 

În martie, acelaşi an 1926, mai precis în 26 ale lunii, pleacă o 
nouă misivă din Grumăzeşti, Neamţ, spre burgul sibian, a cărei frază 
de început este o mulțumire pentru amabila carte poştală 
(liebenswiirdige Postkarte). Vă trimit alăturat răspunsul Domnului 


abordăm, în detaliu, problema atribuirilor. Pentru parfumul epocii, ne îngăduim să 
adăugăm aici şi varianta originală a catalogului lui Csaki: Baron Brukenthalisches 
Museum in Hermannstadt, Führer durch die Gemäldegalerie. Herausgegeben im 
Auftrage des Kuratoriums von M. Csaki, Kustos, Sechste Auflage, Hermannstadt, 
Selbstverlag des Museums, 1909. 

* Soţia unui general englez, ulei/pânză, 109x88 cm. (Ibidem, p. 107, nr. 352). O 
atribuire ce nu trebuie luată ca sigură, în catalogul menţionat. 

*5 Autorul scrisorii presupunea că este vorba despre soția regelui Angliei Carol I 
(* 1600; rege între 1625 şi 1649), Maria Henrietta (*1609 11669), fiica şi, totodată, 
al cincilea copil al regelui Franţei Henric al IV-lea (*1553; 1562-1610 rege al 
Navarrei; 1589-1610 rege al Franței) şi a celei de-a doua sale soții, Maria de Medici 
(*1573 11642) (Jiri Louda, Michael MacLagan, Lines of Succession. Heraldry of the 
Royal Families of Europe, London, 1991, table 7 pentru Carol I şi Maria Henrietta; 
table 68 pentru Henric şi Maria de Medici). 

%4 Când Karadja scrie „ambele peisaje” el se referă la cele notate în catalogul Csaki 
sub nr. 448 şi 449, şi despre care vom vorbi mai jos, în notele următoare. 

* Jan Griffier cel Bătrân (1645-1718), Peisaj englezesc cu castel, ulei/placă de 
cupru, 50x38 (Ibidem, p. 138, nr. 448). De notat, în context, că următorul tablou din 
catalogul lui Csaki era Privelişte din Londra ulei/placă de cupru, 50x38 (Ibidem, p. 
138, nr. 449). 

Doctor ("Herrn Doktor") James D. Milner, "Direktor d. National 
Portrait Gallery”, care sper să reuşească identificarea celor două 
portrete. Poate sunteţi atât de amabil să răspundeţi direct dacă 
banda portretului este sau nu roşie şi cum arată decorația”. În 
cazul în care nimeni din muzeul dvoastră nu scrie englezeşte, 
anunțaţi-mă, iar eu voi scrie cu plăcere scrisoarea. National 
Portrait Gallery posedă cea mai bogată colecție de tablouri vechi 
englezeşti din câte există. Dacă nici acolo nu se ajunge la un 
rezultat, atunci, cu siguranță, nu mai rămâne nici şansă pentru 
identificare. 

Trecând apoi la un alt subiect, unul tare drag inimii sale, 
epistolierul princiar solicită Doubletten ale unor cărți pe care fie le-ar 
cumpăra, fie — în cazul în care aşa ceva nu se poate —, le-ar obține la 
schimb. De altfel, el reiterează faptul că pe primul loc sunt cărțile cu 
subiect de călătorie prin Transsilvanien, die Walachei und Moldau. 
Le caut pe următoarele şi îmi doresc mult să le cumpăr spune 
autorul scrisorii şi al acestei Desideraten-Liste: 

Boscovitch, Reise, Leipzig, 1779 

Botero, Epist..., Paris, 1586 şi De Relatione Universalis (mai multe 
ediţii „circa 1592-1600”) 

Engel, Geschichte der Wallachei, Halle, 1804 

Gorecius, Wallachische Kriegsgesch., Basel, 1578 

Jenne sau Jene, Reise, Pesth, 1788 sau Viena 1790 

Reichersdorf, Mold. quae olim. Dacia fuit, Viena, 1541 

Revista istorică (Bucureşti), an I sau II, 1—10 

Toppeltino, Origines et Occasus Transilv., Viena, 1762 

Vârnav, Phys. Mold., Buda, 1834 

Wolf, Beitr. Beschr. v. Mold., Hermannstadt [Sibiu], 1805 

Molnar, Deutsch-Wallachische Sprachlehre, Viena, 1788 sau 
Hermannstadt | Sibiu], 1810 

Magazin f. Gesch., Siebenbiirgens, 1844 şi 1845, partea I, fasc. 1, 
pp. 99—162 şi fasc. 4. 

Următoarele le am în dublu exemplar — scrie, în continuare, 
Karadja — şi mi-ar face plăcere să vi le ofer la schimb: 

Benkö, Milcovia, Viena, 1781 
Jackson, Reise, Weimar, 1803 "Er fâhrt auch durch Hermannstadt 


** Desigur, Karadja se referă la banda decoraţiei; chiar dacă la prima vedere, afirmaţia 
nu pare prea clară, cei doi epistolieri ştiau cu siguranță despre ce era vorba. 

und besuchte Ihr Museum" (el a trecut prin Sibiu şi a vizitat muzeul 
dvoastră). 

Morritt, Letters, Londra, 1914 (a trecut prin Sibiu şi a vizitat 
muzeul d-voastră) 

Lady Craven, Letters, 1789 (a trecut şi prin Sibiu) 

Macmichael, Journey, Londra, 1819 

Lagarde, Voyage, Paris, 1824 (a trecut şi prin Sibiu) 

Thornton, Beschr. d. Moldau u. Wallachei, Breslau [Wroclaw], 1854. 

După formula de încheiere, scurtă şi elegantă, principele se 
scuză pentru faptul că scrisul în germană este dificil pentru el, 
adăugând că dacă ar fi fost să scrie în franceză, engleză sau română 
s-ar fi descurcat mai uşor. 

De la adresa din 74 Strada Grigore Alexandrescu, Bukarest, 
distinsul bibliofil îi trimite profesorului ardelean o carte poştală 
datată 70.4.1926. Mulţumindu-i pentru frumoasa scrisoare primită în 
chiar cursul zile respective, epistolierul îl anunţă pe sibian că îi va 
expedia zilele astea cărțile lui "Morrit şi Thornton". Celelalte două, 
Macmichael şi Lagarde, fiind rugat de cumnatul său să i le 
împrumute, i le-a dat pentru câteva zile. În locul lor vă voi trimite 
două cărți de Helene Vacaresco epuizate şi, în consecinţă, greu de 
găsit. La acestea, expeditorul îşi propune să mai adauge câteva cărți 
din biblioteca sa personală. În continuare, textul cărții poştale 
cuprinde câteva variante de lucru privind schimbul de cărți, fiind 
vorba de cărți din Biblioteca Constantin Karadja contra cărți şi 
reviste din Biblioteca Brukenthal. Iată argumentul pentru acestea din 
urmă: Vă mulțumesc mult pentru amabila promisiune de a-mi 
expedia exemplarul din Korrespondenzblatt. 

După ce îşi cere, şi de astă dată, scuze pentru dificultatea de a 
scrie în germană şi pentru greşelile făcute în această limbă, Karadja 
îl anunţă pe custodele sibian că dacă mai găseşte ceva despre Muzeul 
Brukenthal îl va anunţa cât mai curând posibil. 

Următoarea piesă de corespondenţă este tot o carte poştală, pe 
care Karadja o trimite opt zile mai târziu, de la aceiaşi adresă din 
Bucureşti datată 78.4.1926. Ca de obicei, îi mulţumeşte pentru ceva, 
în acest caz pentru rândurile trimise şi pentru cărțile sosite în ziua 
respectivă. În continuare, îşi cere scuze pentru faptul de a nu fi 
expediat cărțile promise, ba chiar aproape a şi uitat că trebuia să le 

expedieze. Explicația este simplă: de câteva zile, lucrează la 
Secretariatul de Stat al Ministerului de Finanţe şi este extrem de 
ocupat. Mâine o să vă trimit cărțile lui Morrit şi Helene 
Vacarescu", iar soția mea vă va expedia, din Grumăzeşti, cartea lui 
Thornton” (dânsa fiind aici dar urmând a se întoarce peste zece 
zile)”. 

Prințul îşi exprimă speranța ca destinatarul să fie mulțumit de 
cele două cărți aflate în stare perfectă (tadellos). Cărțile trimise lui de 
profesorul Csaki i se par deosebite, dar, din păcate, timpul nu-i 
permite să le savureze. Păcat — scrie el în continuare — că portretul 
lui Iacob Stamati, din Wolf, a căzut, dar şi aşa cartea este extrem de 
interesantă. În rândurile de final expeditorul îşi exprimă speranța să 
ajungă la Sibiu în timpul verii şi să-l întâlnească personal pe Michael 
Csaki. 

Ultima piesă de corespondenţă dintre cei doi este o scrisoare, 
una de scurtimea unei cărți poştale. Este expediată tot din Bucureşti, 
de la o nouă adresă — 8 Aleea Regina Maria, Parcul Bonaparte, 
Bukarest, şi este datată 7.5.1926. Chiar din prima frază epistolară 
aflăm că demnitarul aflat la Bucureşti nu i-a trimis încă lui Csaki 
cartea lui Thornton. Motivul: soția sa se află încă în Bucureşti, cu 
alte cuvinte nu a ajuns la Grumăzeşti, iar servitorii de acolo nu pot fi 
solicitați să facă o astfel de treabă. Soţia sa va pleca săptămâna 
aceasta înapoi la Grumăzeşti şi va trimite cartea respectivă. În 
finalul scrisorii, principele Karadja işi exprimă speranța de a-l întâlni 
pe profesorul Csaki şi de a-i strânge mâna atunci când va ajunge la 
Sibiu. 


+1 J.B. D. Morritt of Rokeby, Descriptive of a Journey in Europe and Asia Minor in 
the Years 1794-1796, London, 1914 şi Helene Vacaresco, Kings and Queens I have 
known, London, New York, 1904 au intrat în Biblioteca Brukenthal în 21 aprilie 
1926. 

248 Thomas Thornton, Das türkische Reich in allen seinen Beziehungen (trad. din 
engleză de Fr. Herrmann), Hamburg, 1808 a intrat în Biblioteca Brukenthal în 15 
mai 1926. Cartea are câteva ex-librisuri princiare, bineînţeles ale donatorului. 

* Soţia sa, Marcela — căsătoria dintre cei doi având loc în 1916 — era fiica lui Aristide 
Caradja şi a Matildei Greceanu, fiind ultimul din cei cinci copii ai familiei. (Penelea- 
Filitti, Chisacof, op. cit. p. 23). Marcela Karadja a lucrat eficient în arhive, după cum 
o dovedeşte comunicarea Principatele române văzute de un funcționar turc din 
veacul al XVIII-lea (Ibidem, p. 30). 

Dialogul epistolar reluat în anul 1933, permite principelui 
Karadja să întâlnească un alt custode (director, de fapt) al Muzeului 
Brukenthal, mai precis pe Dr. Rudolf Spek, în funcție — cum arătam 
şi în primele rânduri ale excursului — între 1927 şi 1948. Am găsit, în 
total, patru scrisori, dintre care prima scrisă în româneşte iar celelalte 
trei în germană. 

După Unirea Ardealului, mai precis în 1921, an ce concorda 
cu bicentenarul naşterii fondatorului muzeului, baronul Samuel von 
Brukenthal, Rudolf Spek — reluând o idee mai veche, din 1906, a lui 
G. A. Schuller — a elaborat un proiect de concentrare a tuturor 
colecțiilor muzeale şi a bibliotecilor din Sibiu care se aflau în 
proprietate săsească. Instituţiile în discuție urmau să alcătuiască un 
institut central, susținut financiar de trei societăţi, anume „Societatea 
Sebastian Hann” (Sebastian Hann Verein), „Societatea pentru cultură 
şi civilizație transilvană” (Verein für Siebenbiirgische Landeskunde) 
şi „Societatea pentru ştiinţe naturale” (Narurwissenschaftlichen 
Verein} ™®. Proiectul unui institut central nu s-a concretizat, dar 
procesul de restructurare al Muzeului Brukenthal se afla în 
desfăşurare””!. De reţinut faptul că Dr. Rudolf Spek va ajunge la 
conducerea muzeului cu doi ani înaintea declanşării crizei mondiale 
din anii 1929-1933. În acest interval dificil, mai precis la 7 ianuarie 
1930 a fost înfiinţată „Societatea prietenilor muzeului” (Gesellschaft 
der Freunde des Baron Brukenthalischen Museum), o societate 
inițial afiliată „Societăţii Sebastian Hann” şi care, de la fondarea ei şi 
până în 1946, a sprijinit financiar toate acţiunile Muzeului 
Brukenthal.  „Societatea” editează, începând cu 1931, revista 
Mitteilungen aus dem Baron Brukenthalischen Museum („Studiu şi 
comunicări din Muzeul Brukenthal”). În intervalul 1931-1936, 
„Studiile şi comunicările” au apărut câte un număr pe an, frecvenţă 
care în timpul războiului mondial n-a mai putut fi respectată, ultimul 
număr fiind cel din 1947. 

Printre prioritățile „Societăţii prietenilor muzeului” şi a 
directoratului lui Rudolf Spek se afla restaurarea palatului 


250 Rudolf Speck, Neue Aufgaben und Richtlinien für unsere Museen, în „Ostland”, an. 
3, nr. 17, iunie 1921, pp. 489—495. 

251 G.-L. Ittu, Muzeul Brukenthal, p. 59. 

* Ibidem, pp. 61—62. 

Brukenthal, edificiu cu o vechime de un secol şi jumătate, care 
necesita urgente lucrări de restaurare şi de modernizare. Lucrările în 
discuție au demarat în 1928, înainte de fondarea "Societăţii 
prietenilor muzeului" şi au continuat — din păcate într-un ritm lent — 
până în 1937, perioadă în care au fost rezolvate, cel puțin, 
problemele de reală urgenţă. În anul 1938, mai precis pe 3 iunie, Dr. 
Rudolf Spek, în calitate de custode şi director al muzeului, a supus 
atenției Presbiteriului Evanghelic un memoriu prin care dorea să 
convingă forul tutelar, printre altele, de necesitatea regândirii 
modului de valorificare a patrimoniului muzeal. Proiectul urmărea 
atât crearea de spaţii noi pentru expunerea patrimoniului etnografic, 
cât şi acordarea unei atenți mai mari vieţii urbane din vremea 
baronului von Brukenthal (1721-1803; guvernator al Transilvaniei 
între 1777-1787). În acest ultim scop s-au readus sălile de recepţie 
din palatul Brukenthal la înfăţişarea din vremea baronului, 
formându-se un Muzeu al Barocului” 

Din momentul izbucnirii celui de al doilea război mondial şi 
până la debutul lui 1944, Muzeul Brukenthal şi-a desfăşurat 
activitatea relativ normal, cu schema mărită la trei custozi cu normă 
întreagă, aprobată încă din 1937. Este adevărat că s-au luat măsuri de 
protecție, în sensul că, spre exemplu, au fost înlocuite unele tablouri 
de valoare expuse cu altele de valoare mai redusă, aflate anterior în 
depozitele muzeale. A luat naştere galeria de război, fiind tipărit şi 
ghidul pinacotecii, ediţia de război. În primăvara anului 1944, din 
cauza mersului războiului, s-a trecut la împachetarea şi adăpostirea 
celor mai valoroase piese din patrimoniul muzeal. S-a lucrat preţ de 
zece săptămâni cu 25 de voluntari, iar între 26 aprilie şi 9 mai 1944 
au fost transportate şi depuse într-o aripă a bisericii evanghelice din 
Agnita, 150 de lăzi, în timp ce alte 155 de lăzi au fost adăpostite în 
subsolurile muzeului, amenajate ca adăposturi antiaeriene”. Muzeul 
Brukenthal a fost naționalizat în 1946, iar în acest caz ne aflăm în 
faţa unui act singular şi atipic, din moment ce decizia s-a bazat pe o 
lege antonesciană neabrogată la acea dată”. În 1948, directorul 
Muzeului Brukenthal, Dr. Rudolf Spek a pornit pe drumul crucii, 


* Ibidem, pp. 64-65. 

254 Ibidem, p. 66. 

*55 Actul de naţionalizare a fost publicat în Monitorul Oficial al Regatului României, 
seria I, nr. 191/ 19 august 1946, p. 8990 (Ibidem, pp. 68-69). 

spre Golgota-Gulag comunistă. 

Revenind la dialogul epistolar dintre Constantin Karadja şi 
custodele sibian, menționăm că, în prima epistolă, expediată din 
Berlin, unde era consul general al României — de la adresa 
Rauchstrasse 26 —, datată 5/5 1933 şi adresată Direcțiunii Bibliotecii 
Muzeului Bruckenthal, principele Karadja îl anunţă pe destinatar că 
are în lucru o bibliografie a incunabulelor cari tratează despre țara 
noastră şi că doreşte să poată menţiona ce exemplare din tipăriturile 
străine anterioare anului 1501 (sau ediţii mai recente ale lor) se 
găsesc în bibliotecile publice românești. În acest sens aș fi deosebit 
de recunoscător dacă aţi avea amabilitatea a dispune să mi se 
comunice cari din tipăriturile mai jos menţionate se găsesc în 
bibliotecă D-voastră Este vorba de diferitele edițiuni ale 
următoarelor lucrări: Cronica dela Buda din 1473, Schiltberger, 
Ulrich von Richental, Dracole Waida, Thurocz, Aeneas Silvius in 
Europam, Aeneas Silvius Hist. Bohemica, Hartmann Schedel 
(Nürnberg. Kronica), Ptolemaeus. 

Pe lista trimisă, în dreptul unora dintre autorii solicitați, se 
găsesc nişte mențiuni, scrise de mână, cu titlurile operelor lor, 
desigur adnotările cuiva din Muzeul Brukenthal, pe care le-am crezut 
inițial a fi cele ale adjunctului, Dr. Georg Adolf Schuller (1904— 
1939), Kustos der Handschriftensammlung” (custode al colectiei de 
manuscrise). Din analiza scrisului ne-am dat seama că ne-am înşelat 
la prima lectură, scrisul fiind al filosofului Dr. Erwin Reisner — 
angajat al Muzeului Brukenthal între 15 martie 1928 şi 1 aprilie 1934 
— pe care tânărul Emil Cioran îl admira. Scrisoarea de răspuns a 
directorului Spek — către Generalkonsul şi datată 15 mai 1933 — 
confirmă existența, în colecțiile Bibliotecii Brukenthal, numai a 
acelor incunabule şi cărți de secol XV al căror titlu a fost scris de 
mână pe scrisoarea primită din Berlin. Iată-le: Thurocz, Chronica 
Hungarorum, 14882”, Aeneas Silvius, Opera quea extant omnia, 


256 Idem, Geschichte des Brukenthalmuseums, pp. 66-67. 

257 Victoria Jugăreanu, Catalogul colecției de incunabule, Sibiu, Biblioteca Muzeului 
Brukenthal, 1969, p. 160, nr. 345 pentru Thurocz Johannes, Chronica Hungariae, 
Augsburg, Erhard Ratdolt, 1488 şi Ibidem, p. 160, nr. 346 pentru Thurocz Johannes, 
Chronica Hungariae, Bruno (Konrad Stahel & Matth. Preinlein), 1488. Primul 
exemplar existent în bibliotecă a făcut parte din colecţia personală a baronului 
Samuel von Brukenthal. 

1571, Schedel Hartmann, Nürnberger Kronica, 1 493”, Ptolemaes, 
Opera omnia latina, 1 507”. 

Bibliofilul princiar îi mulţumeşte directorului Spek pentru 
răspuns, în scrisoarea din 29 mai, solicitându-i, în acelaşi timp, lămu- 
riri suplimentare referitoare la incunabulele şi cărțile de secol XVI 
aflate în discuție. Astfel, doreşte să ştie care ediție din Thurocz se 
află în Biblioteca Brukenthal, cea din Brno sau cea din Augsburg, 
din acelaşi an, 1488. De asemenea nu este lămurit dacă exemplarul 
din Schedel este în latină ori în germană. În fine, ultima nelămurire 
priveşte Chronica Königshoven, destinatarul dorind să ştie dacă este 
vorba despre Bergomensis Supl. Chronicarum sau nu. 

Răspunsurile sosesc în ultima scrisoare pe care o mai avem la 
dispoziție, cea din 2 iunie 1933, unde directorul Muzeului Bruken- 
thal răspunde următoarele: ediția Thurocz existentă în Biblioteca 
Brukenthal este cea de la Augsburg®. Altfel spus, din cele două 
exemplare existente azi în colecțiile bibliotecii, cel de al doilea nu 
ajunsese în patrimoniul acesteia la data corespondenţei, 2 iunie 1933. 
În Biblioteca Brukenthal se găseşte exemplarul în latină al Cronicii 
lui Schedel. În ce priveşte Chronica despre care aţi întrebat, noi 
avem numai cea a lui J. Ph. Bergomensis: Opus preclarum supple- 
mentum chronicarum vulgo appelatum. Liber I-XV, Veneţia, 1492), 
vine şi ultimul răspuns. 

În loc de încheiere, ţinem să precizăm că întreaga corespondență 
pe care principele Constantin Karadja o poartă cu cei doi custozi sibieni se 
încadrează în nişte parametri cronologici, parametri care au, la un capăt, 
primii ani de existență a României Întregite, iar la celălalt, ultimii ani ai 
crizei economice mondiale. O întreagă epocă, nu numai cu luminile şi 
umbrele ei, ci şi o generație sau generații în pragul schimbului, ale căror 
preocupări — surprinse aici — au fost dintre cele mai nobile spiritual, cu 
încărcătura de generozitate caracteristică lor. 


258 Jugăreanu, op. cit, p. 135, nr. 274: Schedel Hartmann, Liber chronicarum, 
Nürnberg, Anton Koberger, 1493 (colecția personală Brukenthal). 

* Cele două cărţi de sec XVI menţionate în scrisoare fac azi parte din colecţia de 
carte străină rară a Bibliotecii Brukenthal. 

* După cum am arătat şi într-o notă de subsol anterioară, ediția de Augsburg face 
parte din colecţia personală a baronului Brukenthal. 

%! Jacobus Philippus Bergomensis, Supplementum chronicarum, Veneţia, Bernardinus 
Ricius, 1492 (Jugăreanu, op. cit., p. 96, nr. 187). 

Pitlul de mai sus este, de fapt o dedicație: este dedicația 
| sibianului Georg Alexander Mathey (George Alexandru 
Matei), din Atena, martie 1934, pe cartea — donată 
bibliotecii Muzeului Brukenthal, de el însuşi — intitulată 
Georg A. Mathey, avându-l ca autor pe Max Osborn””. 

Continuându-ne studiul în arhiva de manuscrise a Bibliotecii 
Muzeului Brukenthal, am descoperit două scrisori inedite, în limba 
germană, amândouă din 1934. Prima dintre acestea era adresată de 
Dr. Rudolf Spek, directorul de atunci al muzeului din Sibiu, lui 
Georg Alexander Mathey, Buchgestalter şi artist, aflat în acel 
moment la Atena, iar cea de a doua este răspunsul artistului la 
epistola custodelui brukenthalian. Prezentăm, în rândurile care 
urmează, cele două scrisori — fireşte, în traducere românească — după 
care vom "pleca" în căutarea cărților menţionate în ele, nu fără o 

incursiune prealabilă în viaţa şi lumea lui Georg Alexander Mathey. 


x 


23 febr. 1934 
Domnului Prof. Georg Alexander Mathéy 
Atena 
Stimate Domnule Profesor 
Am citit în ziarul berlinez "Deutsche Zukunft" despre 
expoziția pe care ați deschis-o, de puțin timp, la Atena. Din 


%2 Max Osborn, Georg A. Mathéy, mit 32 Tafeln und einem farbigen Titelbild, 
Leipzig und Berlin, Verlag von Klinkhardt & Biermann, 1929, [colecția] "Junge 
Kunst", Band 54, 16 p.+ 32 reproduceri. 

frumoasa carte a lui Rene Reyle, care a ajuns printr-o întâmplare 
favorabilă pe masa noastră de lucru, am văzut că vă aduceţi aminte 
cu plăcere de anii pe care i-aţi petrecut în oraşul nostru. 

Deoarece, într-un anumit sens, vă considerăm încă unul de-al 
nostru, v-am fi îndatoraţi dacă puteți trimite muzeului nostru un 
exemplar din lucrarea lui Reyle pentru a o aşeza în rafturile 
bibliotecii acestuia. 

Eu sper, Stimate domnule profesor, că nu veţi privi 
rugămintea noastră ca lipsită de modestie şi rămân... 

Al Dvoastră 

Director 

Rudolf Spek. 


3 martie 1934 

Prof. Georg A. Mathey 

Photiu Patriarchu 29 

Atena 

Stimate Domnule Profesor Spek 

Cu plăcere vă expediez pentru bibliotecă, prin acelaşi 
mesager, un exemplar din lucrarea lui Reyle, la care adaug 
monografia lui Max Osborn, din colecția "Junge Kunst”, deoarece 
presupun că şi aceasta vă lipseşte. 

Dar, în privința faptului că aş putea să mă consider, doar în 
anume sens "unul de al dvoastră” greşiţi. N-am încetat niciodată să 
am sentimentul aparteneţei şi deşi sunt de mulţi ani german, Sibiul 
este patria mea veşnică şi pământul căruia îi datorez tot ce e mai 
bun. 

Și în străinătate am subliniat întotdeauna acest aspect — în 
orice caz eu am considerat-o aşa mai mult decăt ea pe mine — dar nu 
sunt nici supărat, nici dezamăgit, deşi o recunoaştere din direcția 
aceasta mi-ar fi făcut cea mai mare plăcere. 

Între timp, m-am întors la un alt loc de origine şi mă bucur că 
am găsit aici un câmp de acțiune atât de frumos. Pe lângă o mare 
comandă de realizare a frescelor la Institutul de Cultură Italo- 
Grecesc, din partea guvernului Italiei, sunt ocupat, în momentul de 
față, de realizarea schițelor pentru mozaicul din noua biserică 
germană, care va fi, totodată, un monument în amintirea germanilor 
căzuţi pe pământ grecesc. Sper să am cât de curând posibilitatea să- 
mi revăd oraşul natal şi să vă reintâlnesc cu această ocazie. 

Cu sufletul al dvoastră devotat 
Georg A. Mathey 


x 


După toate probabilitățile, familia Mathéy (Matei) a emigrat 
din Macedonia grecească către începutul secolului al XIX-lea”%*. 
Stabilită în Sibiu, familia în discuție s-a ocupat, încă de la început, cu 
negoțul. George, tatăl personajului nostru s-a căsătorit cu o 
macedoneancă din Braşov, din familia Liota. În ziua de 13 
septembrie 1884 s-a născut George Alexandru (pe care lumea 
artistică îl va cunoaşte drept Georg Alexander), ultimul lor copil, 
care mai avea trei surori, două dintre ele numindu-se Lucca şi Hella. 
Tatăl lor a murit curând, în 1889, lăsându-i orfani în grija bunicului 
patern, Grigore, proprietarul unui magazin de pânzeturi din Sibiu. 
După moartea acestui bunic, mama — o ființă visătoare înclinată mai 
degrabă spre poezie decât spre viaţa practică — a lichidat afacerile şi 
a plecat, împreună cu fiicele ei, după toate probabilitățile la familia 
din Braşov. Rămas la Sibiu, George Alexandru Mathey a urmat, 
începând cu 1895, secția reală a gimnaziului, cu ajutorul unei burse 
Gojdu”. După absolvirea gimnaziului, în 1903, Mathéy îşi începe 
studiile de arhitectură la Şcoala Tehnică Superioară din Budapesta. 
Sistemul învechit de predare, dublat de firea sa artistic-visătoare, l-au 
făcut pe tânăr să abandoneze şcoala după doar câteva semestre. 
Încercarea familiei de a-l aduce pe drumul cel bun, încercare 
concretizată prin trimiterea acestuia la Graz, la Şcoala Superioară de 
Comerţ (Handelshochschule), s-a soldat cu un eşec. 

Din acel moment, Mathey şi-a pus în gând să devină actor, 
astfel că va însoți o anonimă trupă de teatru pe parcursul a cinci ani 
prin diverse oraşe germane. Aceşti Wanderjahre se încheie în 1910, 
an în care tânărul ardelean l-a întâlnit pe Richard Alexander, 
directorul lui Residenz- Theater din Berlin, care îl angajează. Mathey 


28 Andrei Pintilie, Un artist român în Germania veacului XX: George Alexandru 
Mathey, în "Studii şi Comunicări”, Muzeul Brukenthal, Galeria de Artă, 1, Sibiu, 
1978, pp. 61-71, la p. 61; retipărit în Andrei Pintilie, Ochiul din ureche, Bucureşti, 
Meridiane, 2002; cap. „Un artist român în Germania veacului XX: George 
Alexandru Mathey ”, pp. 95-105. Mai departe, citatele sunt din studiul sus-amintit, 
nu din cartea menţionată. 

* Ibidem, p. 62; cf. Analele Fundaţiei Gozsdu, tom. V, fasc. I, 1900, Sibiu, 
Tipografia Arhidiecezană, 1901, p. 26; Ibidem, tom. V, fasc. III, 1902, 1903, p. 20. 

a interpretat la Berlin mai ales roluri în piese franțuzeşti, făcând, de 
asemenea, regie şi scenografie. În această instituţie l-a cunoscut 
Peter Behrens, faimosul arhitect chemat cu trei ani înainte de la 
Düsseldorf la Berlin de Emil Rathenau, ca arhitect şi designer al 
uzinelor de echipament electric A.E.G. Se pare că Behrens a apreciat 
mult realizările tânărului pictor”. El l-a îndemnat, de altfel, pe 
talentatul transilvănean să urmeze cursurile de la Unterrichtsanstalt 
des Berliner Kunstgewerbemuseums, ceea ce va face începând din 
1911. 

În 1913 lui Mathéy i s-a făcut dor de casă şi, favorizat de 
împrejurări încă neelucidate pe deplin, a deschis două expoziţii, cu 
aceleaşi lucrări, la Sibiu şi Bucureşti. La data de 3 octombrie 1913, 
în presa de limbă germană din bătrânul burg ardelenesc era anunțată 
expoziția cunoscutului pictor şi grafician din Germania, Georg 
Alexander Mathéy — de altfel născut in Sibiu — care la începutul 
săptămânii viitoare urma să-şi deschidă expoziția în pavilionul 
patinoarului din oraş“. În 8 octombrie, din acelaşi ziar, 
Siebenbiirgisch-Deutsches Tageblatt, aflăm că anunțata expoziţie a 
pictorului şi graficianului Georg Alexander Mathey se va deschide 
duminică, în 12 ale acestei luni, la ora 10 dimineaţa în pavilionul de 
patinaj”. Ziarul amintit s-a ocupat aproape întreaga lună octombrie 
de expoziția tânărului sibian, vorbitor de germană, de sorginte 
macedoniană şi cu studii de specialitate în Germania, articolele 
fiindu-i favorabile”. Din numărul pe 22 octombrie 1913 al ziarului 
amintit aflăm că pictorul şi graficianul organizează ghidaje (de fapt, 
ghidaje gen conferinţe) în cadrul expoziției, cu tema Scop şi țintă în 
arta aplicată modernă, conferințe care se ţin joi şi vineri la orele 12, 
şi sâmbăta la 11. Anunţurile repetate din presă au ca scop, atât 
invitarea amatorilor de frumos la expoziție, cât şi atenționarea lor că 
expoziţia nu poate fi prelungită dincolo de data anunţată a închiderii, 
26 octombrie, din cauza faptului că lucrările urmează să plece spre 
Bucureşti, pentru o nouă expoziţie”. Presa a acordat spaţii 
ghidajelor tip conferință, fie spre a menţiona efectuarea primului, fie 


265 Osborn, op. cit., p. 6. 

26 Siebenbürgisch-Deutsches Tageblatt, 12082, 3 oct. 1913, p. 6. 

267 Ibidem, 12086, 8 oct., 1913, p. 5. 

268 Mai întâlnim articole în Ibidem, 12090, 13 oct, p. 6, Ibidem, 12095, 18 oct., p. 6. 
*9 Jbidem, 12098, 22 oct., p. 5. 

pentru a le anunţa pe ultimile două”. 

De altfel şi prestigioasa revistă de cultură din Braşov, Die 
Karpathen, prin pana artistului şi istoricului de artă Hermann 
Konnerth are cuvinte elogioase la adresa tânărului pictor şi grafician 
sibian. În acelaşi număr al publicaţiei sunt reproduse trei peisaje în 
ulei şi trei lucrări de grafică utilitară””. 

Octavian C. Tăslăuanu, om de cultură activ şi prompt — care a 
scris, în 1907, despre un alt exilat, despre Brâncuşi — i-a închinat lui 
Mathey un lung articol biografic şi a ilustrat un întreg număr din 
Luceafărul cu reproduceri după tablourile sale”. Iată un fragment 
din articolul lui Tăslăuanu: Într-o zi de Octombrie ne-am pomenit cu 
un tânăr neamţ, care abia o rupea româneşte, că ne invită la o 
expoziție de pictură, de arte grafice şi de reclame artistice, aranjată 
în pavilionul de patinaj... Aici, la Sibiu, s-a prezentat ca un pictor 
german, dar stând de vorbă cu el am simţit că în sufletul lui a rămas 
român. A primit, fără să se gândească mult, propunerea ce i-am 
făcut-o de a aranja o expoziție la Bucureşti. Voiam să vadă capitala 
Românismului să se convingă că avem şi noi arta noastră, că sunt 
străduințe serioase de a crea o artă industrială românească. Voiam 
să se trezească în sufletul lui mândria de român şi dorința de a-şi 
cuceri un loc în arta românească. În Bucureşti a fost primit cu 
simpatie şi bunăvoință. La Casa Şcoalelor a aranjat, la repezeală, o 
mică expoziţie, rămânând ca, în ianuarie 1914, să aduc la Bucureşti 
toate lucrările lui şi să le expună la Ateneu” 

În perioada în care a stat la Sibiu, Mathéy a pictat un peisaj — 
una dintre cele mai bune pânze ale expoziţiei afirmă Tăslăuanu — la 
Viştea, în Țara Făgăraşului, intitulat Cădere de apă din Carpaţi”. 

Din cauza unor probleme urgente, care-i reclamau prezenţa în 
Germania, Georg Alexander Mathéy a plecat fără a-şi mai putea lua 
tabourile?”. Încă din anul 1913, când el mai păstra legăturile cu 


270 Jbidem, 12100, 24 oct., p. 5. 

71 Dr. H[ermann] K[onnerth], Unsere Bilder, în “Die Karpathen”, 7 Jg., H. 6, 15 dec. 
1913, p. 187. 

2? Octavian C. Tăslăuanu, Pictorul Gheorghe A. Matheiu, în "Luceafărul", nr. 23, 
1913, pp. 715-718. 

*% Ibidem, pp. 717-718. 

*7 Pictura a fost reprodusă în op. cit., p. 716. 

"75 Pintilie, op. cit, p. 64; cf. Em. Bucuţa, Zilele de primire ale cărţii la Lipsca, în 
"Gândirea", Anul VII, Nr. 6, iunie 1927, pp. 224-227. 

Sibiul — spune Emanoil Bucuţa — a făcut câteva încercări de 
conlucrare [cu editurile româneşti]. Am văzut o xilografie de chenar 
pentru "Luceafărul", foarte expresiv, cu vrejul puternic împletit al 
tipăriturilor noastre vechi, mai ales brâncoveneşti. Cred că a 
compus tot atunci şi o copertă pentru "Buletinul Comisiunii 
Monumentelor Istorice”. În scurtul răstimp petrecut de artistul sibian 
la Bucureşti, acesta a mai lucrat, în lemn, un ex-libris pentru Ion 
Minulescu şi a desenat coperta volumului Când pleacă berzele, 
copertă pe care Minulescu a uitat să i-o mai ceară” '€. 

Revenit la Berlin în ajunul războiului, Mathey a avut şansa 
să-l întâlnească pe cel care îi va deschide perspective noi, mai precis 
pe profesorul Emil Rudolf Weiss, personalitate deosebită, desenator 
de litere şi Buchgestalter. EI a fost, de astfel, primul artist care a dat 
semnalul abandonării Jugendstil-ului în artele grafice. Weiss a fost 
creatorul unor litere noi care s-au bucurat de mare preţuire, printre 
cele mai cunoscute fiind Gotik Weiss şi Weiss Fraktur, cele din urmă 
ajungând a fi imediat selecționate de casa de editură Tempel pentru 
edițiile de clasici germani. 

Termenul Buchgestalter — cel care configurează o carte — nu 
poate fi aplicat decât artistului german, artist care avea, printre 
atribuţiile sale în acest domeniu, datoria de a selecta formatul, hârtia, 
litera. La toate aceste atribuții se mai adăugau tehnoredactarea, 
desenarea coperţii şi a ilustrației, supravegherea tipăririi — totul după 
o concepţie unitară”. 

Se cuvine să menționăm aici faptul că, între 1905 şi 1945 
inițiativa pentru noi tipuri de litere a venit în primul rând de la 
designeri, lucru nou, dacă ţinem seama că înainte obiceiul era ca 
producătorul de litere să le comande. Neexistând ceva de genul 
diviziunii muncii, factorul determinant s-a dovedit a fi principiul 
personalității, oricare dintre designeri având posibilitatea să modifice 
tipuri tradiţionale de litere în concordanţă cu propriul gust”. 

Grafica de carte îi defineşte cel mai bine personalitatea lui 
Georg Alexander Mathey, îl distanțează de modele şi îi permite să se 
exprime larg. În anii răboiului, Buchgestalter-ul nostru colaborează 
la revista Wieland în calitate de redactor nu doar ca autor de texte, ci 


276 Pintilie, op. cit., p. 64, n. 12. 
27 Ibidem, p. 65. 
*% Ibidem, p. 65, n. 15. 

şi grafician şi paginator. Între 1921 şi 1928, el activează ca profesor, 
chemat prin contract particular, la Staatliche Akademie für 
Buchgewerbe and Graphik din Leipzig, capitala industriei de carte 
din Germania acelor timpuri. În 1921 a apărut la editura Insel, din 
acelaşi oraş, o ediție a Bibliei cu zece xilogravuri de Mathey, 
dedicată de acesta lui Oskar Kokoschka?”. 

Exotismul şi tendințele neo-Rococo sunt caracteristice epocii 
în care a trăit G. A. Mathéy, iar dacă lăsăm de-o parte aura exotică 
care o dobândise pentru el atât Transilvania natală, cât şi Grecia 
străbunilor săi, primul contact al acestuia cu exotismul a fost, după 
toate probabilitățile, coperta şi desenul foii de titlu pentru antologia 
de poezie indiană Die indische Harfe, operă a poetului neo-romantic, 
dramaturg, nuvelist, eseist şi autor al unor antologii de lirică 
orientală Hans Bethge. În acelaşi an 1920, Mathey ajunge la un 
punct important în cariera sa artistică prin realizarea gravurilor în 
metal, şase la număr, pentru cartea aceluiaşi autor neo-romantic, 
intitulată Statuila”*. 

De fapt, Orientul era pentru Mathey, ca şi pentru toți cei 
îndrăgostiți de acea lume, nu doar o regiune, nici un concept 
geografic. El era patria tinereţii sufleteşti, situată în acelaşi timp 
peste tot şi nicăieri, constituind, în acelaşi timp, confuzia tuturor 
timpurilor“. Tocmai acest tărâm de basm este splendid redat de 
Mathey pe una dintre cele mai frumoase coperţi concepute de el 
pentru Das Buch vom Tee ("Cartea ceaiului"), de Kakuzo Okakura 
(Leipzig, Insel Verlag, 1922). Culorile ireale, acordul lor cald şi rece 
sub astrul care răsare şi umple cerul cu reverberații aprinse, cu Flora 
care păşeşte cu grație peste stânci, trupurile graţioase ale perechilor, 
toate sunt întrupări de-o clipă ivite sub o mână inspirată. Ilustraţiile 
pentru acest volum au fost realizate în litografie, procedeu delicat şi 
deloc comod, deoarece imprimarea ilustrației nu se poate face, ca în 
cazul xilogravurii, în acelaşi timp cu textul. 

De reţinut sunt, de asemenea, micile vignete de la sfârşitul 
capitolelor, vignete compuse din motive predilecte ale artelor 


2? Ibidem, pp. 65-66. În cartea lui Max Osborn, op. cit., este reprodusă planşa 
Închinarea magilor [pl. 14]. 

280 Jbidem, pp. 66-67. 

381 Ibidem, p. 69; cf. Ernst. Robert Curtius, Essais sur la littérature europenne, Paris, 
Grasset, 1954, p. 201. 

decorative interbelice: evantaiul, florile — ghirlande sau buchete — 
coşul cu fructe, cartea închisă ori deschisă, fructul — piersica, para, 
strugurele — cu menţiunea că fiecare element, redus la o pată de 
culoare strălucitoare dar cu marginile difuze, intră într-o compoziție 
diferită, concepută dinamic, cu gust pentru dezechilibru şi 
iregulalitate. 

Toată viaţa sa de peripatetic, cu fuga sa de plictiseală, 
dragostea pentru frumos, care trădează o natură senzuală, dorinţa 
competiției în domenii artistice diverse, toate acestea par să stea sub 
semnul mesajului lui Goethe: zrăieste-ți clipa! 


x 


Prima carte menționată în corespondența dintre Dr. Rudolf 
Spek şi Georg Alexander Mathéy este, după cum am arătat deja, cea 
a lui Max Osborn, intitulată Georg A. Mathéy, apărută la editura 
Klinkhard & Biermann din Leipzig şi Berlin în anul 1929. Din 
paginile acesteia aflăm o serie de amănunte despre viața lui Georg 
Alxander Mathéy, de la data precisă a naşterii — Sibiu, 13 septembrie 
1884 —, la etapele desfăşurării şi desăvârşirii sale ca artist. După tată 
avea sânge grecesc în vine — scrie Osborn — dar a crescut într-un 
mediu german în oraşul plin de viaţă de la nord de Pasul Turnu 
Roşu”. 

Copilul a crescut, într-adevăr, într-un mediu cultural german, cel al 
Sibiului sfârşitului de secol XIX, dar n-a crescut rupt de mediul 
înconjurător sud-translivan de o polifonie culturală şi religioasă de 
invidiat. Întâlnim în carte o pagină — numai o pagină, nu mai mult — de o 
sensibilitate uluitoare despre viața românilor din Mărginimea Sibiului. 
Textul german este împănat cu vorbe româneşti: stâna; der cioban mit 
seinen Schafen ("ciobanul cu oile sale"). Den Kopf gegen die Sonne 
geneigt, ist er ganz versunken in ein Morgenlied, das er auf seiner 
Hirtenflöte, der fluiera, spielt ("Capul aplecat spre soare este total absorbit 
de cântecul dimineții pe care-l zice din fluier"); die doina, das Lied der 
Sehnsucht ("doina, cântecul de dor"). 

În continuarea paginilor de text rămase, Osborn abordează etapele 
evoluției artistului, etape şi sincope pe care noi le-am prezentat în paginile 
anterioare, motiv pentru care nu mai revenim la ele. 


* Osborn, op. cit., p. 3. 

Cea de a doua carte despre care am pomenit la începutul studiului 
nostru îl are autor, după cum am arătat, pe René Reyle, poartă titlul Der 
Maler Georg Alexander Mathey şi a apărut în Atena anului 1939, în limba 
germană la [editura] Verlag des Studios. Cartea cuprinde cinci capitole cu 
douăsprezece pagini de text propriu-zis, nouă ilustrații (reproduceri după 
operele artistului) o listă a lucrărilor lui Mathey în perioada anilor 1920- 
1933, precum şi o bibliografie care cuprinde următoarele titluri: 

Max Osborn, Georg A. Mathey, Sammlung "Junge Kunst", 
Klinkhardt u. Biermann Verlag, Berlin, 1929 

Joachim Kirchner, Der Buchhiinstler Georg A. Mathey, E. A. 
Seemann Verlag, Leipzig, 1925 (epuizată) 

[în greceşte] René Reyle, Georgios A. Mathéy, Ekdosis Stuntio, 
Athine, 1933. 

Pe ultima pagină întâlnim următoarele informaţii care atestă carac- 
terul bibliofil al cărții: Eseul lui Rene Reyle despre Georg Alexander 
Mathey a fost scris în vara anului 1933 şi a apărut în luna decembrie a 
aceluiaşi an. Textul a fost editat cu scrierea cicerograd litera Anker- 
Medieval, layout-ul şi tipărirea au fost executate la tipografia von 
Meissner şi Cargaduris din Atena. Hârtia este un produs grecesc, clişeele 
au fost realizate de Evanghelos Chalkiopulos din Atena. Tirajul cuprinde 
300 de exemplare numerotate de mână. Concomitent cu aceasta a apărut 
şi o ediție grecească având acelaşi tiraj. Acest exemplar poartă numărul 
[scris de mână] 148. 

ibliotecile se află în faţa unei imense provocări, în cel mai bun 

B sens al cuvântului, prin diversificarea şi înnoirea naturii 

1) surselor de informare şi documentare, diversificare şi 

modernizare care nu a cunoscut egal în istorie. Cele mai 

diverse aspecte privind biblioteca viitorului au fost abordate la 

Seminarul Internaţional de la Salzburg, având ca temă Bibliotecile în 

secolul XXI, seminar ce s-a desfăşurat în celebrul Schloss Leopoldskron, 
între 23 şi 30 octombrie 2004. 

Credem că, la început, s-ar cuveni să „spunem” câteva 
cuvinte despre locul şi, mai ales, despre ambientul în care s-au 
desfăşurat lucrările seminarului.  Comanditarul castelului 
Leopoldskron, a fost principele episcop de Salzburg, Leopold Anton 
Freiherr von Firmian (1679-1744), descendent al unei vechi familii 
tiroleze cu rădăcini (sau strămoşi) care ajung până în 1185. 
Călugărul benedictin de origine scoțiană, Bernhard Stuart este privit 
ca principalul realizator al bijuteriei arhitectonice în discuție, castelul 
devenind proprietate familială von Firmian în 1736. 


283 Ultima informație apăruta în presa internațională de specialitate despre seminarul în 
discuție, cu alte cuvinte, cu puțin timp înainte de a preda cartea aceasta la editură, 
este cea a lui Leigh Montgomery, Libraries’? mission, future discussed at 
International seminar, în „News Library News”, Vol. 27, Nr. 2/Winter 2005, pp. 1, 
5 şi 17. 

Iubitor de artă şi frumos, principele arhiepiscop a intrat în 
istorie şi ca autorul expulzării a mai mult de 22 000 de protestanți 
din eparhia de Salzburg, decizie care a ruinat, deopotrivă, economia 
ținutului, prestigiul personal al înaltului ierarh catolic, precum şi 
situația familiei sale. Din dorința de a reabilita statutul familial 
afectat, principele arhiepiscop a comandat ridicarea castelului din 
apropierea oraşului său de rezidență. O lege specială a transformat 
proprietatea într-o posesiune inalienabilă a familiei Firmian, 
coordonate în care, la moartea principelui arhiepiscop — în mai 1744 
—, moştenitorul care şi-a intrat în drepturi a fost nepotul acestuia, 
contele Laktanz Firmian. După trecerea la cele veşnice, trupul 
înaltului cleric a fot înmormântat — mai târziu, în acelaşi an — în 
catedrala din Salzburg, doar inima rămânându-i în discretul „cavou” 
de sub pardoseala capelei castelului. 

Contele Laktanz, noul proprietar — colecționar şi artist, el 
însuşi —, a îmbogățit castelul cu cea mai mare colecție de pictură din 
istoria acestuia, printre nume figurând personalități de talia lui 
Rembrandt, Rubens, Dürer ori Tizian. De altminteri, contele a fost 
unul dintre primii sponsori ai lui Leopold Mozart şi ai fiului său, 
Wolfgang Amadeus. 

După moartea lui Laktanz, survenită în 1786, fiul său a 
început să vândă piese valoroase din colecția de pictură, iar castelul a 
intrat într-un con de umbră, dacă nu chiar în declin. În 1837, 
Leopoldskron a fost vândut lui George Zierer, proprietarul unei 
„galerii de vânătoare” din oraş, care a jefuit colecţiile, scoțând din 
castel tot ce (mai) era valoros în materie de pictură, sculptură ori de 
gravură. Pe parcursul celui de al XIX-lea secol, Schloss-ul a trecut 
prin mai multe mâini, printre care cele ale lui Ludovic I, regele 
Bavariei, ale bancherului Carl Spângler, ba chiar şi prin mâinile a doi 
chelneri care şi-au propus să transforme reşedinţa nobiliară în hotel. 

În 1918, castelul, care ajunsese aproape o ruină, a fost 
cumpărat de celebrul regizor teatral Max Reinhardt, co-fondatorul 
Festivalului de la Salzburg. Reinhardt şi-a folosit întreaga energie şi 
întreg talentul creativ în vederea restaurării „imobilului”, astfel că, 
împreună cu artiştii salzburghezi a reuşit să restaureze scara 
principală a castelului, marele salon şi salonul de marmură. 
Biblioteca şi salonul venețian sunt realizări proprii ale artistului, ca şi 
decoraţiile altor saloane. Pe scurt, în perioada Max Reinhardt, 
Schloss Leopoldskron a devenit un loc privilegiat de întâlnire pentru 

artişti, actori, scriitori, compozitori din Europa şi nu numai. Sfârşitul 
„erei Reinhardt” a coincis cu ascensiunea nazismului. În 1938, pe 
când Reinhardt se afla şi lucra la Hollywood, castelul a fost confiscat 
de statul național-socialist, ca fiind „proprietate evreiască”, iar 
celebrul om de artă nu s-a mai putut întoarce niciodată la locu-i 
îndrăgit. Max Reinhardt a murit la New York, în 1943, şi în chiar 
anul morții sale, el i-a scris soţiei, actriţa austriacă Helene Thimig: 
Am trăit la Leopoldskron optsprezece ani, cu adevărat am trăit, 
aducându-l la viață... L-am iubit întotdeauna într-un mod solemn, 
niciodată banal. Au fost anii mei cei mai frumoşi, cei mai prolifici şi 
mai maturi... L-am pierdut [castelul] fără să mă lamentez. Am 
pierdut tot ce am investit în el.*%* 

După război, mai precis în 1945, Schloss-ul a fost returnat 
familiei ultimului proprietar, iar în 1946 Helene Thimig a oferit 
reşedinţa unui număr de trei vizionari americani, părinții de facto ai 
viitorului „Salzburg Seminar”. Prima sesiune a respectivei întruniri 
s-a desfăşurat în vara lui 1947, iar succesul acesteia i-a determinat pe 
cei trei fondatori, Clemens Heller, Scott Elledge şi Richard Campbell 
să caute fonduri pentru a organiza şi cea de-a doua sesiune a 
Seminarului de la Salzburg, cea din vara lui 1948. De atunci şi până 
astăzi, cele peste 400 de sesiuni ale Seminarului — având cele mai 
diverse teme, una dintre acestea fiind cea privind bibliotecile — au 
fost frecventate de mai bine de 22.000 de participanţi, în calitate de 
fellows“*. Nu este lipsit de importanţă faptul că celebrul film Sunetul 
muzicii a fost turnat la Schloss Leopoldskron, în 1965, cu precizarea 
că filmările în interior au fost interzise pe toată perioada desfăşurării 
Seminarului. De asemenea, nu trebuie omisă biblioteca acestui 
castel, bibliotecă ce se mândrea în trecut cu operele lui Goethe, opere 
cărora li s-au adăugat, în ultimele decade, cărți din domenii precum 


politica internaţională, sociologie, tehnologie”. 


x 


Am avut privilegiul de a fi selectat, în calitate de fellow al 


284 www,salzburgseminar.org. 


285 . 
Ibidem. 
286 Ultima donație de carte din România pentru Schloss Leopoldskron a fost făcută de 
subsemnatul, în primele zile ale Seminarului, fiind vorba de Gudrun-Liane Ittu, 
Geschichte des Brukenthalmuseums, Monumenta Verlag Sibiu/ Hermannstadt, 2003. 

acestei întruniri mondiale de elită din lumea bibliotecilor şi a 
bibliotecarilor, întrunire care ne-a permis întâlnirea cu o serie de 
personalităţi din domeniu din cele mai diverse părţi ale globului”. 
Participanţii au reprezentat cele mai diverse tipuri de biblioteci, de la 
cele naționale şi publice, la cele academice, speciale ori muzeale. 
Timpul petrecut împreună ne-a transformat din cincizeci şi opt de 
participanţi, veniţi din douăzeci şi opt de ţări, vorbitori a douăzeci şi 
nouă de limbi diferite, ne-a transformat, spuneam, în cincizeci şi opt 
de prieteni cu speranţe, preocupări şi năzuințe comune. O guerilă de 
bibliotecari — cum plastic s-a exprimat una dintre participante — ale 
căror drumuri s-au întâlnit la Seminarul de la Salzburg cu un scop 
comun, acela de a îndeplini misiunea bibliotecilor, ca instituții de 
moştenire activă şi ca elemente ale dezvoltării sociale în secolul 
xx ps 

O remarcabilă sinergie s-a creat printre participanţi — fellows 
şi profesori, deopotrivă — în perioada unei săptămâni, acelei 
săptămâni, cât a durat seminarul. Practic, atunci când vorbim despre 
eficiența şi rezultatele Seminarului de la Salzburg — un adevărat 
drum al Damascului, ca să păstrez plastica exprimare a unei 
bibliotecare-soţii de pastor” —, trebuie să facem trimitere atât la 
importanța şi valoarea contribuţiilor personale, cât şi la strategiile 
adoptate ori la învăţămintele pe care le-am tras. 

Barbara Semonche (The Park Library at the Uniwverity of Noth 
Carolina Chapel Hill) arăta, după încheierea lucrărilor seminarului, 
câte a aflat dincolo de/ în afara orelor de curs: de /a o directoare de 


*%7 Că statutul de fellow la Salzburg Seminar nu presupune sau nu înseamnă un statut 
derizoriu este dovedit (şi) de ultimele veşti primite de la organizatori, care, pe pagina 
de web updatată 21 decembrie 2004, ne anunţă următoarele: Mari Pangestu, fellow 
al Sesiunii 367/1999 (Costurile şi beneficiile unui sistem de piață liberă) a fost 
numit Ministru al Comerţului în noul Guvern indonezian; Wilfrido Villacorta, fellow 
în Sesiunea 388/1999 (Susținerea democraţiei în lumea modernă) a fost numit 
„recent” Secretar General Adjunct al ASEAN; M. Aman Wirakartakusumah, fellow, 
activ la Salzburg Seminar între 1999 şi 2004 a fost desemnat, Ambasadorul 
Indoneziei la UNESCO (www.salzburgseminar.org [mailto: 
eview(salzburgseminar.org], 21 Dec. 2004, 12:38; Subject: News From the 
Salzburg Seminar). 

28 Dale Peters, Salzburg Seminar Session 422: Libraries in the 21st Century [raport, 
2004]. 

*% Leone Tiemensma, Salzburg Seminar Program session 422: Libraries in the 21st 
Century — Report back [2004]. 

bibliotecă din Egipt am aflat că în limba sa nu există cuvânt 
[echivalent] pentru „profesional. De la o bibliotecară din Vietnam 
am aflat că vârsta obligatorie de pensionare pentru femei este de 55 
de ani, iar pentru bărbaţi, 60. Unul dintre fellows din China mi-a 
dezvăluit sistemul de promovare din țara sa”. 

Munca în cadrul lucrărilor Seminarului a fost intensă, 
participanții — profesori şi fellows, deopotrivă — concentrându-şi 
atenția asupra metodelor de lucru în anii ce vin, asupra strategiilor de 
urmat, a încercărilor pe care viitorul le va rezerva, precum şi asupra 
cazurilor particulare din arii sau zone geografice şi culturale 
distincte. 

Toate aceste strategii, toate aceste învățăminte au permis să 
fie definit noul rol al bibliotecarului, titular al unui nou set de 
competenţe, dublate de o serie de calități personale, nevalorificate 
până acum, lucruri ce nu se învaţă îndeobşte în şcoală. Planificarea 
unei /unor/ strategii, cunoştinţe de IT, capacitatea de colaborare, 
leadership colaborativ, precum şi abilitatea, capacitatea de a măsura 
impactul, nu doar randamentul muncii sunt imperativele secolului 
XXI în domeniu . 

În termeni generali, noul nu este o modă, ci este o valoare, 
temelie a oricărei critici. De altfel, evaluarea noastră despre lume nu 
mai depinde, cel puțin direct, ca la Nietzsche, de opoziția dintre nobil 
ŞI josnic, ci de aceea dintre Vechi şi Nou, în situația în care erotica 
noului a apărut încă din secolul al XVIII-lea. Pentru a scăpa de 
alienarea societății secolului al XXI-lea, nu există decât un singur 
mijloc, fuga înainte, în ale cărei coordonate orice limbaj vechi este 
imediat compromis, iar orice limbaj devine vechi de îndată ce este 
repetat””!. Spre pildă, limbajul encratic — produs și răspândit sub 
protecţia puterii — este în chip statutar un limbaj de repetiţie. În 
schimb, Noul este desfătarea, iar în coordonatele acestea, cuvintele 
lui Freud par nimerite: la adult, noutatea constituie întotdeauna 
condiția desfătării-?. 

Cu toate acestea, nu trebuie să ne scape faptul că repetarea, 
sub raport religios, presupune încercarea — sau una din căile — de 


*% Montgomery, op. cit., p. 5. 

1 Roland Barthes, Plăcerea textului, trad. de Marian Papahagi, Postfaţă de Ion Pop, 
Cluj, Echinox, 1994, p. 64. 

* Ibidem, pp. 64-65. 

apropiere de Divin. În schimb, forma bastardă a culturii de masă este 
aşa-numita repetare ruşinoasă, sub care se repetă conținuturile, 
schemele ideologice, ştergerea contradicțiilor, dar se variază formele 
superficiale: noi fapte, noi imagini, noi trimiteri, dar întotdeauna 
acelaşi sens. Sfereotipul este cuvântul repetat, în afara oricărei magii 
sau entuziasm, ca şi cum ar fi natural, ca şi cum de fiecare dată 
devine adecvat pentru rațiuni diferite, ca şi cum a imita ar putea să 
nu mai fie simțit ca o imitație; cuvântul sfruntat, care pretinde 
consistenţă şi-şi ignoră propria insistență”. 

Fraza este ierarhică, ea implică supuneri, subordonări, 
reaşezări interne. De aici apare caracterul ei încheiat; cum ar putea 
rămâne deschisă o ierarhie? De altfel, plăcerea frazei este foarte 
culturală. Artefactul creat de retori, gramaticieni, lingviști, maeştri, 
scriitori părinţi, acest artefact este mimat într-un mod mai mult ori 
mai puțin ludic. Ne slujim de un obiect excepțional, al cărui paradox 
a fost bine subliniat de lingvistică: structurat în chip imuabil şi cu 
toate acestea infinit reînnoibil: ca în jocul de şah””. 

Dacă ar fi să ne imaginăm o estetică a plăcerii textuale — într- 
o bibliotecă sau în afara ei — ar trebui să ne gândim, printre altele, la 
scriitura cu voce tare. Această scriitură vocală (care nu este defel 
vorbirea) nu se practică, dar fără îndoială ar fi recomandabilă, fie şi 
numai dacă ne ducem cu gândul retorica Antichității clasice în care 
grăuntele vocii — amestec de timbru şi limbaj — este materia unei 
arte 


x 


Informatia dintr-o bibliotecă se baza, până mai ieri, exclusiv 
pe existența cărților (nume generic incluzând cele mai diverse 
publicatii, de la reviste la cărțile propriu-zise). În schimb, la început 
de secol XXI, informația oferită de/ găsită în bibliotecă — oricare ar fi 
această bibliotecă, doar să fie una a viitorului — este informația 
digitală. O schimbare aduce cu sine alta sau altele, astfel că 
modificările naturii surselor de informație au ca şi consecință 
redefinirea atribuțiilor muzeografilor din biblioteci ori a 
bibliotecarilor. 


23 Ibidem, p. 66-67. 
* Ibidem, pp. 79-80. 
*% Ibidem, p. 104. 

Nu de puţine ori discuțiile — din chiar ţările dezvoltate — 
privind "bibliotecile electronice" au alunecat spre două extremităţi, 
spre două poziţii, una simplist-optimistă, cealaltă extrem-pesimistă. 
Aderenţii primei atitudini îşi imaginează un viitor în care informația, 
de orice natură ar fi ea, fi-va disponibilă pentru oricine, oriunde, în 
orice moment prin simpla atingere a unei taste. Numai că viziunea 
aceasta hiperoptimistă este contrabalansată de realitate, de banalul de 
ZI Cu zi, de fetidul cotidian (Andrei Pleşu). Adepții opțiunii extem- 
pesimistă susțin că o bibliotecă virtuală, în adevăratul sens al 
cuvântului, este o utopie, un lucru irealizabil. Din motive care nu ţin 
de subiectul propus pentru această lucrare, pesimiştii au reuşit să-i 
atragă de partea lor pe cei care se întreabă dacă se cuvine — sub 
raport moral, al drepturilor de autor s.a.md. — ca informația 
electronică să preceadă informația (aceiaşi informaţie) din cartea 
publicată. Este preferabil, desigur, ca să fie găsită o cale de mijloc, în 
aşa fel încât nu neapărat toată lumea să fie mulţumită (asta ar fi o 
utopie!), ci să fie identificate punctele comune, discutate cele în 
litigiu şi eliminate cele care, de departe, sunt de nerezolvat. 

Istoria a arătat de nenumărate ori că o (nouă) descoperire a 
ajuns, cel puţin în faza sa de început, în conflict cu lumea în care a 
apărut, a bulversat vechea ordine. Spre exemplu, de la sfârşitul 
secolului al XII-lea şi până în secolul al XIII-lea, în Europa 
Occidentală a avut loc, în domeniul cromaticii, o revoluție 
albastră”. Înaintea perioadei menționate, albastrul era considerat, în 
mentalul colectiv medieval al timpului, drept un negru de tip 
particular, la fel ca verdele. Mai mult, azurul, care nu reprezenta 
nimic pentru omul carolingian, a devenit peste secole o valoare şi va 
deveni culoarea regalității franceze. Revoluția albastră avut 
consecinţe dintre cele mai dramatice şi, totodată, paradoxale, căci 
ruinarea unor întregi bresle meşteşugăreşti şi ghilde negustoreşti din 
Alsacia, spre pildă, a făcut ca diavolii să fie pictați în albastru pe 


vitraliile catedralei din Strassbourg””. 


x 


Paradigma cărții: de la bun început trebuie precizat că 


*% Constantin Ittu, Elite şi putere în Europa heraldică a secolelor XII-XVI, Sibiu, 
Editura Universității “Lucian Blaga”, 2004, p. 117. 
27 Ibidem, p. 118. 

segmentele categoriale care vor fi întâlnite în rândurile şi în paginile 
care urmează sunt rezultatul unui valoros aflux de informaţii de 
profil obținute în cadrul lucrărilor în plen şi pe grupe de lucru 
(workshop-uri) în cadrul Seminarului Internațional de la Salzburg 
menționat încă de la primele rânduri. 

Dacă vorbim despre caracteristicile generale ale unei 
biblioteci, ei bine, biblioteca este — sau constituie — interfaţa între 
cititorul solicitant de informaţie şi informaţia propriu-zisă, existentă 
în bibliotecă sub forma de materiale edite şi inedite. De la sine 
înțeles, din categoria materialelor edite fac parte cărțile, revistele (în 
sensul general al termenului), publicaţiile de specialitate cu 
răspândire redusă datorită gradului ridicat de specificitate al acestora, 
ziarele, efemeridele etc. În categoria materialelor inedite pot fi 
cuprinse manuscrisele, corespondența  (olografă,  dactilo), 
corespondență ce nu a văzut încă lumina tiparului ş.a.m.d. 

Desigur, nu putem exclude din context atribuţiile 
bibliotecarilor cu precizarea că în categoria "bibliotecari" intră, firesc 
şi muzeografii care lucrează în biblioteci-secţii ale unor muzee, 
precum toate categoriile de adiacente. În linii generale, atribuţiile 
bibliotecarilor ar fi următoarele: 1) să colecționeze materialul 
specific  biblhoteciv/-lor (prin donații, achiziții, schimb 
interbibliotecar intern şi extern etc.); 2) să înregistreze în registrele 
de inventar, să organizeze şi să aranjeze judicios în depozit(e) 
materialul respectiv, pe colecţii şi/sau în funcție de anumite criterii, 
specifice fiecărei biblioteci (aranjare topografică, pe mărimi sau cote 
etc.); 3) să ofere cititorilor care vin în bibliotecă materialul existent 
în colecţii, în funcție de solicitări. 

Colecţionarea şi prezervarea materialelor de bibliotecă: după 
cum bine se ştie cea mai mare provocare pentru bibliotecarii din 
toate timpurile a fost colecționarea de material specific pentru 
biblioteci. Într-o anumită fază, nu neapărat incipientă, manuscrisele 
şi mai apoi cărţile erau rare şi, prin acesta, valoroase. Într-un fel, 
unitățile de bibliotecă ale secolelor anterioare au fost privite ca 
imagini ale puterii şi bogăției, prin valoarea lor şi prin sublinierea 
statutului social al posesorului, al posesorilor. Manuscrisele, la 
început, cărțile, mai târziu, au dus la fixarea în scris a ideilor epocilor 
respective, dar şi la răspândirea ideilor, ideologiilor — religioase sau 
nu — etc. pe cele mai diverse arii de civilizație. Scrisul era privit ca 
ceva magic pentru omul iliterat. Este şi motivul pentru care, în 

Biserica Apusului, spre exemplu, s-a insistat mai degrabă pe 
binomul carte-imagine decât pe dihotomia acestora. În epistola sa 
către episcopul Serenus de Marsilia, în jurul anului 600, papa 
Grigore cel Mare „zice”: căci ceea ce procură cuvântul scris 
oamenilor care citesc, pictura le dăruieşte analfabeților (,idiotis”) 
care o privesc, fiindcă aceşti ignoranți văd ce trebuie să imite, 
picturile sunt lectura celor care nu ştiu literele, astfel încât ţin loc de 
lectură...’ 

Desigur, şi azi cartea reprezintă puterea unui simbol, cel al 
culturii, iar biblioteca ar trebui privită drept locul ales, de înaltă 
tnută unde inițiați caută calmul şi liniştea necesară lecturii, 
informaţiei, reflecției, scrisului. Cartea poate fi privită nu numai în 
parametri, în coordonate laice, ci religioase. Tora, Biblia, Coranul, ca 
să nu citez decât Cărţile Sfinte ale celor trei religii monoteiste ale 
lumii, sunt citite — în funcție de şcolile teologice care fac, dirijează 
sau sugerează lectura lor —, în mod literal, simbolic, mistic, alegoric. 
Păstrându-ne pe linia literaturii teologice, cartea a putut inspira 
teamă secole de-a rândul, când era considerată drept conținând idei 
eretice. Ca şi consecinţă, actul de violenţă se desfăşura atât asupra 
cărții (ardere), cât şi asupra posesorului (ardere pe rug). 

În zilele noastre, iniţiatul, fie el iubitor de carte ori 
bibliotecar, întâmpină alte probleme. Cartea nu mai este de foarte 
mult timp o raritate. E drept, pasiunea colecționarilor îi duce pe 
aceştia — la propriu ori la figurat — peste mări şi ţări spre a colecționa 
titluri rare ori volume preţioase. Dar, în general, cartea curentă, cum 
este ea numită, devine accesibilă, dacă nu fizic, cel puţin 
microfilmată sau xerocopiată. Astfel, informația este mai uşor de 
găsit, de „accesat” şi de utilizat. Problema bibliotecarului de la 
sfârşitul secolului al XX-lea şi începutul secolului al XXI-lea nu mai 
este aceea de a achiziționa — eventual în urma unor strădanii 
deosebite —, ci de selecta, în situația în care azi se publică râuri de 
cărți. Dacă, în regimurile totalitate, statul decidea care cărți erau 
dizerabile şi care nu erau dizerabile de a rămâne în rafturile 
bibliotecilor, astăzi, bibliotecarul selectează, cum am spus, din 


*% Alain Besancon, Imaginea interzisă. Istoria intelectuală a iconoclasmului de la 
Platon la Kandisnky, trad. din franceză de Monica Antochi, Bucureşti, 1996, p. 162; 
cf. Grigore cel Mare, Epistola XIII. Ad Serenum Massiliensem episcopum (P. L., vol. 
LXXXVII, col. 1128-1130). 

noianul de titluri, acelea care sunt compatibile cu profilul instituției 
în care acesta lucrează. 

Bibliotecarul pare a fi — în coordonatele trecutului şi, parțial, 
în cele ale prezentului — omul care îşi ia „numele” de la instituția în 
care lucrează. Biblotecarul este privit a fi, mai mult sau mai puţin, 
persoana care stăpâneşte informația existentă în bibliotecă, el fiind şi 
gardianul acesteia. Cititorul, consumatorul de informaţie are nevoie 
de bibliotecar pentru a avea acces la materialul informaţional care îi 
este necesar. De aici şi percepția că omul care lucrează în bibliotecă 
este şi posesorul, stăpânul informaţiei — realitate falsă, de altminteri. 
Pe de altă parte, solicitările bibliotecarilor, adresate cititorilor, de a 
aduce cărțile împrumutate — solicitare extrem de îndreptățită, de 
altfel — transmit mesajul că proprietarul (biblioteca) solicită 
returnarea bunurilor sale. Este aproape o banalitate pentru utilizatorii 
de informație familiarizați cu bibliotecile să afirmăm că o carte nu 
poate fi decât „în posesia” (nu în proprietatea) unui singur cititor, pe 
tot parcursul timpului pe care acesta îl acordă citirii cărții respective. 

Biblioteca viitorului, cea informatizată schimbă parametri 
existenţi, cunoscuţi până acum. Informaţiile digitalizate nu există 
într-un mod tangibil, ca o carte sau ca un album de artă, nici nu pot fi 
depozitate într-unul sau în altul dintre depozitele unei biblioteci. 
Informaţia este altfel depozitată, electronic, şi poate fi accesată de 
mai mulți — chiar de foarte mulți — solicitatori în acelaşi timp. Citită 
sau printată, informația se află, în acelaşi timp, „la locul ei”, în 
memoria calculatorului, şi în posesia cititorului, fie le student, 
profesor, cercetător sau pasionat pensionar. În plus, nimeni nu cere 
returnarea ei. Din toate aceste motive dispare una dintre obligațiile 
bibliotecarului, aceea de a monitoriza parcursul, traseul cărților: dus, 
adus, păstrarea acestora în depozite. 


x 


Când Randall C. Jimerson, preşedintele Societății Americane 
a Arhiviştilor, a auzit de planul celor de la Google de a informatiza 
Bodleian Library din Oxford, precum unele din bibliotecile de vârf 
ale Statele Unite, s-a întrebat: la ce s-au gândit?” 

Randall Jimerson are dubii, temeri, nelămuriri, fireşti, în 


*% Felicia R. Lee, Questions and Praise for Google Web Library, în „The New York 
Times“, 18 dec. 2004. 

ultimă instanță. Cine va face selecția materialului? Cum va fi 
organizată munca spre a fi evitate repetările, pentru a selecta 
excepţiile? Oare, după încheierea operațiunii, vor uita utilizatorii 
Google cum să ţină în mână o carte sau cum s-o răsfoiască? Fi-vor ei 
străini de farmecul unei căutări, unei cercetări îndelungate, 
minuţioase, răbdătoare, cu finalitate „târzie”, ca „pe vremuri”? 

În schimb, mulţi dintre cercetătorii şi bibliotecarii intervievaţi 
de publicațiile americane de mare circulație au găsit extrem de 
interesantă şi de tentantă inițiativa Google de a digitaliza colecțiile 
existente la Oxford University, University of Michigan, Stanford şi 
pe cele existente la New York Public Library. Proiectul va arunca în 
aer zidurile ce despart bibliotecile între ele — ca să folosim expresia 
plastică a lui Paul Duguid, specialist în informatică la University of 
Califorma, Berkeley. La rându-i, David Nasaw, istoric new yorkez 
susține că oportunităţile oferite de folosirea unor cuvinte-cheie 
pentru identificarea şi, respectiv, pentru regăsirea cărților, 
documentelor, a informațiilor, scutesc timp, energie şi fonduri în 
munca de cercetare în timp ce rezultatele acestei munci sunt mai 
rapide. 

Indiscutabil, nimeni nu pune problema dispariției 
bibliotecilor, din contră, rolul lor devine important în cu totul alte 
coordonate, fiind „asaltate” de mult mai multă lume care, însă, nu are 
obligația — nici posibilitatea, e adevărat — de a frecventa 
respectabilele instituţii în mod fizic, prin prezenţă biologică. 

Desigur, o serie de întrebări se ridică în noile coordonate, în 
noul framework, cum ar spune anglo-saxonii. Spre exemplu, mulți îşi 
pun problema cum vor reuşi studenții să se descurce în imensul 
păienjeniş al Internetului, ei care sunt la început de drum în găsirea, 
selectarea şi folosirea bibliografiei de specialitate. Firesc, a doua 
întrebare îi vizează pe bibliotecari: în ce măsură se schimbă nu 
numai atribuţiile, ci şi rolul acestora într-o lume în care accesul la 
informaţie este cu mult mai vast decât şi-ar fi închipuit cineva până 
nu demult. Cum vor reuşi bibliotecile — dacă vor reuşi — să inter- 
colaboreze spre a evita redundanţele. 

Google şi-a propus să informatizeze atât cele opt milioane de 
cărți de la Stanford, cât şi cele şapte milioane de la Michigan. În 
schimb, proiectul pentru Harvard presupune o fază de început în care 
vor fi trecute pe suport magnetic numai 400.000 de volume. 
Scanarea colecţiilor Bibliotecii Bodleian din Oxford se va rezuma la 

un număr nespecificat de cărți apărute înainte de 1900, iar 
colaborarea cu New York Public Library vizează, într-o fază inițială, 
obiectele confecționate din material fragil, dar nu toate, ci doar 
acelea care sunt cel mai mult solicitate de cercetători"%. 

Toate acestea vor ține trează imaginaţia oamenilor într-un 
mod nemaipomenit — susține Kate Wittenberg director la Electronic 
Publishing Initiative, Columbia University — dar dacă este bine sau 
rău nu poate fi [aflate aici] nici întrebarea şi nici răspunsul””!. La 
sfârşitul anului 2004, Kate Wittenberg a finalizat un studiu de trei ani 
care a vizat un număr de 1233 studenţi de pe întreg cuprinsul Statelor 
Unite. Rezultatele la care a ajuns arată că bibliografia electronică 
constituie, în acest moment, principala sursă folosită de studenţii de 
peste Ocean in lucrările lor. Noi am fost învățați — afirmă 
cercetătoarea — că bibliotecile te ajută să formulezi întrebări şi tot 
ele îți oferă răspunsurile. Ce ne facem într-o lume virtuală, cine va 
face lucrurile acestea? Dar tot ea aduce exemple liniştitoare. Astfel, 
tema (de licență, de doctorat ori de cercetare) schimbări climaterice 
atinge atât domeniul geografiei, cât şi pe cel al ştiinţelor politice. 
Având la dispoziție informație virtuală, cel implicat în tema 
respectivă poate să navigheze de la un domeniu la altul, poate să 
treacă de la o carte la alta, în vreme ce în lumea materială, cărţile 
privitoare la cele două domenii se află în două clădiri distincte la 
Columbia Univerity. 

Autoarea studiului afirmă, pe bună dreptate, că o cercetare 
serioasă nu se poate face fără „parcurgerea” unor documente 
originale aflate în muzee şi arhive. Continuându-i parcă ideea, 
Robert Danton, profesor de istorie la Princeton, autor al unui volum 
privind istoria cărții, afirmă că atât legătura unei cărți, cât şi calitatea 
hârtiei acesteia spun multe unui ochi experimentat, atât despre epoca 
apariției acesteia, cât şi despre editor ori despre gradul de audienţă 
din vremea aceea. De aceea ne facem o părere greşită dacă ne 
imaginăm că folosind motorul de căutare Google vom avea la 
picioarele noastre toate datele care caracterizează un studiu serios — 
adaugă el. 

Aşa cum televizorul nu a înlocuit radioul, tot aşa internetul nu 
va elimina lectura unei cărți (plăcerea textului — Roland Barthes) 


3% Idem. 
301 Idem. 

spune Paul LeClerc’, preşedintele şi directorul executiv de la New 
York Public Library, bibliotecă ce a avut în 2003 nici mai mult nici 
mai puţin de 13 milioane de cititori virtuali şi fizici, lucru imposibil 
înainte de informatizare. 

Carol Brey-Casiano, preşedinta Asociației Americane a 
Bibhotecilor, atrage atenția supra faptului că într-un viitor mai mult 
sau mai puţin apropiat, bibliotecile locale vor reflecta sau vor 
răspunde intereselor regionale de informare, şi se vor orienta tot mai 
puţin spre bibliografie de interes general, național ori mondial, 
situație în care bibliotecarul unei astfel de instituţii va fi mai puternic 
integrat în colectivitatea locală. În ţările dezvoltate s-a şi ajuns la o 
astfel de orientare, căci — arăta dânsa — oamenii vin la mine şi-mi 
spun: am încercat pe Google şi am primit 40.000 de trimiteri la 
întrebarea mea. Ce mă fac? 

Privind lucrurile şi altfel, nu de puţine ori se ajunge la situaţii 
de genul celei de mai sus şi datorită (din cauza) faptului că, pentru 
unii, cartea nu există decât în format electronic, după cum afirmă 
Paul Courant, preşedintele pe probleme academice al Universităţii 
Michigan. Subalternui domniei sale sunt oarecum îngrijoraţi de 
perspectiva informatizării totale, susținând că, în acest fel, specificul 
colecţiilor Universităţii Michigan se poate pierde. În schimb, 
distinsul profesor crede că informaţiile găsite pe Google îi va 
determina pe cititori să vină la bibliotecă pentru a aprofunda 
căutările, dacă nu neapărat cercetările, context în care bibliotecarii 
îşi vor păstra atribuţiile „moştenite” din perioada anterioară epocii 
numită a „bibliotecii viitorului”. 


x 


Trecem de la sistemul american şi performanţele acestuia, de 
neatins în multe regiuni ale Europei şi ale lumii, la unele aspecte 
necesare, reale şi accesibile în multe zone de pe Terra, inclusiv în 
zona noastră. 

În primul rând, pentru a informatiza o bibliotecă — vorbesc de 
pe poziția unui cercetător din domeniul ştiinţelor umaniste, nu a unui 
specialist în informatică — avem nevoie de nişte elemente de 
referinţă, cu statut de puncte de sprijin în munca noastră. Desigur, se 


302 Paul LeClerc a prezentat, la Salzburg Seminar, Session 422, tema Biblioteca 
publică reflectată în bibliotecarul secolului XXI. 

poate ridica următoarea întrebare: pentru ce principii îndrumătoare? 
Pentru simplul fapt că multe instituţii — ne referim, strict, la cele de 
cultură — îşi propun informatizarea colecțiilor, dar nu au posibilitatea 
să o facă din lipsă de experienţă, precum şi din cauza inexistenței 
unui personal calificat în domeniu. Din cauzele enumerate mai sus, 
se pune serios problema realizării ori a elaborării unui (să-i zicem) 
„ghid practic”, ca instrument pentru implementarea proiectelor de 
informatizare. 

S-a vorbit — în diverse întruniri de profil — despre 
democratizarea informaţiei, altfel spus, al liberului acces la aceasta, 
cei care au ridicat problema fiind conştienţi de necesitatea 
conservării/prezervării patrimoniului local, naţional, zonal etc. Este 
bine să se spună, chiar să se repete, în contextul dat, că niciodată 
informatizarea nu va înlocui prezervarea patrimoniului“%5. Accesul la 
informație merge, în noile coordonate, dincolo de accesul la 
tehnologie, fiind vorba despre management modern, capacități 
imobiliare (laborator de informatică etc), contacte sociale". 

Ca şi consecinţă a informatizării unei biblioteci, se schimbă şi 
modul de (de)servire al cititorilor. În primul rând, întâlnim un e- 
curatorship, nu vechiul sistem de gestiune/gestionar de bibliotecă. 
Informaţiile virtuale pot ajunge în cele mai îndepărtate locuri, 
aceasta însemnând atât transmiterea de informații „peste mări şi 
țări”, cât şi accesul celor aflați în locuri aflate la mare distanță de 
zone puternic sau dens locuite. Desigur, astfel de „„manevre” sunt 
posibile —vor fi posibile — numai atunci când o bibliotecă are şi o 
echipă de specialişti în domeniu, capabilă sau, cel puţin, aptă să 
managerieze atât „conţinutul” (colecțiile informatizate), cât şi pagina 
de web a(le) unei biblioteci. 

Prezervarea digitală constituie un alt element important al 
unei biblioteci a viitorului. Una din priorități ar fi — în concordanță 
cu materialul citat — separarea conținutului informațional al unei 
biblioteci de informațiile media (de mass-media). La acestea se vor 
adăuga noile provocări — unele dintre acestea încă neştiute — la care 


5% Dale Peters, Digitalisation and digital preservation, în „Seminar of the 
Preservation of Paper and Photographs in Museums, Archives and Libraries”, 
Grahamstown, South Africa, 8-12 aprilie, 2002, pp. 2-3. 

304 Jbidem, p. 10; autoarea ne trimite, la 
http://hwwww.hbrary.cornell.edu/preservation/tutorial. 

va fi supus tezaurul informațional al unei astfel de instituţii de 
cultură. Dintre cele ştiute, menționăm doar necesitatea păstrării 
integrității şi autenticităţii datelor, în situația în care acestea sunt (vor 
fi) supuse unui proces de deteriorare, mai ales dacă dotarea 
tehnologică nu va ţine pasul cu progresele în domeniu“%. 

Problema, fiind extrem de serioasă, a făcut obiectul unei 
rezoluții UNESCO, intitulată Digital Preservation, rezoluţie propusă 
de Conferinţa directorilor de biblioteci naționale (SDNL), la Haga, în 
iunie 2001%. În concordanţă cu cerinţele organizaţiei mondiale, în 
Research Libraries Group Draft se afirmă: o organizație [pentru noi 
instituție — s. n. C. I.] are atât responsabilitatea de a păstra şi 
conserva pe termen lung patrimoniul resurselor digitale, cât şi pe 
aceea de a le face disponibile comunităţilor umane [peste timp şi 
independent de evoluţia mijloacelor tehnologice]. 


x 


Qui potest? Cum este posibil să facem apel la un atât de mare 
fond informațional dintr-o bibliotecă virtuală fără să ne rătăcim. Şi 
când vorbim de rătăcire, nu avem neapărat în minte şuvoiul propriu- 
zis de date din care chiar nu mai poți să ieşi decât cu greu, ceea ce 
este, într-adevăr, o problemă, ci la altceva. Cum poate cineva să mai 
ajungă să şi sistematizeze tot ceea ce a parcurs, a citit, a selectat. 
Soluţii nu sunt, iar gândul ne duce, la Antichitatea clasică. Dacă ar fi 
să-i luăm drept model pe Nepos, Plutarh, Varro, Suetoniu ori pe alţii 
asemenea lor, constatăm că ei, istorici şi biografi, deopotrivă, nu au 
propriu-zis, o metodă ştiinţifică de apreciere a surselor pe care-şi 
bazează reconstituirea. Biografiile, istoriile scrise de ei sunt 
evenimențiale şi psihologice, mai apropiate de ficțiunea literară 
decât de istorie. Spiritul critic nu le lipseşte, dar e aşa zicând 
spontan, ca un fel de bun simţ, care le permite să pună la îndoială ori 
să accepte informaţia furnizată de lacunarele documente pe care le 
posedă”%. 


305 Jbidem, p. 31. 

30 Titlul original, pe pagina web a organizației este: UNESCO draft resolution on 
preservation of digital heritage (Idem). 

307 Tbidem, p. 34: http://www.rlg.org/longterm/attributes01.pdf 

308 Nicolae Manolescu, Cum am învățat să citesc literatura, în „România literară”, 
Anul XXXIV, Nr. 21, 30 mai-5 iunie 2001, p. 1. 

Biografule lui Nepos şi Plutarh oferă esențialul pentru orice 
lectură critică: faptul de a înţelege că ficţiunea nu conţine criterii 
ferme de adevăr, că ea poate fi plină de contradicții, ei bine, acest 
pluralism hermeneutic îi permite cititorului (cercetător sau nu) să 
aibă o părere proprie. „Un critic in nuce are absolută trebuință de o 
astfel de încurajare, altfel abandonează, copleşit de cohorta celor 
care s-au pronunţat înaintea lui. Şi trebuie să fie sigur că lanțul de 
interpretări |s.n.—C.I.] are atât de multe verigi, încât, oricând, poate 
să-i adauge veriga personală [s.n.—C.I.]. O lectură care s-ar bloca, la 
un moment dat, când adevărul ar fi rostit definitiv şi irevocabil, nu 
este una critică. Biografii vechi mi-au insuflat colosala iluzie că 
interpretarea unei opere nu e apanajul nimănui şi că nu are sfârşit”. 
Cine nu găseşte în el forța de a lua de bună iluzia cu pricina, nu va 
deveni niciodată cercetător critic al informaţiilor, indiferent dacă 
sunt scoase din cărți sau de pe internet. Va rămâne „un cititor, 


defensiv şi timid, zdrobit de prestigiul judecăților de dinaintea 
lui09». 


3% dem. 

